
OLELO HOAKAKA. 



Ma ke Kau Aliaolelo o 1878 ua hookaawaleia 
Iie umikumamalima hanen dala no ka hoomakau* 
kau ana a e hoolaha aku he mau Olelo Ao no na 
Kanaka Hawaii ; a ua kohoia o na Hon. Kipi- 
kona, J. M. Kapena a me Kakela Opio, he mau 
hoa iloko o ka Hale Ahaolelo, i Komite Wae, na 
lakou keia hana e hooko, mahope o ka pau ana o 
ia Kau Ahaolelo. 

I ka wa i noonoo ia'i keia haawina iloko o ka 
Hale, ua hoomaopopo ia ka manao e hoiliili i na 
buke ao kaulana o na aina e, e pili ana i ka oihana 
lapaau a me ka hoola kino, a noloko ae o ia mau 
buke i wae ia'i i mau olelo fto i kupono no ke ano 
a me ka noho ana o na Kanaka Hawaii, a e unuhi 
ia iloko o ka lakou olelo kamaaina. 

ūa hapai ia ka hana o ka heluhelu ana i na 
buke a me ka wae ana o na olelo ao, e ka Luna 
Hoomalu o ke Komiie. Ua lawe mai oia he nui 
na buke kaulana e pili ana i ka oihana lapaau a 
me ka hoola kino i pai ia ma Beritania, ma Farani 
a me Amerika ; aka^ mahope o kona huli ana iloko 
o ia mau buke noiau, i kupono loa no na lahui o 
na aina kahi i hoopuka ia'i, aole nae i loaa i ke- 
kahi mokuna i hiki ke lawe okoa ia a e kau ai i 
rula hoomaopopo no ke ano o ka noho ana o na 

Kanaka Hawaii. Pela no kona noonoo akahele 
ana. A nolaila, mahope o ka-liuli nui ana a me 
ka lioomanao loihi ana, ua hooholo ka manao iaia 
ihO) i mea e hooko ai i ka mea a ka Ahaolelo i 
kauoha ai no na olelo ao, a i mea hoi e loaa ai ka 
pono i ka lahui, e aho no e hoomakaukau, noloko 
ae o ia mau buke, i mau olelo a me na Eula Ao i 
kupono i ke ano o ka nohō ana o na Kanaka 
Hawaii ma ko lakou aina iho. 

Ua akaka no i ka mea e kakau nei^ ua loaa ia ia 
kau wahi ike a me ka maa ma keia mea, e hiki ai 
ke hapai i ka hana. He kamaaina no keia aupuui, 
iloko o na makahiki he umikumamawalu i hala. 
Aia no kona home ma ka mokupuni iki o Lanai, 
kahi ia i noho launa loa me na Kanaka Hawaii, a 
o ka nui o lakou he poe hoaaina a me hoolima** 
lima maluna o kona mau aina, a oia hookahi ka 
mea nana i lapaau a ao aku ia lakou no na mea e 
pili ana i ke ola kinb iloko o ia mau makahiki. 
Oia wale "no kai haawi i na laau lapaau ma ia 
mokupuni ; a nana no i ao pinepine i na kanaka 
ma na mea e pili ana i ko lakou mau hale noho^ 
na lole aahu, a me na mea ai, oiai ua nana mai 
lakou iaia e alakai ai, e laa me he poe keiki la 
nana. Ua kiai a malama oia ia lakou iloko o na 
pilikia, a he mea mau ia lakou ka hoopii ia ia ke 
loaa i ka mai. 

Ua hapai ia nae keia mau hana e ia mamuli 
wale no o ke aloha, no ka mea, ua kokua nui ia 
oia e na Kanaka Hawaii iloko o kekahi mau wa 
pilikia ; a nolaila ua hoomanao mau ia ia mea, i 

knmu e hoeuea a e hooikaika ai i na mea a pau e 
pomaikai ai ka lahui Hawaii. 



O ka hapa nui o keia mau Olelo Ao, ua pai ia 
iloko o ka M. H. 1879 ma ka Nupepa Kuokoa a 
me Ko Haioaii Pae Aina, me ka ae o ka Luna 
Hoomalu o ke Komite Wae. 



HE MAU OLELO 

ImuaokaLahuiHawaii. 



He man hopniia olelo mawaena o kanaka, '^ Eo- 
kua ke Akua i ka poe kokua ia lakou iho," he 
mau hopuna olelo i hookahua ia maluna o ka hoo- 
maopopo ana o ka poe i hoao ole e lioomaikai ae 
i ko lakou kulana, aole loa e kokua ia e kekahi 
haawina pomaikai no ko lakou pono iho ; a he 
mau olelo kupono loa keia na ka Lahui Hawaii e 
noonoo pono ai. 

Ua ololoia e kekahi poe noonoo ma keia pae 
snoku, ke emi nei ka heluna lahui o keia pae moku, 
a ke nalo aku nei ma ke ano he aupuni, mai ka 
papalina o ka'honua, no ko lakou kokua ole ia la- 
kou iho ma kekahi mau kumu. Aka, he makee 
no nae ka lahui Hawaii i ke ola e like me ka ma- 
kee o na lahui e ae, a ina ke^make nei a ke emi 
nei lakou mamua o kekahi mau lahui kanaka e 
ae, me he mea la no ke ano naaupo no paha ke 
kumu, mamua o ka manao nui ola ana i ko lakou 
•hopena. Aole no ko lakou makemake ole, aka, 
no ka ike ole. A mamuli no hoi o keia manao 
ma na mea pili i ka emi o ka lahui Hawaii i hoo- 
kumu ia'i keia mau kumu ao a e hoolaha ia aku 
nei hoi ; a ua haku ia kona mau manao me ka 

manaolana ia, e loaa akn ana i kekahi mau Haewaii 
ponoi, ina no he kakaikahi, na manao noonoo e 
alakai ia'i ma na ano o ka malama ana i ka noho'na 
o keia ola kino ; e hoopaa ia ke kaikoo o ka make ; 
a nolaila na hoopuka ia keia leo aloha ia oukou ; £ 
na kanaka Hawaii, a i ike iho ai hoi ia oukou iho 
ma ke ano he lahui, na kumu i hoopokole ia mai 
ai ke ola maikai ; ka uhauha wale i na kanawai o 
ke ola^ a hookumu i ke emi o ko lakou heluna. 

Ee kaumaha kekahi kanaka waiwai no ka nui 6 
ka aie, a ike ia ke ano ku i ka pilikia e aneane 
aku ai ma kahi o ka poino, alaila, ina he kanaka ia 
me ka noonoo maikai, e hoomaka oia i ka helu 
ana i ka nui o kona waiwai a me ka hoomaopopo 
ana i ka huina pau, a e noonoo no kana hana e 
hana aku ai no ka hoopakele ana, ka hooikaika 
ana a me ka noonoo akahele ana i wahi e hoihoi 
hou ia mai ai kona waiwai. Pela iho la i keia 
au, ko ka lahui Hawaii kulana, pela kona mau 
ano a pau, ua kau loa i ke kulana popopo a hele- 
lei wale e hiki ole ai ke hoohakalia ka awiwi ana 
o ka lahui Hawaii e helu i ka nui o ko lakoa 
heluna lahui, a e hoomaopopo i ke ano a me ke 
kulana o ko lakou ola ana, a ma ia ike kumaka 
ana i ka poino e kau mai ana maluna o ka Iahui> 
e ike ai a hoomaopopo i kahi e pale ae ai i ka 
poino. 

O kekahi o na mea nui i kupono i ke Kanaka 
Hawaii ke hoomaopopo pono a hoopaanaau i keia 
au, oia no ka Hoike Helu Kanaka hope loa iho 
nei o ke Aupuni Hawaii. Ua hoike pili aupuni 

ia mahope o ka hela akahele ia ana, he kanaha- 
kumamaha tausani wale no Kanaka Hawaii maoli 
maloko o keia mau pae moku. 

Auhea la na heluna laupai o na mamo a Umi 
a me Keawe ona la kahiko ; a o ELameeiaumoku 
ma hoi a me na koa e ae i kokua i ke kamoe o ka 
papahele o ke aupuni o Kamehameha ? la ma- 
nawa he hapaha miliona, oia hoi, he elua haneii 
me kanalima tausani Kanaka Hawaii maloko o 
keia pae moku, i ka wa a ka Nai Aupuni i hoo* 
moe ai i ka papal^ele o ke Aupuni Hawaii ; a i 
keia manawa hoi, ia Kalakaua, ka hiku o na Moi, 
i kona noho ana ma ka Noho Alii he kanaha* 
kumamaha tausani wale no ka heluna o na maka- 
ainana, oia hoi ka hapa-hiku o ka heluna o ka la- 
hui i ke kukulu mua ia ana o ke Aupuni Hawaii. 

loa mamuli o ka nui o ka heluna lahui Hawaii 

ke kahua, aole loa o loaa iki i ke Aupuni Hawaii 

ka ae ia mai o ke kuokoa mai na Aupuni e. Ina 

he mea hiki ia manawa ka hoike ana aku i na au- 

puni o Enelani me Farani a me Amerika, i ka 

manāwa a na Komi^ina Hawaii īlikeke a me Haa- 

lilio i holo ai e hooko i ka ae ia ana mai o ke 

kuokoa, ka uuku o ka heluna o ka lahui Hawaii 

malalo iho o ka nui o na kanaka o kekahi kaona 

uuku o Europa a o Amerika paha, ā ua like ka nui 

o na kanaka kino kanakamakua o na aina e mai 

me ka nui o na kino kanakamakua o ka aina nei, 

ina la aole e ae ia mai i ke Alii Hawaii ka hooia 

ia ma ke ano he Moi kuokoa. 

O ia mau Aupuni o Europa me Amerika, a o 
1* 

kekuhi paha o lakou, e ao mai ana paha e noho me 
ka malama i ka maluhia a ano hope Aupuni Alii 
paha, e like la me ka mea i ae ia a i kau ia ma- 
luna o Tahiti, Samoa a me Fiji ; aka, aole loa la- 
kou e ae i kekahi heluna kanaka uuku e like la me 
ka lahui Hawaii o keia au e komo iloko o ke ana- 
puni o na ohana aupuni kuokoa, i ae ia a i ho« 
oiaio ia. 

He mea nui keia no ka noonoo kuhohonu ana o 
kela a me keia Hawaii oiaio i hookahua ia ka 
makee a me ke aloha aina iloko o kona puuwai. 
No ka mea, e hoomanaoia keia mea, o ka mana 
nui i haawi ia mai i keia wahi aupuni uuku, he 
mea hiki wale no ke lawe ia aku, ke ulu ae kekahi 
kumu e pau ai ka noho'na he Aupuni Hawaii 
maoli, a e noho ana ma o ka huina kanaka o na 
hihui lehulehu o na wahi a pau o ka honua nei. 

A e uwe ae auanei paha kekahi Hawaii i nele i 
na manaolana, a i ae la, ^' I7a kue mai ka lima o 
ke Akua ia makou. Ua oi aku ka make mawaena 
o makou mamua o ke ohi. Ke make nei makou 
me ka makou mau pulapula me he mau hipa la 
ma kekahi kula oneanea. A ina e ku ana ka aina 
o Kamehameha ma keia hope aku, e lilo ana aua- 
nei i kaupaku malumalu no na malihini e komo 
mai nei, oia ka Pake, lapana, na kanaka o na 
Pae moku o ka Hema, Hinedu, Negero, a me ke- 
kahi mau lahui e ae, aole hoi ma ka ulu hou ana a 
laupai hou o ka Lahui Hawaii !" 

Aka, e ku, e ka Hawaii manaolana ole, a mai 
liaawi pio wale i ke aho o kou lahui 1 Mai manao 

oe ua kau ia ka ulia nalowale o kou lahni a lahiii 
e ae paha mai ka ilihonna akn nei. He poe ika- 
ika oukon na Kanaka Hawaii. ūa mahalo ka 
poe o ko na aina e i hoomaopopo i ka maloeloe 
maikai o ko oukou mau kino. Ua oi aku ko ou* 
kou ikaika mamua o ka Pake a lapana paha. He 
oi ka eleu mamua o ka Negero. A ua oi aku ou- 
kou ma ka hana ma keia maa wahi mamua o na 
haole keokeo a poe e ae paha. Noiaila, o ka mea 
maopopo, aole no ka nawaliwali a mai paha ke 
knmu e emi nei a e nalo nei ka lahui Hawaii ; 
aole pela, aka, no ka hoolu ole ia o na puao o na 
wahine a kakaikahi na keiki e loaa mai, a oia mau 
keiki kakaikahi aole i malama kupono ia. 

E M ALAMA I NA KEIKĪ ! 

Aia ka manaolana o ka hihui ma o na keiki. O 
keia ka mea pono i kela a me keia makua Hawaii 
e noonoo nui me ka manao makee ; aole hoi o ke 
aloha makua wale iho no, aka, o ke aloha kekahi 
i ka inoa Hawaii a me ke Aupuni. O ka malama 
loa i ka oukou mau pulapula a oi ae mamua o ke 
^ala, ke kulana, a me na makana a lealea o keia 
honua. 

Ae ! E malama i ka oukou mau pulapula ! E ma- 
lama i na kaikamahine ! E malama i na wahine ! 
A ma ia hana ana, e laupai hoa ai kalahui, e hoo- 
mau ia'i ka inoa mai kahiko mai, a e onipaa ai ke 
kuokoa o ka aina. 

Aka, e pane hou mai no auanei paha ke Kanaka 

Hawaii mauaolana ole, ** Pehea la e hiki ai ia 

1* 

makou ke malama i ka makou mau wahine a lilo 
ai i mau makuahine ohaha, a e malama ai i na 
keiki, oiai ua hoopuni ia a paapu lakou me na 
kane i pakolu aku ka oi o ka heluna mai na aina 
e mai a me ko ka aina nei ; a ke hoomau ia mai 
nei no ke komo ana mai o na kane wahine ole, e 
pakui hou mai ana i ka poino hooneoneo maluna 
o ko makou mau pae moku." 

He oiaio, hē hiona pilikia io no keia o ko ou- 
kou lahui, a he mea hiki no paha ke olelo ia ua 
lawe ia mai mamuli o ke ake nui i ka waiwai, ka 
mea i oleloia he kumu hoala i ka pomaikai o ke 
Kanaka Hawaii. 

He mea pomaikai nui ka waiwai. A o ka ma- 
huahua o ka uku hana a me na pono no ke ola 
ana, e like me na mea i ike ia mawaena o kanaka, 
he mea hoomaikai i ke kulana a he kumu e hoo- 
mahuahua aku ai i ka lahai. Aka, o na mea e 
pili ana i ko kakou kumu waiwai nui, oia hoi ka 
mahi ko, ma ka hoopae ana mai i na heluna lehu- 
lehu o na kane me na wahine ole, he mea hoo- 
poino ia i ka lahui Hawaii. 

!No ka oi aku o na kane mamua ae o na wahine 
maloko o keia pae aina^ nolaila, ua ike pinepine ia 

NA WAHĪNE LEHULEHU O NA KANE. 

He mea keia e inoino loa ai ka noho ana o na 
kanaka, e poi ana hoi ka malamalama o ka lahui 
kahi i maa i na kane he lehulehu o noho pu ana 
ma ke ano he kane a wahine, me ka wahine hoo- 
kahi. Aole no e hiki elua makuakane no ke keiki 

hookalii ; nolaila, ina o ka wahine mare e moe 
aku ana me ka lua o ke kane, be mea ia e hua ole 
ai kona puao. Ina paha elua a ekolu kane a ka 
wahine liookahi, o ka pau no ia o na manaolana 
e loaa ai ke keiki a oukou ; e na Hawaii, ke make^ 
make oukou e hooulu i ka lahui^ alaila, e kapae 
ae i ka huaolelo punalua, oia ka inoa i kapaia ai 
ka lua o ke kane a ka wahine hookahi. E hoo- 
manao a e malama oukou, ma ka helu akahi, i 

KA OHANA, 

1)0 ka mea, he mea ia e ola ai na kino o oukou a 
e hooulu ai i ka lahui. O ke kane me kana wa- 
hine mare me ka laua mau keiki, i hui pu iloko 
o ka home oluolu, ua like ia me ke aupuni liilii, 
he pomaikai, - he kuokoa, a he onipaa. Ina e 
hoonoho ia'ku he kane hou ma ia hale, ma ke 
ano hoi he punalua na ke kane mua, alaila, ua 
uhaki ia na kana'^ai o ke ola kino, ua hoopau ia 
ke kahua o ka ohana a me ka noho ana malama- 
lama. 

Nolaila, e hoomanao na Kanaka Hawaii aloha 
aina a aloha lahui, o ka malama ana i ka ohana — 
hookahi kane a hookahi wahine i mare — a me ka 
malama ana i ka maemae o na wahine, he mau 
mea keia i oi aku ka waiwai mamua o ke dala, 
na hale a me na aina ; i oi aku i ke ano nui ma- 
mua o ke aupuni a me na oihana kuloko e ae a 
pau o ka aina. 

O ka lahui kanaka i minamina ole no ka hoo- 
haumia ia o na wahine^ mai hoomanao ia lahui i 

ke kuokoa a me ka hoomau ia'ku o ke ola lahui. 
A oiai he kumu nui paha ia e olelo ae ai na Kanaka 
Hawaii, he pakele ka maemae ole o na wahine 
no ka puni o lakou i na kane he pakolu ; aka hoi, 
mai haalele lakou i ka manao makee lahui. E 
kupaa nae, a hoopii ikaika imua o ke aupuni i 
ala ae, e hoomakaukau a e hooholp i na kanawai 
e pono ai ke ola a me ka hooulu ana i ka lahui. 
I mea e hoomaopopo ia ai e na poo Aupuni, o ka 
hana pookela o ka maikai i ili maluna o lakou, 
oia ka imi i ka pomaikai o ka lahui Hawaii, ke 
kahua hoi o ke Aupuni ; e makaala i ole e loohia 
ke kuee ia mai ma ka hoopae nui ana i na eemoku 
mai na aina e mai, na kane wale no hoi, aole me 
na wahine kekahi, a me na kumu e ae e kue ana i 
ka hoio mua o keia lahui. 

A oiai, me keia mau pilikia no, oia hoi ka like 
ole o na heluna mawaena o na kane a me na wa- 
hine a me kekahi mau pilikia e ae, ua kau mai ka 
hana nui o ka hoao ana e hoopakele i ke aupuni a 
me ka lahui Hawaii maluna o oukou — e na makua* 
kane a me makuahine Hawaii. 

Aole na ka Moi, na Kuhina^ ka Ahaolelo ka 
malama ana i na keiki liilii — oia ka lahui o ke au 
e hiki mai ana — ^aka, na odeou iho e malama aku 
ia poe keiki. 

A mai manao oukou e ka lahui Hawaii, e pakele 
oukou i na kauka a me na laau, ina aole oukou e 
kokua ana ia oukou iho 1 

He kokua nui na kauka maikai. Ua loaa ia 
lukou ke akamai nui mamuli o ke ao ana a me ka 

lawelawe ana no ka manawa loihi, o ka oi nae 
ma ka hanau keiki ana, a hoopakele mau lakoa i 
ke ola o kahi poe. A ua paanaau loa ia lakou ke 
ano o ke kino o ke kanaka ; ka io, ka ili, na olo- 
na a me ka loko, na iwi a me ke koko, a he hiki 
ke lapaau i na poino o ke kino me ke akamai. 
Aka, me keia mau mea a pau, e hoomanao, o na 
ano mai o ke kino he lehulehu wale, he mea hiki 
wale no ke pale aku, ma ka noho ana maloko o 
na home i ea kupono ia, ma ka aahu ana i na kapa 
pumehana kupono, ma ka ai ana i na mea ai hoo- 
ikaika a hooluolu kino, a ma ka malama ana i 
kekahi mau mea e ae i hoike ia maloko nei, e 
pale ia aku ai ka mai, hoomau ia ka oluolu a 
hooloihi ia ke ola ana, me ka loaa ole o ke kauka 
a me na laau lapaau. 

Aole keia he mau ao ana i na R anaka Hawaii no 
ka lapaau ana i na mai ; aka, he ao ana i ke ano o 
ka malama ana i ko lakou mau kino, i pale ia aku 
ai ka mai ; a ua hoomakaukau ia hoi keia mau ao 
ola kino, a ua mauaoia, e waiho ia aku imua o ka 
poe ilihune a me ka poe hupo o na kanaka maoli, 
a maluna ae o na mea a pau, no ka malama ana i 
ka lakou mau keiki. 

^E noonoo nui oukou i na kanawai o ke ola kino. 
Ke koe nei no he kokua o ka lahui, he poe 
opiopio, ikaika, kino ola. Ua hiki aku paha ko 
lakou nui i ka iwakaluakumamalima tausani wale 
no o na kane me na wahine opiopio a me na keiki 
liilii iloko o keia pae moku. Aka« ina e malama 
keia 26,000 i na kanawai o ke ola kino, alaila, he 

kahua maikai no ia e kukulu ial ka lahui a me ke 
aupuni ; oiai, o kekahi mau lahui kaulana o ke ao 
nei ua like me keia ka liilii o ka hoomaka ana o 
ka ulu o ka lahui. 

Nolaila, e ala, e ku iluna, e hoolohe i na olelo 
ao, a e noonoo, e na Kanaka Hawaii, no ka mea, 
aole no i pio loa ka aoao o ko oukou lahui. Aia 
no iwaena o oukou he lehulehu na kanaka kino 
opiopio, ola maikai. Ua mahuahua na pua mae 
ole, na kaikamahine iloko o na kula, a ua nui na 
wahine opiopio i hoohaumia ole ia e na kanaka o 
na aina e. Nolaila e kupaa ma ke kahua o ke ola 
kino, ka hoomaemae a me ka hooulu. 

O keia mau mea a pau e hooko oukou, oiai he 
hiki no ke hooko ia, a pela e hoopakele ia ai ko 
oukou lahui, e na mamo Hawaii, me ka nana ole 
i na mea e kau mai ana 1 

E ae aku no i ka malihini keokeo e kipa mai a 
hele aku me kona mau moku a me kona mau pono 
hana, a e hoakoakoa i kona mau waiwai nui. 

E hookuu aku no i ka Pake e eli a e ohi, a e 
hoomoamoa, a e noho mamuli o na noho'na o 
kona home, ina o kona makemake ia. 

A e ae aku no i na ano lahui e ae a pau maloko 
o keia pae moku e hana e like me ko lakou ma- 
nao, a e noho malalo o ka maluhia maluna o keia 
aina kamahao. 

E hookipa mai no i ke au holomua me na moku- 
ahi, kaamahu^ a me ka uwea uwila malalo o ke 
kai. 

Na ka naauao a me ke akamai no e hooulu a e 
hoano a ae 1 na hiohiona o keia Pae Aina. 

Ata, — ina oiikou e na Hawaii, — ^ina oukou e na 
kanaka, — ^ka lahui akamai hoi o na pae moku 
o ke kukulu akau o ka Moana Pakifika, i ike 
mua ia e Kapena Kuke, a i hookaulana ia e Ka- 
mehameha, — e maliu mai i na kuhikuhi a me na 
ao maikai ana no ko oukou ola, a malama i ko ou- 
kou mau kina ; a ina maluna ae o na mea a pau, 
mai keia manawa aku, e malama oukou i ka ou- 
kou mau keiki i oi aku mamua o na waiwai gula ; 
a e maliu mai no ke Akua ko oukou Makua ma ka 
Lani i ka oukou mau noi a me ko oukou kokua 
ia oukou iho ; alaila, e ulu hou auanei a laupai 
ma ko oukou mau mokupuni nei i aloha nui ia ; 
a e hauoli auanei na kanaka naauao o ka honua 
nei a puni ke hoomaopopo iho, aole i huli ke au o 
ka lahui Hawaii, aka, ua pohala, ua ola, e ulu 
hou ana, e mahuahua ana, e like me ka mea ku- 
pono i ke Aupuni Hawaii i hookumuia e Kameha- 
meha Nui. 

WALTEE M. GIBSON, (Kīpikona.) 
Lanikeha, Lahaina, Dekemaba, 1879. 

Ua hoomanao ka poe Helene o ka wa kahiko i 
na akua he nui wale, na akua kane a me na akua 
wahine ; a o kekahi o na akua wahine, o Hygeia 
ka inoa, nana i malama i ke ola o kanaka, wahi a 
ia poe kahiko. He manao maikai ko ia akua, 
me ka hanohano hoi, oiai, o ka nui o ko lakou 
mau akua, ua oleloia he poe kolohe a hana ino i 
kanaka. Pela na akua o Hawaii nei, e laa me 
Pele, he oi aku ka huhu, he ahi wela oia, a ua 
lealea i ka pepehi i kanaka, ke ole lakou e hoo- 
haahaa a e haawi aku i ka mohai iaia. 

Aohe akua lokomaikai iwaena o na akua o Ha- 
waii nei, pela no me na lahui pegana e ue a pau, 
koe wale no kela lahui naauao a hanohano hoi, 
oia ka lahui Helene. Aole nae lakou i waiho aku 
i ke akua lokomaikai ma ka heluna mua, aia ma- 
laila o Iupetero, Nepeiuna a me Mara, oia na akua 
o ka hekili, ka makani ino, a o ka pepehi kanaka 
paha. Aka i keia wa, aia o Hygeia ma ko kulana 
mua i ka manao o ka poe maikai a me ka poe 
noonoo a pau. O Mara a me Maloka, o Pele a 
lue na akua kane, a me na akua wahine na lakou 
ke kolohe a me ka hana ino, ua pau ka hoomanao 
ana ia lakou ; a o Hygeia nae, ua oi aku ka ma- 
haloia, a o na mea aloha kanaka a pau, ke hooika- 
ika nei lakou e kukulu i mau heiau a me na kia 

hoomanao e hoohanohano ai ia Hygeia, a ua kapa 
ia ka oihana hoola kino, he Hygeine. 

O keia buke, oia ke kia hoomanao makamua i 
kukuluia ma Hawaii nei, ma ka inoa o Hygeia.* 
Ano, e hilinai oukou ia Hygeia, nana e haawi ia 
oukou i ke ola kino a me ka oluolu o ka noho'na, 
a me ka mahuahua o ko oukou lahui. Aole i 
makemako ia e mohai. Mai ohi i ka ohelo, a 
lawe paha i na aahu makamae a waiwai e ae paha, 
a keiki paha i alohaia, i mea e hoolei ai iloko o 
ka lua ahi, eia wale no, e hoolohe i na olelo ao, 
alaila e ola auanei ke kino. 

Ke kahea nei ka leo o Hygeia me ka hoopapau 
o ka manao a me ke aloha nui, mawaena o keia 
Pae Aina, e i mai ana, E na Hawaii, E malama i 
ke ola kino, E pakiko a e noonoo pono i ka oukou 

* Manao Piiii. — Ua ike ia a ke ae ia akn nei me ka olnoln na 
loaa no i ka lahni Hawaii, iloko o ka manawa e ao ia ana lakon 
ma na mea e pili ana i ka nhane i olelo mna ia, he man ao ia ana 
mai na kahnnapnle mai e pili ana i ke ola o ke kino i hni pn ia 
me na ao ana no ke ola mahope. Aka, oiai aole i paiia keia man 
mea i ao ia 1 mea e nana man ia ai, nolaila, na hiki i keia wahi 
bnke ke ao ana i na mea e pili ana i ke ola kino ke olelo ia oia ke 
kia hoomanao mna ma ka inoa o Hygeia ma Hawaii nei. Ua 
hoopnka o Eanka Jndd i kekahi bnke nnkn i piha i na ao maikai 
ana ma ka Anatomia no ke Knla Nni o Lahainalnna wale no. 
Aole i manaoia na bnke la i mea ao ma na mea e pili ana i ke ola 
kino ; a mahope o ka lawelaweia ana e na hanmana ma Lahaina- 
luna, no kekahi manawa aole i waihoia ma ka lima o ka lahni 
Hawaii. Ua nni na olelo ao e pili ana i ke ola kino i paiia i kela 
a me keia manawa maloko o na nnpepa Hawaii ; a he mea 
hanoli i ka mea kakan ka hoike ana akn i na hana maikai a na 
wahine a ua miaionan maloko o ka lakon man halawai a na 
wahine maknahine, ma ke ao ana i nawahine Hawaii ma na mea 
e pili ana i ke ola kino no lakon me ko laikou o\i<&;u&. 

inau mea ai, na mea inu me na mea aahn, E mala- 
ma i ke ano o ko oukou noho'na, E hoomanao, 
E mikiala i ka hana, E malama mau i na keiki, e 
hanai me ke aloha, E hooko pololei i na kanawai 
o ke ola kino. 

O keia huke, oia ka leo o Hjgeia. 



MOKUNA I. 



KE KINO KE KAMKA. 



O keia buke, ua pili i na kanawai o ke ola kino* 
īna e manaoia ana e hoomaopopo pono ia na 
kanawai o kekahi aupuni, alaila, e noonoo kakou 
i ke kumukaiiawai o ua aupuni la, a pela no ke 
kino o ke kanaka, a ina kakou i makemake i ke 
ola o ko kakou mau kino, alaila, e pono e nana 
pono ia. 

O ke ao ana i na mea pili i ke kino o ke kanaka^ 
ua pili kekahi i ka mea i kapaia he anakomia. 

Aole iloko o keia buke na wehewehe pau I oa 
ana o ka huaolelo anakomia, aka, ua lawe hapa ia 
mai no e like me ka hiki ia kakou ke hoomaopopo 
ma na mea ano nui e pili ana i ke kino. 

1.— NO KA ILL 

O ka poe naaupo, ua manao lakou ua like ka ili 
me he wa-hi la. Aka, o ka ili, oia kekahi mea 
nui e pili ana i ke ola kino o ke kanaka, no ka 
mea, he maa kini, lehu, a mano, na pukapuka ma 
ua ili la. E hamama mau ana a e poi mau ana i 

na sekond. a pau o ke ola ana o ke kanaka. Oiaio 
no keia mau pukapuka a pau, me he mau wahala^ 
a ihu paha, oia na wahi e puka mai ai ka hanu o 
ke kanaka. O keia pukapuka, aole kakou e ike 
ke nana iho me na maka, aka, ina e nanaia me 
kekahi ohe hoonui ike, alaila, hikikehoomaopopo 
lea ia a hiki ke heluia ko lakou nui. Ma kahi o 
ekolu tausani mau pukapuka maluna o ka ili nona 
ka palena ina i kauia he hapalua dala maluna iho. 
A ma ka peahi o ka lima, he kanalima tausani 
pukapuka, a he elima miliona hoi na pukapuka a 
pau ma ke kino o ke kanaka. A o keia mau waha 
liilii o ka ili 6 hana mau ana lakou, e like me ka 
waha nui o ka papalina. Ina e hoopaaia keia mau 
pukapuka a pau me kekahi yaniki a pena paha, 
alaila, e make ana ke kanaka, e like me ka make 
ana ina ua hoopaaia ka hanu ma ka ihu a me ka 
waha. 

Ina ua nui loa ka lepo ma ka ili, kawau me ke 
ano pelapela, noloko mai no ia o ka paa ana o na 
pukapuka, a o ka hope o ia he mai. E ikeia aua-' 
nei keia ano pono ole o ka ili ke auau pinepine 
iloko o ke kai, aole hoi he holoi me ka wai maoli 
mahope ; ua komo ka paakai iloko o na pukapuka, 
a nolaila mai ka puupuu o ka ili. Nolaila, e hoo* 
maemae mau i ke kino, e like me ka auau ana, oia 
ka mea kupono. Aia a pau ka auau ana iloko o 
ka wai maikai, e hoomaloo pono i ke kino me ke 
kawele maemae. 

Mai hoopalaleha i ka hoohamama mau ana i 
keia man pukapuka ma ka malama mau ana i ka 

mamae o ke kino, ma ka hoomaemae akahele ana 
me ka wai maoli, a me ko kuwai hoomaloo ana me 
ke kawele maemae. 

2-— NA IWI. 

Oia na mea e hoopaa ai i ke kino, e like me na 
laau o ka hale. He elua haneti a me kumama- 
walu mau iwi iloko o ke king o ke kanaka, me 
ka helu ole i na niho. O na iwi o ka poe ola 
maikai, ua like me ka palaoa lei o na'lii o ka wa 
kahiko ; a o na iwi hoi o ka poe mai, he palu- 
palu loa. īna e kukulu ke kanaka i ka hale me 
ka manao he hale paa, alaila, e kii aku no ia i na 
laau paa. A mamuli o ka ai a na kanaka, a me 
ka ea e hanu ai, o kekahi po^, ua ai lakou i na 
mea ai maikai me ke kupono, no lakou na iwi 
maikai, a o kekahi poe hoi, ua ai lakou i na mea 
ai inoino me ke kupono ole, no lakou na iwi palu- 
palu. 

O ka ai kahiko o Hawaii nei, oia ka poi, he ai 
kupono loa keia e loaa ai ka poe iwi maikai. Pela 
no ka palaoa a me na mea ano like o na aina e 
mai. 

O ka waiu o na bipi wahine a me na holoholo- 
tia e ae, he ai kupono loa ia na na keiki, a e loaa 
ai na iwi maikai. 

Aka, aole e loaa ke ola maikai a me ka iwi 

maikai i kekahi keiki opiopio ina e hanai ia ana 

me ka wai ko, me ka wai niu, me ke kopaa, a me 

ka wai, e mau ana no ke omaimai o ua keiki la ke 

hiki aku i kona wa e nui ai. 

2 

A pela no Iioi na kanaka, ke hooman i ka inti 
ana i na wai ikaika, me ka ai nni ole i na ai iū^ 
pono/alaila^ oia kekahi kiimu niii e palapalu ai 
na iwi, a e lilo ai i mea ole iloko o ka manawa 
pokole^ o ka poe nona na iwi o ia ano^ 

3.— NO KA NAAU. 

ī ka wa kaliiko p Hawaii nei, o ka naau iloka 
o ke kanaka, oia ka puuhonua o ka ike ma k£i 
naamao. Peia oo ka maisao o kekahi poe naaupa 
ma na aina e. Aka, mahope iho o ka imi pono 
ia ana, alaila, ua maopopo io, o ka lolo iloko o ke 
poo o ke kanaka, oia ka puuhonua oiaio o ka ike 
me ka naauao. 

Eia nae, o ua naau la, ua ike ia, o kekahi mea 
no ia e kokua ai i ke ola kino ma kana oihana. 
īna 1 ltele kekahi hapa o ka lolo ma o kekahi pili-' 
kia ulia wale, aole paha e Hiake ana ke kanaka, 
aka hoi> ina i loohia ka naau i ke kuia i kekahi 
mea a puka, ina no he puka uuku loa a hemo mai 
ka mea maloko o ka naau, alaila, e make ana kela 
kanāka. 

He elua mau rula nui e pili ana i ka malama 
ana o ka naau. 

EuīA 1. 

Mai hoonele i ko oukou mau opu i ka malama 
ana i mea e mau ai ka oluolu. 

īna ua paa ka lepo, e loaa koke no ka £lya ma- 
hope, ua like no hoi ia me ka paa ana o na puka- 
puka ma ka ili, e loaa koke ana ka pehu, a i ole, 
he £lya mahope. 

Ina e mau ole ana ka paa o ka opn, he kumu 
nui ia e lioomau ai i ke ola a me ka hooloihi ana i 
na makahiki o ke kanaka. 

O kekahi kanaka kaulana ma Amenka^ ninan 
ia aku la oia e kekahi poe, heaha la ka mea e 
maikai mau ai o kou oli\ ? Hai mai la kela, no ka 
mau ole o ka paa o ka opu, a me ka uhane mae- 
mae. 

O ke ano maikai o ka opii a me ka naau, e hoo- 
ponopono ia ma o na mea ai a me na hana hoo- 
ikaika kino, aole ma ka inu ana i na laau. E 
malama no nae na Hawaii, a e akahele i ka ai 
ana i na mea ai haole, a e kiai no na ano i loaa ia 
lakou, mahope o ka ai ana i na mea ai a lakou i 
maa ole ai. 

Aole he lehulehu na ano o na mea ai a na kana- 
ka Hawaii o ka wa kahiko, ua nui nae na hana 
a lakou mawaho i ka la, a ua aneane maikai ko 
lakou ola kino me ka malama ole i na rula no na 
mea ai ; aka, o na kanaka'Hawaii o keia wa, oiai 
ua lehulehu na mea ai, a ua nui ko lakou manawa 
iloko o ka hale^ nolailai e kau i rula no na mea a 
lakou e ai ai. ' 

O ka helu akahi o na mea ai Hawaii^ oia ke 
kalo^ a i hanaia he poi^ aole ona lua ma ke kula- 
na o na mea e hooulu a e hooikaika ai i ke kino o 
ke kanaka, a e maikai ai ka opu a me ka naau. 

O na mea ai haole, e like me na berena a me 
ka raiki, oiai, he mea ia e kokua ai i ke ola kino, 
aka, ina e hoonuiia ka ai ana a na kanaka Hawaii 

i mna ole i na mi$a ai o ia ano^ e paa ananei ka 
hope. 

A ina he paa io, alaila, mai ai koke oe i ka hua- 
ale a paakai paha^ a laau e ae e hemo ai ka paa. 
E ai Dae i kekahi hua o ka aina e naha ai. 

O ka ohia, ka maia pala, ke poha, ka ohelo, he 
mau mea maikai keia e naha oluolu ai. Pela no 
me ka nwala maoli, ka ohia haole a me ka aweo* 
weO) a ua loaa ia mau mea e ulu wale ana ma ka 
nahelehele o Hawaii nei. He mea maikai loa ka 
aweoweo ke hoomoaia, i mea e hemo maikai ai ka 
paa o ka opu a me ka naau. 

Ina nae ua paa loa a hemo ole mamuli o ia mau 
mea, alaila, e inu i hookahi a elua paha puna nui 
o ka aila koli, (e hoomanao nae i ka nui o na ma- 
kahiki.) A ina i pilikia no ka hemo ole, alaila e 
halalo. 

RūLA 2.- 

E makaala i loaa ole i ke anu maloko o ka 
naau, no na aahu i pulu, a no ka makani huihui* 
paha. No ka mea, mamuli o ke anu e loaa'i ka 
hi a me na mai pilikia. Loaa pinepine na mai 
ma ka opu o ka poe lawaia, e laa me na wahine e 
ohi anai na papai a me ka lima, a mea e ae o ia 
ano, me ka pulu mau o na lole i ke kai ; pela no 
hoi me ka poe i hana loihi iloko o na loi kalo. 
īna o keia poe, i ka wa e pau ai ka hana, e hoo" 
maloo i ko lakou kino me ke kawele, a e hookomo 
koke i na lole maloo, alaila, e pakele auanei i na 
luai e ukali ana i ke koekoe a me ka pulu. 

īna i loaa ke nahu ma ka opn a me ka hī ma- 
hope o ke anu a me ka pulu, e liana i ki, penei : 
E ho-o i hookahi nioi ulaula iloko o ke kiaha wai 
iK>la, aia a hehee iki, e inu iho, oiai ua wela. 
Aia hoi, o ka nioi ulaula ka mea nui i hana ia'i 
kela laau kaulana o ka ^' Peni Kila," e aho nae ka 
nioi maoli, no ka hi me ke anu o na ano a pau ma 
ke kino, aole no hoi he lilo no ia mea. He mai- 
kai no hoi ka inu ana i ke ki i hanaia mai ka nehe 
mai ma na mai a pau o ia ano ma ka opu ; alaila 
e hoopumehana me ke kapa a moe malie. 

4.— O KE KOKO. 

Oia ke ola. Ina ua maikai ke koko, alaila, ua 
maikai na mea a pau, aole eha, aole hui ma ke 
kino — koe wale no na mea i ulia wale mai. No- 
laila, o ke kanaka naauao, e makemake ana e mai- 
kai kona ola kino, a e nui na makahiki, e imi nui 
oia me ka noonoo nui, no ke ano o ke koko a me 
na mea e hoomau ai i ka maikai o ke koko. 

keia koko ula iloko o ke kino o kanaka, ua 
loaa ia no loko mai o ka ai a me ka i-a, a no ke ea 
kekahi i hanuia e kanaka. A ina ua lawa pono 
ka ai i na manawa a pau, a he ai kupono, a ina 
hoi ua maemae ka ea i hanuia, a ina e hana ke 
kanaka i kela la keia la i kahi hana kupono i ka 
ikaika o kona kino, alaila, e kakaikahi ana ka loaa 
i ka mai. A oiai he oiaio keia, me he mea la, ua 
hiki i na kanaka a pau e hoomau loa aku i ke ola 
maikai o ke kino. 

Aka nae, ua paakiki a ua naaupo loa ka hapa 
nui o kanaka, a nolaila, ua loaa pinepine ka mai 
no ka malama ole i na rula pohihihi ole e pili ana 
i ke koko. I kekahi manawa, ua hoonuu loa i ka 
ai me ka ia ; a i kekahi manawa hoi, ua ai hapa, 
maona ole ; a i ole ia, ua ai i ka mea inoino, wa- 
ele pono ole ia o loko, a ua inu paha i ka mea e 
ano e ai ka noonoo a e pono ole ai ke kino. A o 
kekahi poe he nui, ua noho wale lakou, aohe 
hana, e moe ana hoi ma kahi o ka ea inoino, kahi 
e pono ole ai ke koko. 

Eia malalo iho kekahi mau rula i manao nui ia 
e malama mau ke kanaka, i mea e mau ai ka mai- 
kai o kona koko a e ola pono ai kona kino : 

BuLA 1. — E ai i na mea hupono i ke Ola Kino, 

O ka ai kahiko o Hawaii nei, oia ke kalo, i hoo- 
moaia a i kuiia a lilo i poi, ka uwala maoli, ka 
uhi, ka ulei, ka maia, ke ko, ka niu, ka pala me 
ka hoio (amaumau), ke ki, ka ohia, ka ohelo, ka 
papapa Hawaii, ka io puaa, ka ilio, a me na ano 
i-a he lehulehu ; he mau mea maikai keia ke ai, a 
he maikai ke koko ke loaamai. A ua nui no hoi na 
mea ai ano hou i laweia mai mai na aina e mai, a 
i hookamaaina ia ma Hawaii nei, e laa me ka 
palaoa, raiki, berena, bipi, hipa, na ia i kopi ia, 
ua kupono ia mau mea ai, e like me na mea ai 
kahiko. 

A nolaila, ua nui na ano o na mea ai ma Hawaii 
nei, e maona ai ke kanaka, ke ole oia e molowa i 
ka imi ana. Ua hoopomaikaiia ke kanaka Hawaii, 

oiai, na liīki iaia ke imi a loaa kona ola kino, aole 
nae me ka luhi loa. 

Aole peia na kanaka o kekalii mau aina e ae o 
ka honua nei, kaM e loaa pakiko ai ke ola kino, 
mahope o ka hana oolea wale no, aka, no ka nui 
o na mea ai maikai ma keia Paeaina, nolaila, e 
manaoia auanei e maemae ke koko, a e maikai ko 
ola kino o na kaaaka HawaiL 

Maanei nae, e noonoo kakou i na hana apiki a 
kanaka Hawaii, i ko lakau hoano e ana i kekahi 
mau mea ai, e hoolilo ia'i i mea ona, a ma ia mea 
o inoino ai k-e koko. 

Ua hanaia ke kopaa i Kama, a o ke kulina, ki^ 
uwala a me ka ipu-haole, ua hanaia i Okolehao, a 
wai ona e ae. O keia mau mea ona, oia ke kumu 
nui o ke ino o ke koko o na kanaka Hawaiii a me 
na lahui e ae o ka moana Pakipika. 

Ua nui nae na Mokupuni a me na Paeaina ma 
keia moana akea, kahi i noho ai o na kanaka ili 
ulaula, e like me na kanaka Hawaii, aka, o I^ela 
mau lahui, ke pii nei no ka mahuahua, aole e like 
me ko Hawaii nei, e emi mau ana. Ua nui na'lii 
& me na ohana 'lii malaila, a ua maopopo no, e 
hoomau loa ia aku ana na ili ulaula malaila, no na 
keneturia e hiki mai ana. 

Ma ia mau aina, oia o Jaya, Samatrai Celebes 
a me na mokupuni e ae, i lehulehu na kanaka, ua 
kakaikahi loa ka ikeia ana o na wai ona, no ka 
mea, ua hookapu loa ia« mamuli o ko lakou oi- 
hms^ pule Mahometana« 

A nolaila, ua biki no ia kakon, oiai e noonoo 
ana i na kumu i emi ai na lahui Karistiano ma 
keia moana^ a i mahuahua ai na lahui Mahome- 
tana ; oia no ka lawelawe ana o kekahi poe lahui 
i na wai ona, a o ka hookapu loa i kekahi poe 
lahui. O na'Iii o Hawaii nei, ua inu i na wai ona, 
a o na Mahomeiana, aole o lakou hoopa ia mea. 
O keia lahui^ ua hana ino i kona koko iho, a ua 
kuluma mau i na mai ; a o kela lahui, ua maikai a 
loihi kona ola kino. 

Eia nae keia ninau — ^Ua oi anei ka hemolele a 
me ka mana o ka pule Mahomeia mamua ae o ka 
pule Kari8tiano ? Aole — ^Mai hopu koke kakou 
ia mau kuhihewa. Eia nae ka oiaio, i ka wa i 
hele ai na kumu Mahomeia e hoohuli i na kanaka 
malaila mai ka hoomanakii ae, ua papa loa ia ka 
inu ana i na wai ikaika, a pela wale no na kanawai 
o ka oihana pule Mahometa, ua papa loa ia ka inu 
ana i na wai ona. 

I ka wa i hoohuli ia'i ka lahui Hawaii, mai ka 
pouli pegana mai, oiai ua paipai ia lakou e ai pa- 
kiko i na mea ai a pau, aole nae i hookapu loa ia 
ka wai ona mawaena o nalii o ka aina ; a nolaila, 
aole no i hookomoia ia manao ma na kanawai o ka 
Ekalesia^ e like me na lahui o na mokupimi Maho- 
metana. 

Auwe ! e na Hawaii ! E nana ihope, hekanaono 
makahiki wale no ka manawa i hoomaka ia'i ka 
malamalama iwaena o keia lahui E hoomanao i 
na Moi o ke Aupuni a me na'lii o ka aina, i hala 
e aku iloko oia mau makahiki ; e ae lokahi ana 

oukou i ka oiaio, ua make ka nui o lakou mamuli 
o ka oaa ; a o kekahi poe o lakou, ua iuoino ke 
koko, a ua omaimai ke kino mamuli o ka inu ana i 
na wai ona. 

He oiaio i kela a me keia Kau Ahaolelo, ua 
hookapuia na wai ona, aole e hoohainu ia na ka- 
naka Hawaii ; a ua papa ia ka laweluwe ana ia 
mea e na kumuao pule ; aka, ua inu nalii me ka 
lanakila, aole hoi i ao pono ia' ; a nolaila, ua ma« 
nao iho la na makaainana, he mea pomaikai ka 
rama, e hiki ai i ka poe waiwai a hanohano hoi ke 
lawelawe ia mea. 

Aole i manao ia, aole hoi he pono, ma keia 

buke ao i na mea pili i ke ola kino, e hoopaapaa 

no kekahi ninau e pili ana i na mea haipule ; aka, 

ke ike nei kakou i ke ano okoa o na kino o ka 

lahui ulaula Karistiano e emi mau nei, a me ka 

lahui ulaula Mahometa, me he mea la o ka ohana 

hookahi, e hele mau nei i ka mahuahua o ia lahui ; 

malaila ua maopopo, oiai, ua malamalama na 

kanaka Hawaii' i na kula a me na puke, ua lako i 

ke Kumukanawai a me na kanawai, ua mahalo ia 

hoi e na aupuni o ke ao nei, o na lahui ulaula 

Mahometa o ia ohana kanaka hookahi, ua oi aku 

ka maikai o ke ola kino, ua pii mau ka ulu o ka 

lahui ma ko lakou mau mokupuni. Aole no e 

hiki ke wehewehe maanei i na kumu a pau no keia 

like ole, aka, ua maopopo no ke kumu nui, oia ko 

lakou hoopale loa i ka wai ona, he kanawai paa ia 

no ka oihana pule a me ke aupuni Mahometa o 

Malae. 

2* 

O na kanaka Malae, ua oi aka ka maikai o ko 
lakou ola kino, na nui na makahiki, ua mahuahua 
na keiki hanau ; no ka mea, o ka hoohiki ana i ka 
wai ona, he kanawai paa loa ia no ko lakou aupuni 
a me ka oihana pule. 

Mai manao ke kanaka Hawaii, e piha pono ana 
kona mau makahiki ina e hoonuu ana oia i na wai 
ona, a ina hoi e inu liilii, ua like no, e hapa ana 
nae kona manawa e ola ai. Ua inu kekahi poe 
haole i ka rama, a hoohala i kahi wa, aka, ina he 
kanaka Hawaii a me kekahi poe lahui e ae o Polu- 
nesia, aoie no e pakele ana, e ahuai wale ana la- 
kou i ko lakou ola kino ma ka wai ona. He mea 
ia e inoino ai ko lakou koko, e pehu ai ke kino, e 
puupuu ai ka ili, e hoowelawela ai i ka naau, e 
hoopaa ai i ka opu hanau keiki, a hikiwawe mai 
ka make o ke kanaka Hawaii, ina he alii a ho 
makaainana paha. 

Ua nui na mea ai kupono no kanaka ma Hawaii 
nei, heaha la ke kumu e uhaki ia nei na kanawai 
o ka aina, i mea e loaa mai ai ka mea e make ai ? 
E hoolawa i ka makemake o ka puu me ke ala o ke 
ki, me ka ono o ka uwala maoli a me ka uhi, a me 
ke kena o ka makemake i ka ipu ai maka, e like 
mo ka ke Akua i hana mai ai iloko o na mahinaai ; 
pela e maemae ai ke koko, a e ola loihi ai oukou. 

Aia hoi, ina i nui a m^^ikai na mea ai, e hoo- 
manao oukou i ka 

KuLA 2. — Mai Hoonuii, 
Mai hoomau aku i ka ai ana i ka ai a me ka i-a^ 



fi liiki i ka manawa e piha kanmaha ai ka opn« 
īna, e hoonna oe pela, o ka oi aku nae mahope 
iho o ka hana ikaika ana, a na luhi paha ke kino 
no kekahi kumu e ae, alaila, he mea ia e pilikia ai 
ka hooholo ana o ke koko ma na aa-koko, ma kela 
wahi keia wahi o ke kino, alaila, e loan auanei ka 
opu i ka pehu, a nalulu mai ke poo, a he popili- 
kia paha e maule ai. A ina e loaa koke ole i ka 
mai, e manaoio no oe, ua inoino kou koko e ola 
€ii kou kino. 

O kekahi ano i hoopukaia, oia ka puupuu o ka 
ili, ka nawaliwaU o na maka, e paa ana ka lepo, 
e ano e ana ka puuwai me ke akepaa, a no ia mau 
mea e inoino ana ke koko, ke kumu mai o ka eha^ 
ka hui a me na pilikia e ae o ke kioo. 

Ma na manawa a pau e hoomaha a e hooluolu a 
pau ka wela mahopo iho o ka hana ikaika ana, 
mamua o kou noho ana e ai. 

A eia kekahi mau kumu e noonoo ai : 

BuLA 3.^Mai hoopololi oe i kou kino. 

Mai umi wale oe i kou opu no ka hapa o ka ai. 
O kekahi poe Hawaii, ua noho hookeai no na 
hora he 24, a he 12 paha, mamuli o ka manao iho ; 
mai hana pela, no ka mea, he kakaikahi ka ma- 
nawa e loaa ole ai ka ai iloko o ia mau hora o ka 
la, aka, o ke kumu o ia hookeai o kekahi poe, no 
ka palaka a no ka molowa paha i ka hoomakaukau 
i ai, a nolaila, ua noho wale ia poe no ka pilikia i 
ka pololi. 

O ke nahu a me ka hoopailua mamuli o ka po- 

loli o ka opu, oia kekahi kumu e inoiuo ai ke koko, 
e laa me ka hoopiha pono ole ia o ka opu i ka ai. 
A nolaila, mai hoonele i ka opu i ka ai kupono, 
ka wa hoi e ono maikai ana ka ai. Ina nae iia 
hoonui pono ole i ka ai ana i kekahi manawa, 
alaila, oia ka wa e hooki ai i ka ai ana, i pau ke 
ino o ka opu no ia hoonuu ana. 

O ka poe lahui hupo, a o ka poe hapa malama- 
lama paha, he mea mau no ia lakou ka hoonuu loa 
i kekahi manawa, ma kahi manawa hoi, he hooki 
loa i ka ai ana no ka manawa loihi ; a o ke ano no 
ia o na holoholona ahiu. Aka, o oukou e na 
kanaka Hawaii i hoomalamalama ia, e noho nei 
malalo o ke Aupuni Kanawai, e hiki ai ia oukou 
ke malama i na mea ai ma ko oukou hale iho, me 
ka makau ole o hapuku ia e kekahi alii^ a powa 
ia paha^ e like me ka mea i ikeia i ka wa kahiko ; 
ua hiki no ia oukou ke hooponopono i 'ko oukou 
noho ana, a me ka ai ana, e like ke ano me ko na 
lahui malamalama loa. I ekolu paina ana i ka la 
hookahi, mawaena o ka wa e ala ai mai ka moe ae, 
a me ka wa e hoi ai e moe, i elima hora ke kowa 
mawaena o kela a me keia paina ana. Ina pela e 
hooponopono ai no na manawa paina, alaila, e 
waele pono ia ana ka ai maloko o ka opu, e mae- 
mae ana ke koko, a e hoopakele ia ana ke kino 
mai na mai. 

KuLA 4. — E hanu i Jce Ea maileai. 

13 a pili nui keia rula i ka noho ana iloko o ka 
hale. O ke ea o na mauna, na kula a me na kaha- 

kai o ko Hawaii nei Paeaina, he maemae a he ku 
i ke ola kino maikai ; aole he makani omaimai 
maanei. Aka nae, he mea hiki no i kanaka ke 
hoolilo ae i ke ea ma o ko lakoa mau hale he ino, 
a me he mea la, ua hoomanao ole na kanaka 
Hawaii i ka maikai a me ka maikai ole o ke ea. 
īna i pouli ka hale, pani paaia na puka, i komo 
ole na kukuna o ka la, alaila, he emoole ka inoino 
o ke ea. A o ka hale i komo oleia e ka makani, 
na kawau, a ano inoino ke ea. Ina i waihoia ka 
lepo kanaka a mea pilau e ae paha ma kahi kokoke 
i ka halo, he mea ia e inoino ai ke ea, a kupono 
ole ke hanu ae. 

E noonoo iho kakou i kekahi mau mea e pili 
ana i 

KE EA MAIKAI A ME KE EA INOINO. 

O ke ea o ka mauna a me ke kula, nana i hoo- 
lana i ka manu ma kona mau eheu, — nana i hanai 
i ka lapalapa o ke ahi, — ka mea hoi e ulaula ai ke 
koko, a i uhi ia ke kino o ke kanaka, me he moana 
nui ]a e hoopuni ana ia ia, ke ole i piha i ka lele- 
huna lepo, o ka mahu mai paha o na aina nenehi, 
a o kekahi mea e ao paha, ua maemae no ia ; a ina 
oia wale no ka kakou mea e hanu ai, alaila, e mai- 
kai ana ke koko, a e loaa ole auanei ke ola kino i 
ka pilikia. 

Aka nae, ke hai hou ia'ku nei, me he mea la, e 
hooikaika mau ana no na kanaka e hanu i ke ea 
ino, i mea e hoopilikia ai i ko lakou ola kino iho. 
Ua makaala loa kekahi poe e ake ana e pale aku i 

ka malamalama o ka la, a me ka hooholo ana i ka / 
makani ma kahi a lakou e moe aku ai. Alaila, na 
pau ka naue ana o ke ea, me he mea la ua make. 
No ka mea, e noonoo iho kakou, o ka hoonaue 
mau ia o ke ea, ka mea e mau ai kona maemae 
ana ; e like hoi me ia ka wai, oiai, o ka wai e lana 
malie mau ana, aole e emo, e ikeiā ka wale a me 
ke ino. 

Pela no me ke ea i hoonaue oleia, aole oe e ike 
maka i ka wale a me ke ino iloko o ke ea naue ole, 
aka nae, aia no malaila. Ua piha pono ke ea i na 
anoano makalii loa, ka mea i komo iloko o ka 
hanu o kanaka a me na holoholona, a i hanai hoi 
i na mea ulu a pau o ka honua nei. Noloko mai 
o keia anoano makalii i ulu mai ai ka mea i kapaia 
he ponalo (fungi),. he mea liilii loa keia, i ike ole 
ia me ka maka kanaka, aia wale no me ke aniani 
hoonui ike. 

O kekahi o ia ano ponalo, ua ikeia he omaomao, 
me he peelua la iloko o ke pili o na hale kahiko, 
iloko o na bela moe kahiko, malalo o na moena 
kawau, a maluna hoi o na kamaa a me na noho lio 
paha i waiho wale ia no kekahi manawa loihi, e 
like hoi me ke kakani i ikeia ma na lau o ka alani, 
na laau a me na hua e ae. 

Eia kekahi, o keia punahelu, he aai iloko o ka 
ili o kanaka, pela i puupuu ai a mai no hoi. Ina 
e hoomaopopo ia e kakou na mea a pau e pili ana 
i keia ano punahelu makalii, e kau nei kona mau 
anoano ma kela wahi keia wahi iloko o ke ea, 
alaila^ ke manao nei ka ppe nui o ka naauao, e 

ike ana no kakou ī na ano a pau o ke kolera, ka 
&ya lenalena a me na mai luku e ae ; a pela no 
hoi kakou e ike ai r na kumu a pau o ka mai 
lepera. 

Eia nae ka mea i hoomaopopo lea ia, o kekahi 
mau mai ino i loaa i ke kanaka, aia no ia iloko o 
ke ea ; aole iloko o ke ea e naue mau nei ma ke 
akea, aka, iloko o ke ea po.uliuli, kakawau, a naue 
ole hoi. O ke ea ku malie, e like me ka wai e 
lana malie ana, he mea ia e hooulu ai i na mea e 
popilikia ai ke ola kino o ke kanaka. 

Ina he punahelu malalo o ka moena kahi au e 
moe ai, a iloko paha o ke pili o koa hale, a iloko 
paha o kekahi lumi pouli o ka hale, e loaa auanei 
ia oe ke kunu a me ka hi, a mau ano mai e ae 
paha. Ke hele nei ke koko i ke ino, o kela ano 
punahelu i ulu ne mailoko o ke ea malie a ano 
kawau, ke hoao iho la maluna o kou kino, a ina 
aole oe e hoomaemae i kou hale, me ke kaulai ole 
i kou mau mea moe i ka la a maloo, e loaa auanei 
ia oe kekahi ano mai pilikia. 

A nolaila, e makaala oe, i ole e kawau kou wahi 
moe a me kou mau kapa moe, a i kekahi mau hora 
paha o ka la, e hookomoia na kukuna o ka la ma- 
loko o kou rumi moe. 

Ina he ekolu a oi aku na kanaka e moe ana ma- 
loko ka rumi hookahi, he mea pono olo no ia. 
O ka rumi i paa na puka a pau i ke paniia, he 
wahi pono ole no ia e moe ai o ke kanaka. O ke 
ea i hanu ia a hoopuka hou ia noloko ae o k 

kanaka, he mea pono ole no ia ke hanu hou ia. 
I ka wa i hoopuka ia'i ka hanu, ua pii aku ia ea 
maluna, e like me ka mea a kakou i ike ai i kekahi 
manawa, e pii ana ka hanu me he mahu la, ah^ila, 
ua hoomaemae ia, a ua hui me ke ea maikai. 
Aka, ina e hanu kakou iloko o kekahi rumi paa, 
alaila, ua hanu aku ua lianu mai ma ia ea hookahi 
no, he mea ia e pono ole ai ke ake-mama ; e like 
hoi me ka pono ole o ke ale hou ia ana iloko o ka 
opu i na mea ino i luai mua ia. 

E huna ia na mea ino iloko o ka lepo, i mae- 
mae ai ; pela no hoi ka hanu o ke kanaka, e hoo- 
kuu loa ia iloko o ke ea holookoa, i hoomaemae 
hou ia'i. A peh\ no hoi me ka hou o ka ili o ke 
kanaka, e hoomaemae pinepine ia ke kino no na 
hou ino e puka mau ana mai ka ili ae. 

Maanei, ke ao ia'ku nei kela mea keia mea poo 
ohana, e hookiko i kona hale noho me ka hale 
liilii kupono. E mahima mau ia ia hale, i ole e 
loaa ke ea ino, e pono ole ai ka noho ana o ka 
ohana, a o kekahi poe e ae paha nona ka hale 
e noho kokoke ana, a e pilikia ole ai hoi ke ola. 
He mea akaka lea, o n i hale liiliii i malama pono 
ole ia, he kumu no ia e ulu mai nei na mai fiya a 
me na mai e ae. 

O na punahelu i olelo mua ia, oia na kumu o 
na mai, ua ulu ikaika ia mau mea iloko o na wa- 
hi hooleina, ma kahi waiho wale o na hale liilii ; 
he mea hiki no ke pale aku ia mau mea. O ko 
kakou makuahine, oia hoi ka lepo o ka honua, oia 
no ka oi o na mea i^hoomaemae ia ; e pau ana ka 

pelapela o na mea popopo a pan ke kann ia iloko 
o ka lepo. 

. Nolaīla, o oe e ke kahu nana e malama i ke ola 
o ka ohana, a he kanaka hoi i hoomalamalamaia, 
e ake ana e hookoia kou pono a me ko ka hoala- 
iina, i kela a me keia manawa, e hoolei oe i kau- 
wahi lepo hou iloko o ka lua o ka hale liilii, e uhi 
ana i na mea o loko, alaila, o ka pau no ia o ka 
pelapela a me ke ea ino, ka mea nana e hoinoino 
i ke koko o ka ohana a me ko ka poe e noho ko- 
koke mai ana. 

ī ka aneane ana e piha ka lua o ka hale liilii, e 
eli hou i lua. Ma ia hana ana, e malama ia'i kou 
ola kino, aole hoi e ili maluna o kou uhane ka 
hewa nui, i pili i ke kanaka palaka, nana i hoo- 

kuu wale maloko o kona pahale, i ka mea e hoo- 
ulu ai i na mai. Ua wehewehe nui ia no keia 
mea ma ka mokuna e pili ana i '' Ka Hoomaemae 
mawaho o ka Hale." 

BuLA 5. — E hana mau i īeekahi hana. 

Aole no paha i pili keia rula i na kanaka Ha- 
waii e noho kumakahiki ana ma na mahiko, a o 
na kanaka paha e noho ana ma ko lakou kuleana 
2^ina iho, aka, ua pili keia rula i ka poe hoopau 
manawa e kaahele ana ma o a maanei, a e hiliuai 
ana paha maluna o na mqena. E hoomanao iho 
ka poe o ia ano. 

E like me ka ulu ana o ka wale a me ke ino o 
ka wai ke hoonaue ole ia, a me ka ulu ana o ka 
ponalo o ke ea, ke ole he makani e naue ai, peLi 

no ka molowa a me ka noho wale o ke kino o ke 
kanaka, he mea ia e apo ia mai ai e ka mai. Ua 
olelo ia, he hoopai malana o ke kanaka ma kela . 
olelo, " Ma ke kahe ana o ka hou o ka lae e loaa'i 
ka ai i ke kanaka/' aka, he hoopomaikai maoli 
no ia. Mamnli o ka hana, ua hoopakele ia kakou 
i na hoowalewale he nui ; a mamuli no o ka hana 
e hoemi ia'i na hewa ; ina e noho mau na wahine 
Hawaii i ka hana, he mea ia e hoemi ai i ko lakou 
moekolohe ana. O ka nui o na wahine ma Ame- 
rika a me Europa, ua noho mau i ka hana, a no- 
laila, ua noho pono lakou, a ua hoomahuahua ia 
kela mau lahui. 

Aka, o ka hapanui o na wahine Hawaii, ua 
hoopau manawa ma ka noho wale ana, aole hana ; 
na hoowalewale koke ia, a haawi i ko lakou mau 
kino ia hai, i mea e hana ino ia mai ai, a loaa i 
ka mai, hanau ole i ke keiki, a pau ka manaolana 
o ka Lahui Hawaii. 

E hoomanao iho e na kanaka Hawaii ; i ka wa 
kahiko, ua kena ia lakou e hana mamuli o ke 
kauoha a na'lii, oiai hoi, he lahui nui ko ia wa ; 
a no ka mea, i keia wa, ua lanakila malalo o na 
kanawai, e makaala a e pale aku i na mai a me 
na kumu e hoemi ai i ka lahui, i ulu mai noloko 
ae o ka noho wale ana, me ka hana ole. 

NA HALE NOBO NA KANAKA 

HAWAII. 



Mamuli o ke aeo o ka hale nolio o kanaka, e 
hoomaopopo ia'i ke deger6 o kona malamalama. 
O na kanaka hihiu loa o Sumatra a me na aina e 
ae o ke kai o Inia, aole o lakou halo ; aka, ua noho 
iloko o na laau hakahaka o ka ululaau, e like me 
na keko. na kanaka hupo o Amerika, ua oi iki 
ae lakou mamua o ko Sumatra poe ma ka naauao ; 
o ko lakou hale he ano lanai, i kuknluia me na 
laau, a i uhiia me na ili o na holoholona hihiu ; a 
o na lahui i loaa ka malamalama iki, e like me ia 
poe e noho la ma kau wahi o Asia a me Amerika- 
Waena, o ko lakou mau hale, ua hana ia me ka 
lepo i kawili ia me ka wai a hoomaloo ia i ka la ; 
aka hoi, o na lahui naauao a malamalama maoli o 
Europa, Amerika a me na aina e ae o ka honua 
nei, ua hana lakou i na hale paa, i kapiliia me na 
pohaku a i kukuluia me na laau. 

O ke ano o na kanaka Hawaii i ka wa i hiki 



46 NA HALE NOHO. 

Ina \m akea ka hale^ na nui kahi palahalaha o ka 
papahele, a ua kulu ole ka hale, he mau pouo nui 
no ia, aole nae i lawa loa. E hana i mau keena 
kupono maloko o ka hale, i kaawale loa ai na wahi 
moe o na kane mai na wahine aku. Ina aole e 
hookakaawale ia na keena o na hale ma ia ano^ 
alaila^ ua hapa pu wale no ka noho'na malama- 
lama o ka lahui, a pela no hoi me ke ola hapa 
maikai o ke kino. 

A heaha ka oukou hana i keia wa ? Pehea la 
ke ano e hooponopono ia nei ma ka hapanui o na 
hale o na kanaka Hawaii ? O kekahi hale, hoo« 
kahi wale no rumi nui, me na paku lole paha, a 
iloko o ia rumi hookahi i moe pu ai ka ohana a 
pau. Aole nae pela i ka wa kahiko, oiai, o kela 
kanaka keia kanaka mea ohana, ina aole ia he 
kauwa, ua malama oia he mau hale pili, aole e 
emi malalo o eono, i mea e pono ai kona poe 
ohana a me na ohua, i kulike ai me ke ano o kona 
hoomana a noho ana o keia lahuikanaka ia wa< 
XJa malama ia he hale okoa kahi e hoomana ai^ 
oia hoi ka heiau ; a o kona hale ponoi, kahi hoi e 
ai ai, ua kapaia ia he mm, a he kapu ia wahi i na 
wahine ; o ko na wahine hale hoi ua kapaia he 
nua, aole nae i kapu no na kane ; o ka haīe hana, 
he kua ia ; a o ka hale kahi e hookaawaleia ai na 
wahine i ka wa mai-wahine, he pea ia. 

O keia mau hookaokoa ana i na hale, a me ka 
hookakaawale ana i na kane mai na wahine i ka 
wa kahiko, aole i manaoia lakou ma ke ano hoo- 
pono Karistiano a me ka noho'na malamalama> 

aka^ mamnli wale no o ko lakon lili a me ka ma- 
kee maoli i na wahine, e like me na lahui pegana 
e ae i hookapn ai a i hookakaawale ai i na wa^ 
liine^ a e lilo ai na lealea o ke kino no na kane 
wale no, me he poe kanwa la ; eia nae, ua oi aku 
ka maikai o ke ola kino o na kane a me na wahine 
ia wa kahiko, mamua o ka mea i ikeia i keia wa, 
mamuli o ke kau ia ana o ia mau rula no ka noho 
ana. 

O ka noho ana naaupo o keia wa, oia ka moe 
ana o na kane me na wahine he lehulehu ma kahi 
hookahi, e hoopau ia^ i mea e pono a e loaa ai ke 
ola kino o ka lahui, a i mea hoi e kapa ia'i he 
lahui ua hoomalamalama ia. 

Aole no e holomua ana ka pono a me ke ano 
£aristiano io^ ina e mau ka noho ana e like me 
ia i hai ia'e la maluna* He makehewa e na ma- 
kua Hawaii, ke ao ia na kaikamahine a oukou e 
na kahunapule a me na kumu wahine ma na kula^ 
iloko o ka noho ana maemae^ a me na ano o ka 
lede naauao^ ina i ka hoi ana mai ma ka hale o 
ka makua, aole rumi kaawale no ke kaikamahine 
e moe ai^ aka^ ua hoomoe ia ma ka rumi hoo- 
kahi me ka makua, na kaikunane, a me kekahi 
poe kane e ae paha o ka ohana a makamaka paha ; 
a pehea la e nalo ai imua o ia poe na ano kanaka 
o kakou, na mea hoi a ka poe naauao a me ka 
malamalama i hilahila ai e hoike ia imua o hai ? 

īa oukou e na kanaka Hawaii, ina he kaikama* 
hine puupaa kekahi, a he wahine paha i mare 
oie i ke kane^ e noho ana me ka ohana; e noonoo 

oe a e hana i nimi kaawale nona. Aole no e no« 
ho pono ana ka oukou poe wahine e like me na 
wahine o na aina e mai, aole no hoi e hoomalama- 
lama maoli ia'na keia lahui, ke ole oukou o hoo- 
makaukau ma keia mea. īna e moe ana na 
wahine haole ma ka rumi hookahi me na kane, o 
ka hoohaahaa ia ana no ia o na wahine. 

Eia kekahi, e hoolako ia ka rumi i hookaawale 
ia no na wahine, me na kahiko hale e pono ai a e 
oluolu ai i na maka o na wahine, e laa me ke pa- 
kaukau waiho i na mea liilii, ke aniani, halaki a me 
ke kahi lauoho, na omole aila a me na wai-ala, he 
mau mea ia e oluolu a e lealea ai kau kaikama- 
hine, i kona wa e hoonani ai ia ia iho ; no ka mea, 
ma ia lumi malu, i ka ike ana'ku ia mau mea i 
hoomakaukau ia nona, alaila, e hoomanao a e ma- 
lama ana oia i kona kino iho, oia ka hoailona kie- 
kie o ka malamalama, a he kumu paa no ke ola 
maikai o ke kino, a oia no hoi ka mea e hoomau 
ia ai ka lahui. 

He mea pono, a he mea e ola maikai ai ke kino, 
ina e hookaawale ia kahi moe o na kane a me na 
wahine i maie ia, oiai, he aina wela ko kakou. 
Ma na aina anu o Euiopa a me Amerika, ua pai- 
pai nui ia ka moe kaawale ana o na mea a pau, a 
nolaila, ua oi aku ka pono o ia mea ma keia aina 
mehana o Hawaii nei. 

I keia wa, ke ike nei kakou ua holo mua ka 
waiwai a me ke kuonoono o ka noho ana ma Ha- 
waii nei, aole no paha e nele ke kanaka i hoihoi i 
ka hana, e loaa ai ia ia na dala e kukulu ai i hale 

laan nona, a ma īa hope aku, e manao ia he 
mea e hilahila^ai) ke ole e hookaawale e ia i 
rumi okoa no na wahine i mare ole iloko o kona 
ohana. A ina paha he kanaka ano hanohano, oia 
hoi he kahunapule, he lunakanawai, he kumuku* 
la, he loio, a he kanaka waiwai nui paha, ka mea 
nona ka hale i hoonani ia mawaho, a e haanui ana 
oia no kona hanohano a me kona waiwai, alaila e 
manao ia o keia mau mea he mea e hoohaahaaia'i 
nona, ina e hiki ke olelo ia, o kana kuikamahine 
a wahine mare ole e ae paha o kona ohana, ua 
neie i ka rumi kaawale nona, a me na mea liilii e 
pono ai ka noho ana o ka wahine, aka, ua moe 
aku ma kahi o na kane, e like me ka poe hupo o 
ka wa kahiko o Hawaii nei. 

E na kanaka Hawaii, ke kauoha ia^ku nei ou- 
kou e malama i na kaikamahine, ina he make* 
maiie ko oukou e ola hou ae ka lahui ! Aole nae e 
malama ia ana lakou ke ole e hoomakaukau ia na 
pono no ko lakou moe ana a me ka noho ana. O 
ka haiolelo ana i ka Euanelio o Kristo, a me ke 
ao ana a na kumukula i oi aku ka naauao, he mau 
mea maikai wale no ia ; aka hoi, aole no hoi ia 
he mea e maemae ai a e hoomalamalama ia ai ka 
oukou poe wahine, oiai lakou e hoomau ana i ka 
moe ma kahi hookahi me na kane. No ka mea, 
heaha la ka pono o ka hoolohe wale no o ka pe* 
peiao i na olelo ao o ka Baibala, aole nae he wahi 
kaawale e noonoo ai a e hooko ai ia mau olelo ao ? 

īna e kukulu ana ko kanaka Hawaii i hale no- 
ho nona, e hoomanao oia i keia mau rula malalo 
iho nei : 3 

RuLA 1. 

Mai lawe oe i na laau hou, maloo ole, ina pah» 
e mauao ana oe e noho koke aku iloko. I laau 
ua maloo pono, i ole e loaa ia oe a me kou ohana 
ke kunu, a o ka hui o na iwi pabd. O n» 
laau i waiho loihi ia iloko o ke ea mehana a 
maloo o keia pae aina e lilo aua ia i mea maloo^ 
aka, i kekahi manawa ua hana ia na laau i lawe 
koke ia miai aole i maloo, a ua ike ia o ka poe & 
moe ana ma na papahele i hana ia me na papa 
maloo ole ua loaa ia lakou na mai nui (Lumaiika) 
a me na mai e ae« 

EūLA 2, 

!E kukulu ia ka hale ma ke kahua paa me ke^ 
kiekie, aole ma kahi kokoke i kekahi kio'wai ana 
alialia a pilopilo paha. īna be waihona moka a 
wahi kawau paha ma kahi e kokoke ana i ka hale, 
he mea ia e hiki mai ai ka fiya a me na mai e ae^ 

KULA 3* 

Mai malama oe i na laau ulu be nui, e malu loa 
ai kou bale. !No ka mea, ina aole e alo ana ka la 
i kou hale^ i kekahi mau hora o ke ao^ he oiaio no, 
e hiki ana ka mai malaila. A ina e hiki ole ka la 
maloko o kekahi keena moe, alaila, aole eliuliu, e 
haalele ana k& ola maikai o ke kino ia keena. 

KULA 4, 

E hoomahuahua i na puka makani. ka ma- 
lamalama nui, he pomaikai ia no ke ola, e laa me 
ke ea maikai. 

RūLA 5. 

Mai hoemi i na paia o ka liale malalo iho o 7 
kapuai ke kiekie ; e aho ina 8, 9, a i 10 paha ka*- 
puai, i mea e loaa ai ke ea maikai. 

I papa hole no ka papahele o ka hale, i ole e 
komo mai ka makani, ka mea hoi e loaa'i ke kunu. 

Mai moe oe maluna pono iho o ka papahele, a 
ina paha he moena, aole no he pono. Ina e loaa 
ole ka bela moe laau, ahiila, e hana i w'ahi hikiee, 
i wahi e moe ai, i 2 kapuai ke kiekie mai ka papa- 
hele ae. ' 

RuLA 6. 

kela a 'me keia kanaka Hawaii ina i make^ 
make e kapa ia oia he kanaka naauao, e kukulu i 
hale- liilii (privy) ma kahi e kokoke ana i kona 
hale noho, a e eli i ka lua malalo i 6 a oi aku na 
kapuai ka hohonu. E olelo hou ana makou no 
keia mea ma ka Mokuna y, '^Ka hoomaemae 
mawaho o ka Hale." 

Malia paha e manaoia ua pili wale no keia mau 
olelo ao i ka poe i makaukau e kuai a e kukulu i 
hale laau no lakou iho, aka nae, ua pili i na mea a 
pau, ka poe nona na hale noho o kela ano keia ano. 

KA HALE PILI, 

He malu maikai no ia no na Hawaii iloko o na 
wa i hala, a ua pono no na hale o ia ano i keia wa 
e hana ia nei me na lako a me na hoonani o keia 
au. O ka hale pili nae i hana ia me ke akamai a 
paa ponO| a ua kiekie kaupaku, e paa loihi ana e 

llke paha me ka paa ana o ke pili laau. Eia ke- 
kahi, ua holo maikai ke ea iloko o ka hale pili, a 
na oluolu i ka wa wela o ka la. Ina nae aole i 
kiekie pono kaupaku o ka hale, i holo loa ai ka ua, 
e koe ana he kaWau iloko o ke pili, he raea ia e 
ulu mai ai ka mai a me ka make no hoi. O na 
elelu kekahi e haiamu ana iloko o ke pili, a pela 
no me na mea kolo liilii e ae^ e mahuahua nei i 
keia wa. A eia hoi kekahi, ua nui wale na ahi 
koe i keia wa, iloko o na lima o na keiki, pela i 
na kanaka makua, a nawai la e hoole mai, aole no 
paha e pau pinepine ana kou hale pili i kela a me 
keia manawa ; aka, i mea e hopohopo ole ai, me 
ia maikai no o ke ola kino, e aho e haalele loa ia 
no na hale pili o ka wa kahiko. Ua haalele hoi 
oukou e na Hawaii i na kapa maoli i hanaia mai 
ka wauke, oia ka lole aahu a me ke kapa moe o na 
kupuna, ina o na hale pili wale no ko oukou malu- 
malu, pela no oukou e haalele loa aku ai i ke pili, 
a e kukulu i ko oukou mau hale noho mo ka papa, 
ke akoakoa, ka uinihapa, a pohaku paha. 

Aka, oiai e koho ana oukou i kela a i keia ano e 
kukulu ai i na hale, e hoomanao, e hookaawale ia 
i rumi okoa ko na wahine i mare ole ia o kela a 
me keia ohana, alaila, e hoohanohanoia auanei ko 
oukou inoa, e hoopomaikai ia na ohana, a e mau 
auanei ke ola maikai o ko oukou lahui. 

O ke kanaka hnpo, oia hoi ke kanaka i hooma- 
lamalama ole ia, he uuku kona mau aahu, a nele 
loa kekahi poe, ua ikaika nae a maikai kona ola 
kino. O na kanaka Hawaii i ka wa kahiko, ua 
aneane nele loa i ka aahu ole, koe wale no ka 
malo ; a ke manao uei makou, me ia uuku o kona 
aahu, aole oia i loaa pinepine i ke kunu. Iwaho i 
ka la a me ka makani ka nui o kona manawa, e 
hooikaika ana i ka hana no koaa alii, a nona iho a 
me ka ohana e ola a,i ; a no keia noho hana mau 
ana iwaho i ke akea, nolaiia, ua maemae kona 
koko, ua pumohana a ua ikaika kona kino. 

Ina nae i hoolilo oia i ka nui o ka manawa ma 
ka noho wale, a e moe kaa-pa ana paha maluna o 
na moena, a ina paha i ai oia i na ano mea ai a me 
ka i-a a nui wale, a inu paha i na wai ona e like 
me kekahi poe Hawaii e noho nei, ina la paha e 
loaa auanei ia ia ka mai a make koke iho, no ka 
aahu ole. 

He oiaio no hoi, ke loaa pinepine nei kanaka 
Hawaii i ka mai i keia wa, a emoole no hoi ka 

make, oiai, ua loaa hoi ia ia ka pomaikai o na lole 
aahu o keia wa ; nolaila, e hoomaopopo i keia, 
aole no ka lako a neie paha i na lole aahu ke kumu 
e make ai ke kanaka mai a kanaka mai ole paha. 
Ina e malama ole kakou i na mea nui a liilii o ke 
ola kino, a kuulala wale ia ko kakou mau kino, e 
loaa auanei ia kakou ka mai, a mako, ina me na 
lole aahu a lole aahu ole paha. 

Aka, o na lole aahu o ke kanaka, oia kekahi 
mea e pili ana i ka noho'na malamalama. O na 
kanaka o na lahui nui malamalama o ke ao nei, ua 
lako pono ka nui o lakou i na lole aahu. Me he 
mea la, aole he ano malamalama ke ole na lole 
aahu. Ina e hoohele kohana ia na wahine a me 
na kane, o ka pau no ia o ka noho pono a noho 
maemae ana. Nolaila, e komo kakou i na lole 
aahu, i kiekie a i mahalo nui ia ai ko kakoukulana 
maluna ae o ko na holoholona, a e kokua ai i ko 
kakou hoonaauao ia ana a me ka noho'na malama- 
lama ; alaila, me ka hoomanawanui i na hana lima, 
a me ka malama pono i na nila o ke ola kino, e 
hoomau ia auanei ka ikaika a me ka eleu o ke 
kino, i oi aku i ko na kanaka hele kohana naaupo 
o ka wa kahiko. 

O ka hanauna mua o na kanaka Hawaii i hoo- 
maka ai e aahu i na lole, ua aahu naaupo lakou i 
na lole kupono ole, i ku ole i ke ola kino maikai. 
O kekahi poe, he pili-lakeke maluna o ke kino, a o 
lalo o ke kino a me na wawae aohe wahi aahu ; a 
pela no i ano e ai ke komo ia ana o kela a me keia 
lole aahu. 

Tlia nae ka me« ī oi aku o ka pono ole i ikeia 
ma Hawaii nei^ i ka wa e hoomaka ana kanaka e 
lawelawe i na lole aahu ; aia ma na la kulaia, a i 
na wa palia e hele ai i ka pule, uakomo nakanaka 
i na lole Iie nui, na kuka a me na lole wawae ma- 
noanoa ko na kane, a o na wahine hoi na holoku 
kilika a me na ano lole e ae hoi ko lakou ; ano ka 
maa ole i keia mau ano aahu kaumaha a manoa- 
noa hoi^ nolaila^ ua kahe nui ka hou ma ke kino a 
puni, a i ka hiki eaia, i kaahale me ia wela no, i^a 
wehe koke ia. na aahu a pau, a noho aku la me na 
kino wela ma kahi o ka mnkani a maluna paha o 
n'a moena kawau ; nolaila, e loaa ana ia lakou 
ke kunu, ka mai ake-pau aku, a make. Pela iho 
la ke ano o na hana mainua, a pela no hoi kekahi 
poe e hana nei a hiki wale i keia wa ; aka, mai 
olelo iho kakou, no ka lole aahu ke kumu o ka 
mai mawaena o na kanaka Hawaii. Eia ke kumu, 
o ka naaupo. Nolaila, e ao ia kakou no na aahu 
kupono e komo ai. 

NA AAHP O NA KANE, 

No ke kanaka hana— e aho no i palule huluhulu, 
aole o ka lole pulupulu. O ka mea e aahu ana i 
ka palule kalakoa a ahinahina paha, me kona hana 
ikaika, a wela paha kona kino iloko o kekahi hale 
i piha i kanaka« no ia mea, ua kahe ka hou a pi- 
pili aku la ka palule i ka ili^ ia manawa, iliki iho 
la ka makani i ke kino, alaila, e loohia ana oia i 
ke anu, a o ke kunu mai ka hope. Aole nae pela 
ina he palule huluhulu kona^ no ka mea, o ka lola 

hululiulu, lie mehana ia i ka wa anu, a ho huihni 
oluolu hoi i ka wa wela, no ka mea^ ua mau ka 
pumehana kupono o ke kino. 

Aole e manao nui ia ka lole wawae huluhulu, 
ina he lole paa^ aka^ e aho nae ka lole wawao o 
ia ano, mamua ae oke ahinahina. Eia naeka mea 
nui, e holoi pinepine ia ;ia lole pili mau i ka ili o 
ke kauaka ; ina he huluhulu ka lole, e holoi ia i 
kela a me keia hehe^oma, a ina he pulupulu» oia 
ke kalakoa^ a o ke ahinahina paha^ e holoi ia iloko 
o kela a me keia ekolu la. 

NA KAMAA. 

Mai aahu hapa i na lole o ke ao malamalama. 
Mai manao oe^ ua hele wale kou mau kupuna aole 
kamaa^ me ka ikaika no o ko lakou mau kino ; 
nolaila, ua hiki no ia oe ke hoohalike me ia i mau 
ka maikai o kou ola kino. Ina e hele kohana oe 
e like me ka holoholona^ alaila, ua pono ke hele 
wale aohe kamaa ; aka^ o ka uhi ana i ke kino a 
waiho wale na lala, aole ia he hana naauao. Ua 
like ka ili o kakou me ka huahuakai ; ua paapu i 
na puka makalii» kahi i puka mai ai ka hou, a 
komo akii ke ea. Ua nui a mahuahua ia mau puka 
makalii ma ka ili o na wawae. Ma ia wahi e komo 
ai na mai, ma o ke ea. līolaila, ina e komo ke 
kanaka i ke kuka a me ka lole wawae manoanoa, 
a waiho wale i kona mau wawae, me he mea la, ua 
kahea oia i ka mai e hele mai i ona la. E imi i 
kamaa^ ina e loaa^ mai noho iloko o ka halepule 

me ka waiho wale ia o na wawae, o loaa ia oe i ke 
anu malalo ae o na noho. Ina e huihui ke poo, a 
mehana na wawae, oia ka mea e pono ai. E aho 
no e waiho wale ke poo a hoomalu na wawae me 
na kakini paa a me na kamaa. 13 a hiki paha i ke- 
kahi poe opiopio ko hele wale i ka hana me ke 
kamaa ole, aka, e ike ana lakou i ka hopena o ia 
mea ke elemakule iho. 

NA AAHU 6 NA WAHINE. 

I okoa ke auo o ka lole no ka wahine, no ka 
mea, aole oia i hele nui mawaho o ka hale e hana 
ai ma Hawaii nei. Eia hoi kekahi, me he mea la, 
aia maloko o ke kino o ka wahine kekahi mau 
mea e hiki ai ko pale aku i ke anu, nohiila, ua 
aahu oia i na lole lahilahi mamua ae o ko na kane. 
O ke kalakoa a me na makalena oia na aahu ku- 
pono no waho o ke kino ; aka,- o ka poe wahine 
kino ikaika ole, e aho e komo no lakou i na lole 
huluhulu a lole mehana e ae o ia ano. 

Aka, o ka rula nui e ao ia nei na wahine Hawaii 

e pili ana i ko lakou mau lole aahu, oia keia, e 

aahu mau lakou i na lole o loko, a mai haalele i 

na lole wawae wahine. Ua olelo na kauka, he 

kakaikahi na wahine Hawaii mawaena o ka poe 

ilihune a me na wahi kuaaina i komo i na lole 

wawae. O ka holoku a me ka muumuu oia wale 

no na wahi aahu e uhi mau ia nei ko lakou mau 

kino, aole nae i kupono loa. Mai ae oe e ka ma- 

kua a o ke kane mare paha, e hele wale kau kai- 

kamahiue a o kau wahine male paha me ke komo 
3* 

ole i ka muumuu kupono a me ka lole wawae wa- 
hine ; ina hoi he kanaka malamalama oe, a ua 
hoomanao oe i ka noho pono ana o kou ohana, ua 
pili ke ola kino a me ia noho ana ma keia mea. 
Ina ua nele ka wahine i ka lole wawae ole, ua 
waiho wale aku la ia hapa malalo o ia pauku kino. 
A e hoomanao oe i keia, o ka noho pono a me ka 
noho hewa ana, ua pili no ia i ke ano o ka hoo^ 
ponopono anai ke kino, e like me ka mea i hoo- 
maopopoia ma ka Mokuna II, malalo o ke poo, 
"Na Hale Noho o na Kanaka Hawaii." O ka 
wahine o ka wa kahiko i hele kohana wale iho no, 
aole paha oia i hoomalu pono i kona kino iho ; a 
o ka wahine o keia wa, ka mea huna wale i kona 
kino iho, aole nae i uhi pono ia e iike me ka mea 
i hai ia ae la maluna, aole paha e hiki ia kakou 
ke ae aku ua maemae loa kona mau noonoo e like 
me ke kupono i ko keia ao malamalama. 

NA LOLE MOE PO. 

He mea mau i ka nui o na kanaka Hawaii, i ka 
wa e moe ai i ka po, ua waiho ia aku na lole komo 
a pau a moe wale, me ka uhi nae i ke kino me ko 
kapa mamaki (paupau), i ka huluhulu a kihei pili 
paha. A i kekahi poe kane a me na wahine hoi, 
e moe ana paha iloko o ka rumi hookahi, ua kue 
keia ano i ka pono a me ke kulana o ke ola kino 
maikai. I palule me ka lole wawae moe po ka 
pono no na kane, a i muumuu mo ka lole wawae 
moe po ko na wahine, ho kulana keia e oluolu 
maikai ai ke ola kino, ina e moe ana maluna o na 



kā lole aahu, 5& 

moena, a i kalii i moe ai kekahi mea mai paha* 
Ina e komo na wahine i ka lole moe po, he mea ia 
e pale aku ai i k« fiya a me na ano hoomakaleho 
kekahi. 

Ma na aina malamalama, aohe mahalo ia o na 
wahine e na kane, ke waiho wale ia ko lakou mau 
kino i mea e nana ia ai, aka, o ke kino o ka wa* 
liine i uhi pono ia, he mea auanei ia e mahalo i'ai. 

Nolaila e na makua Hawaii, e paa i ka rula, o 
aahu na kaikamahine i na lole moe po. A mai 
i iho oe, aohe e loaa keia mau lako i kanaka 
Hawaii ; oiai, ua loaa wale ia oe na mea ano ol^ e 
ae he nui wale. Ma kekahi mau aina e, mamuli 
o ka hooikaika mau i *ka hana ke kumu e loaa ai 
ke ola i ke kanaka ; aole pela ma Hawaii noi. 
£ia kekahi, aole no i koi ia ke kanaka Hawaii e 
malama i wahie, a i ahi e hoopumehana ai me ka 
lole manoanoa, aole o ia mau lilo ; aka, o ka lole 
wale no e uhi ia ai ke kino, i pau ka hilahila, 
]Nolaila, ina e makemake oukou i ke ola okalahui, 
e hoaahu ia ka oukou mau wahine a me na kaika* 
mahine i na lole kupono no ka po a me ke ao. 

KA HOOMAEMAE KINO. 



Ua oleloia o ka hoomaemae ia ana o ke kino o 
ke kanaka, o ka helu alna ia o ka oihana haipnle. 
He oiaio, o ka malama ana i ka makamae o ke 
kino he hana no ia i ku i ke kanaka manao pololei 
imua o ke Akua^ a imua hoi o ka lehulehu. O ke 
kane a o ka wahine paha nona ke kino lepo, ma- 
muli o ka molowa a o ka malama ole paha ia ia 
iho, aole ia he mea e pono ai ke pule aku i ke 
Akua, aole hoi e lawelawe pu ma ka hoomana ana. 
Ua maopopo kona kupono ole e launa pu me ka 
poe maemae. 

O Moso ka mea kaulana ma ka haawi ana i na 
Kanawai, ua olelo oia, ^' e huli ae o Iehova mai 
ka hoomana aku o na kanaka maemae ole ;" a pela 
no hoi e huli ae ai oe mai ke kane a wahine paha i 
maemae ole. 

O ke kanaka i noho mau i ka lepo, he hupo a he 
pegana ia. Nolaila, e hoomaopopo i keia, ma ke 
degere o ka hoomaemae ana i na kino o kekahi poe 
kanaka, e ike ia ae ai ke kulana o ka malamalama. 

Aka, e olelo auanei kekahi, ua kupono ole kela 
mau manao maluna ae, oiai, o ke kumu o keia 
lioike i hoomakaukau ia'i, oia ke ao ana i na rula 
o ke ola kino ; aole hoi i na mea e pili ana i ke 
kulana o ka malamalama o na lahui, a o ka hai- 
pule paha ; no ka mea, ua ikeia kekahi poe ua nui 
ka lepo o ke kino a he maikai nae ko lakou ola 
kino, a he ano haipule no hoi. 

He oiaio no ia, ina ua lepo ke kino mamuli o ka 
hana maoli ; aka, ina ua lepo ka ili mamuli o ka 
molowa a me ka hoomanao ole i ke ano o ke kino, 
me ka haipule no hoi, a ina ua maikai ia lepo ia 
kanaka, he mea no ia e pale ia ai ka launa pu ana 
o kahi poe me ia. 

O ka ili maemae, he hoailona ia o ka malama- 
lama a me ka uhane nona ke kulana kiekie, a he 
kumu no ia e loaa ai ko ola kino maikai. 

He mea pono loa ina o kela a me keia kane, 
wahine a keiki Hawaii, e holoi i ke kino me ka 
-wai maikai, i kela a me keia la. Alaila, ina ua 
maemae ka ili, i lole aahu maikai kekahi e pono ai. 

O keia holoi pinepine ana i ke kino, he mea no 
ia e maka-ala ai ; ua oi aku nae ka luhi mahope, 
ke paa mau ke kino i ka lepo. 

Eia nae kekahi, o ka noho mau o ka lepo i ka 
ili, he kumu ia e kokua ai i kekahi mau ano mai, e 
laa me ke kakio, i oi ai ka luhi mau o ke kanaka 
mamuli o ka wauwau ana no ka maneo, mamua o 
ka luhi o ke kanaka i ka hoomaemae, ma kona 
auau ana a me ka anaauai ana i ka ili. O ka piele 
kekuhi ma ke poo, a me na ano mai like e ae, he 

kuma no ia e wauwau a e anaanai pinepine maa 
ai. Pela no lioi ke malama ole i na mea mailoko 
mai o ke kanaka, he kumu no ia e wauwau ai ka 
maiuu, a he mea hoopailua ia hoi ke nana ia. 
Aole nae o keia mau mai wale no i haiia ae la» 
aka, ua hoomaka a ua ulu kekahi mau mai fiya 
pilikia mamuli o ka pa!i mau o ka lepo i ka ili. 

Ina he kane a wahine paha i noho mau iloko o 
ka lopo, ua Iiawawa aku la ia i na hana lima ; no* 
laila, o na kino maemae, ua ano holomua aku la 
ia ma na hana lima, ua mahuahua ka waiwai, a ua 
maikai ke ola kino. Eia hoi kekahi mea e noonoo 
ai, o ke kanaka i maemae kona kino, ua ane mae* 
mae aku la no paha kona mau noonoo, a e kokua 
ia no hoi o hai e ia. O ke kanaka hupo, inoino, 
a aloha ole o kona puuwai, ua hiki no iaia ke aloha 
i ka wahine i ku ole i ka maemae. 

Ua imi na kanaka Hawaii i na mea he nui i 
manao wale ia, he mau mea e kono ai a e loaa 
mai ai ke aloha o hai, oia hoi na laau lapaau o ka 
nahelehele o keia pae aina ; a he oiaio, ua kau nui 
ka manao o kekahi poe, he ano mana ko ia mau 
laau e huki mai ai i ke aloha o hai. Aka, e noo- 
' noo iho na kane a me na wahine opiopio a pau, 
aohe laau hana aloha ma ka Iionua nei, e ulu ai 
ke aloha mawaena o ke kane me ka wahine, eia 
wale no, o ka ili maemae, huihui, palupalu a ala 
no hoi, i uhiia me na lole aahu kupono a maemae. 
E hoomaemae nae i kou kino a puni. 

He hana epa ke hoike oe ia oe iho imua o hai 
me ka maikai o ka helehelena a me na aahu mai- 

kai, oiai, ua lepo kou ili. O ke kanaka nona ka 
ili lepo i huna ia malalo o na lole maikai, ua like 
oia me ka halo kupapau i pena keokeo ia mawa- 
ho. Aole keia he hana maikai, he epa a he poino 
nou iho. O ka lepo i huna ia, oia ka mea e hoo- 
ulu ia'i namai. O ke kanaka hupo e hele plohe^ 
lohe ana me kona lepo, malia e mau ana no kona 
ola kino maikai a me kona ikaika ; aka, ina e uhi 
ia kona lepo me ka lole aahu, aluila, e loaa koke 
ana no ia ia kekahi mai ino. 

No ka ike pinepine ia o ka piele a me ke kakio 
maluna o na kino o kekahi poe kanaka Hawaii, a 
me ka nui'o namai ili iwaena-o lakou, ua maopo- 
po ke kumu, oia no ka huna ia ana o ka lepo o ke 
kanaka hupo malalo o ka lole aahu o ke au mala* 
malama. 

E na Hawaii, e hoomaemae i ko oukou mau 
ili, e laa me na wahi e ae a pau o ko oukou mau 
kino ! Alaila, e ulii mai auanei he hanauna hou o 
na Hawaii e pomaikai ai oukou. 

ka leo keia o ke aloha, e na Hawaii, e kuhi- 
kuhi ana i ka oukou mau hana naaupo a me na 
hana hewa, i mea e ao ia'i oukou, a e noho ai ma 
ke ano he lahui malamalama. Ano, e hoolohe i 
kekahi mau nila moakaka, e pili ana i ka hoomae- 
mae ana i na kino. 

KULA 1. 

E holoi i kou kino i ka wa kakahiaka nui, ma- 
mua o ka ai ana. īna pela e hana'i, alaila, he 
mea ia e wali pono ai ka ai oloko o ka opu, aka, 

ina e auau oe mahope iho o ka ai ana, he mea ia 
e pono ole ai ka opu a m3 ke ola kino. 

E holoi i ke kino a puni ; e anaanai i ka ili me 
ka lima, alaila, e kawele a maloo me ke kawele. 
O keia anaanai ana a maloo, ua oi aku ka pono me 
ku maemae o ka ili. Ua manao kekahi poe Ha- 
waii, ina e luu iloko o ka wai, a i ole, e ninini 
paha i bakeke wai maluna o ke kino, he auau ia, 
ū ua lawa iho la, oiai, ua pulu iho la ke kino, a 
o ke komo iho la no ia i na lole aahu. Ke ano 
keia e loaa'i i ke anu me ke kunu. 

ke kanaka e hele mau ana me ka olohelohe, 
aole ia he hewa, no ka mea, e maloo ana kona ili 
me he holoholona la ; aka, aole pela ke kanaka 
naauao, e aahu mau ana oia i ka lole, a he make- 
make nui oia i ke kawele. 

1 mai kekahi poe Hawaii, he ilihune, a nolaila, 
aole e hiki ke kuai i kawele, ua hiki nae ia lakou 
ke kuai i kuka hou, a i holoku nani paha. E aho 
no ka nele i ke kuka, a holoku paha, mamua o ke 
kawele maemae. Aole no e maemae a e ola pono 
ana ka ili, aia a anaanai ikaika ia me ke kawele 
maikai a lepo ole. E laa me ka ihu o ke kanaka, 
i hiki ole ke holoi pono ia ke ole ka hainaka. 

Ina e hoao kekahi e holoi i kona ihu me nalima 
wale no, he hapa hupo oia, ina he ili k-eokeo a ili 
ulaula paha. A pela no me na wahi e ae o ke 
kino. 

E hoomanao i keia — e loaa no ke kawele maikai 
no ka hapaha dala hookahi, a i kekahi manawa, he 

hapawalu wale no, — e like hoi me ke kumukuai o 
iia apana paka nau liilii. 

Ma ka hoomaemae ana i ke kino, e holoi pu me 
na wahi huna, ke poo, na niho a me na wawae. E 
malama loa i ka hoomaemae ana i na wahi huna, 
oia hoi na kaekae wawae a me na wahi e ae o ke 
kino e kokoke ana. XJa oleloia, he palaka ka na 
Hawaii ma keia mea ; aohe pono o ia. 

Ua noonoo nui lakou, o Mose ka mea kaulana ma 
ka honua nei, i ka hana ana i na Kanawai, ua hoo- 
manao no nae oia i ka hoomaemae ana, i mea e ola 
pono ai ke kino o na kanaka, iloko o na aina me- 
hana a me na waonahele wai ole ; nolaila, ua 
kauoha oia i na Iseraela e okipoepoe ia lakou, no 
ka mea, he mea mau ko lakou akoakoa pu ana me 
ke ano pono ole, ke ole e hoomaemae pinepine ia. 

Pela no hoi na Hawaii o ka wa kahiko, ua oki- 
poepoe ia lakou ; nolaila, he mau hoike keia ma ' 
ke ano nui o na hana mai Asia mai, oiai, ua ikeia 
ma Polunesia-Waena. Oiai nae, ua hoopauiakela 
hookahe koko o ka wa kahiko, a ua paniia i keia 
wa me ka bapetemo oluolu me ka wai ; nolaila, 
mai hoohala iki no kekahi la hookahi e na kanaka 
Hawaii, me ka hoomaemae ole ia oe iho me ka 
wai. Alaila, ua hala ke okipoepoe ia ana me ke 
ano e hoomaemae i ke kino o ke kanaka. He mea 
mau i na kanaka a pau ma Malae, na kane me na 
wahine i ka holoi ia lakou iho me ka wai, mahope 
o ka hana lepo ana, a nolaila, ua ike mau ia na 
ipu wai ma na lua-liilii ma Malae, ma na moku- 
puni o Inia Hikina. 

A o na waliine, e oi aku Loi ko lakou makaala 
ma keia mea ma ka holoi aua i na wahi huna o ke 
kino. No ka mea, i kekahi manawa, ua pono no 
lakou e lawelawe ma ka halalo ana. 

ī mea e hoomaemae ai i ke poo, e anaanai ika- 
ika me ke kopa ma ka ili poo, a mahope e anaanai 
me ke kawele lopo ole, i mehana ke poo. 

He mea mau no i na Hawaii ka hamo ana i ka 
lauoho me ka aila niu (manoi). He mea maikai 
paha keia no ka lauono, ke malama nae i ka hoo-^ 
maemae mau i ka ili o ke poo. A i kahi manawa, 
ua ulu maikai ka lauoho, me ka bamo nui ia o ke 
poo ua lepo me ka aila. Aka, e noonoo a e hoo- 
manao i ka hai pono, nolaila, mai kau hou iho i 
aila maluna iho o ka aila mua, i hele a hohono, 
oiai, ua pilipili ka lauoho, a ua makemake kahi 
poe e hookaawale mai ou aku no ka pilau o kou 
ili poo. 

A no na mea e pili ana i ka holoi i na niho, he 
makehewa ke aoia ka hapanui o na kanaka Hawaii 
ma ia mea, no ka mea, he poe niho maikai no ko 
lakou, aohe kauka hou ana aku i na niho. Aka, 
o kekahi poe Hawaii i keia wa, ke hoomaka nei 
lakou i na hana naauao ole a na haole, ka mea e 
inoino ai na niho ; oia hoi ka nau paka, ka ai ana 
i na berena oolea, na mea ai me na mea inu wela, 
na mea awaawa (pickles), viniga a me na mea ko, 
a ua like ole hoi me na mea ai koekoe o ka wa 
kahiko, oia ka poi me ka ia maka. 

kaia mau mea a pau i hai ia ae la, he mau 
meu e popopo ai na niho, a he eha no ka hope. 

Nolaila, ma keia hope aku, e loaa auanei kekahi 
oihana kauka huki niho no na Hawaii, e like me 
ka holo o ia oihana i kekahi manawa ma Beri- 
tania a me Amerika, a me na aina e ae no ia ano. 

XJa hiki nae ke pale ia keia mea o ka niho 
popo ma ka holoi mau ana. I ke ala ana i ke 
kakahiaka, e holoi pono, a mamua hoi o ka moe 
o ka po. Aole i lawa ka holoi ana me ka lima 
wale no, i halaki lima kekahi, a ina aohe ou bala- 
ki, alaila, i wahi welu lole, me ona kopa me ka 
Tsrai, e anaanai ai, he mea ia e hoomau ia ai ka 
maemae o na niho. Eia kekahi, mahope iho o 
kela a me keia ai ana, e holoi i ka waha me ka 
wai, he mea pono ia. 

O na Hawaii i ai i ka poi wale no, aole lakou e 
makemake ana i na mea ohiu niho, aka, o ka 
poe i ai i na bipi uaua a me na mea ai e ae a na 
haole, e lawe ana lakou i na mea ohiu, e like 
me na haole. 

A maanei, e ao ia oukou ma kekahi mea e pili 
ana i ka noho ana Keonimana. Mai hana ia mea 
iniua o ke alo o hai. O ka ohikihiki ana a me ka 
wae ana i ua niho maemae ole, oiai e kamailio 
aua me hai, malia paha he pilau kona niho — o ka 
hana ana pela, he hoailona ia o ka naauao ole a 
me ka malamalama ole, oiai he ili keokeo a ulaula 
paha. 

BULA 2. 

Mai hoaahu oe i na lole lopo maluna 9 ka ili 
inaemae. Mai huna i ka palule a muumuu lepo 

paha, malalo o ke kuka maikai a muumnu mae- 
mae paha, e aho no o ka lole maemae ke pili i ka 
ili, a o ka lole lepo mawaho. Aka, e maemae na 
mea a pau e pono ai. Aole o kakou makemake e 
ike i na lole nahaehae me ka lepo ma Hawaii nei, 
kahi e loaa'i ke ola mo ka , luhi nui ole, a o kahi 
anuanu ole hoi, e hoohihi ai i ke kanaka ma ka 
imi ana i ka lolo mehana a me ka wahie e hoopu- 
mehana ai i ke kino. 

KULA 3. 

Mai moe oe i ka po me ka lole i aahu ia ma ia 
la. Mai ka ili ae, ua puka ae ka hou, a ua komo 
iloko o na lole i aahu ia ; a nolaila, ina e moe oe 
me kela mau lole o ia la, alaila, e komo hou ana 
keia ino iloko o ka ili, a mnhope e loaa no ka mai. 
I lole moe po, i hoomaemae mau ia. A e like 
me ka mea i ao ia ia oukou ma ka Mokuna līl, e 
pili ana i " Na Lole Aahu," — mai moe olohelohe 
oe ; no ka mea, e loaa auanei ma ia ano kekahi 
mai no ka pili o kou kino i ka moena maemae ole, 
a e loaa auanei oe i ke anu ; a o na wahine, ua 
hiki ole ia lakou ke noho pono a me ka maikai o 
ke ola kino, ina e moe me ka lole moe po ole. 

KULA 4. 

Mai malama oe i na holoholona a kokoke i koa 
kino a iloko paha o kou hale. He rula ano nui 
keia, no ka mea, he mea mau i na Hawaii, he la- 
una pu lakou me na ilio a me na puaa me he hoa- 
pili loa la. He kue ana ia i ka maemae a me ke 
ola kino. 

He oiaio no, o ka ilio lie makamaka pono no ia 
no ke kanaka, ma na aina a paii^ aka, ua pono no 
ke malama ia ka ilio ma kahi kaawale iloko o ka 
pa, aole hoi e like me ke kane a me ka \v:ahine ano 
hupo a naau pouli no hoi, ka ae ia o ka ilio e noho 
pu iloko o ka hale m^ kona kahu, a e moe pu hoi 
maluna o kahi moe hookahi. Nolaila, ua nui na 
ukulele, a ua puupuu mai ka ili o ua hupo nui la. 
E aho no e haalele i na lole aahu, ina e moe pu 
ana me ka ilio. O ka moe pu ana o ke kanaka 
nona ka ili pahee me ka holoholona huluhulu, he 
lapuwale ia. Ūa kapaia ia poe ma ka Baibala he 
*'huikau." 

Nolaila, e malama ia ka ilio a me ka puaa ma* 
waho o ka hale, ina oe e makemake e kapaia mai 
he kanaka ua hoomalamalama ia. Oiai hoi, he 
mea ia e hooi aka ai i kou ola kino. 

EULA 5. 

E malama pololei i na manawa e hele ai i ka 
hale liilii. 

He mea ia e hoola ai i ke kino a e oluolu ai hoi, 
ke malama ia keia rula. 

O ke kakahiaka nui, mahope o ke ala ana ae, 
oia ka wa pono loa no keia hana hoopau pilikia. 

O kekahi kahunapule kaulana ma Amerika Hui- 
puia, ua olelo oia ma ko akea, no kona malama mau 
i keia rula ma kela a me keia kakahiaka, ma kona 
manao, oia kekahi kumu nui o ka ikaika mau o 
kona kino, me ka mikiala a makaala mau o kona 
noonoo, a hiki i ka elemakule loa ana. 

Ma ka malama pono ana i ka manawa, alaila, lie 
mea ia e maemae ai ke ōla kino a me ka hoopono 
hoi imua o na mea a pau. 

E noouoo iki kakou maanei no keia mea o ka 
lioopono. Ua hiki no i kahi ke malama i nei mea 
he hoopau pilikia, ma ke ano e holomua ai kona 
ola kino, oiai nae, ma kana hana ana^ ua haalele 
nae i na rula o ka hoomaemae a me ka hoopono. 

E malama like ia keia mau rula, i mea e maikai 
ai ke ola kino a me ka noho ana malamalama 
kekahi. 

Me ka minamina o ka poe manaolana no ka 
holomua o Hawaii, ke ikeia he mau hoailona o ka 
Hoho ana hupo a me ka malamalama ole. Aka, e 
ike ia ana no ia mau hoailona e ka malihini e haka 
pono ana, ina e hele aua ma na alanui o keia mau 
mokupuni. E ike ana oia he nui na meheu a me 
na hoailona o ke ano holoholona o kanaka, aole o 
ka noonoo kanaka a me ka hoopono, ka mea hoi e 
āke ana e hoomalu a e hoonani i na alahele, e hiki 
ai la paha i na anela ke hehi iho malaila me ka 
haumia ole. 

E na Hawaii I He makehewa ka hoomaikai ana 
mai a ka poe hoomalimali, no ko oukou kulana 
kiekie, o ka malamalama a me ko oukou holomua 
ma ka haipule a me ka haalele ana i na akua kii, 
a ua kukulu i ka hoomana ana ma o ka Mea 
Hemolele a Mana Loa aku ; he makehewa ia mau 
hoohenehene anā, ina he malihini mai kahi e mai ; 
āole e hiki ke hele ia ko oukou mau alahele olu- 
olu, ko oukou mau ululaau malumalu, a me na 

kaliakai kahi e loaa ai na pupu a me na leho, no 
ka mea, ua nui na mea ino e haumia ai kona mau 
keohina wawae. 

E olelo mai auanei ka poe noonoo, ke ike i na 
mea ino o ia ano, me he mea la, o na akua ino o 
Hawaii nei ia wa kahiko, ke mau nei no ko lakou 
mana maluna o oukou. 

NoUula, e na Hawaii, e noonoo pono i ka mea i 
oleloia, o ka hoomaemae ana ua ano pili l'oa i ka 
haipule. He oiaio o ka maemae, ua hui pu me 
ka hoomana oiaio. Aole e hiki ke manaoia, o ke 
kanaka i manaoio i ke Akua Hemolele, he kanaka 
Iiaumia i ka lepo a me ka hoopono ole. O ka 
lahui kahiko a ke Akua Mana Loa i wae ai, ua ao 
pololeiia ia lahui ma na mea a pau e pili ana i ka 
hoomae ana o ke kino. A he mea pono no oukou 
e na Hawaii, e l&a me na lahui e ae, e heluhelu a 
e noonoo i na rula i haawiia i na mamo a īsera« 
ela, e pili ana i ka mea e kamailio ia nei, a e loaa 
■ūo ma ka Mokuna mahope ae nei. 



MOKUNA V. 



MitaMBia*a 



NO RA HOOM/iEME MAWAŪO 

KA HALE. 



He mea ku ole paha i ka. hoihoi ke noonoo ia, o 
ke ano e hooponopono ai i ka lepo i hemo mailoko 
ae o ke kino o ke kanaka ; aka, he ano pili nui 
keia i na mea o ke ola kino, a pela no i manao ai 
ō Mose, ka mea i hoonaauaoia e ke Akua e hana i 
mau Eanawai no ka Iseraela, me na rula kup^no 
no ko lakou ola kino. 

Ma ka Mokuna XXĪII o Kanawailua, aia 
malaila keia mau kanawai i kau ia ai, penei : 

** A e hookaawale oe i kauwahi nou mawaho o 
kahi hoomoana, i hele aku ai oe malaila : a i wahi 
o-o nou kekahi mea kaua, a i kou hoomaha ana 
mawaho, e kohi iho oe me ia, a e huli hoi^ no e 
kanu oe i ka mea e puka aku ana mailoko ou." 

He rula ano nui keia, e mau ai ka hoomaemae a 
me ke ola kino o na kanaka he eono haneri tausani 
i hoomanao ma ka aina mehana o Kanaana. Ina 
aole i malamaia ka mea hoomaemae e like me ia 
ma kahi i hoakoakoaia e ka lehulehu kane, wa» 

Iiine a me keiki, aole e liuliu, e lilo ana ia i wahi 
pilau ino loa, aole hoi e hiki ke hoomauiaka noho 
pono ana me ka maluhia. Ua ike pinepine ia ma 
na kaua o ia wa, ua lukuia na koa i hoakoakoaia 
zna kahi hookahi mamuli o na mai, no ka malama 
ole i ka rula e like me ia i haiia ao la. Me he 
inea la, o ka hoomoana ana i na koa maemae olo 
he lehulehu, iloko o ka noho^na pilau ino, i mako 
i na mai i oi aku i ko na make ma ka Ilma o na 
enemi, me he mea la, ua kauia maluna o lakou ka 
hoopai a Mose i olelo ai i kana olelo ao i na Ise- 
raela, penei : . " Nolaila, i maemae kou wahi e 
hoomoana ai, o ike mai auanei la (Iehova) i ka 
mea ino iloko ou, a huli ae mai ou aka la.** 

Pela io no, i kela a me keia manawa» ua huli ae 
ke Akua o ke Ola mai ka maka aku o na kanaka 
liaumia a maemae ole hoi, ka poe noonoo ole, e 
like me na holoholona i hoohaumia i ko lakou 
wahi e hoomoana ai, na hale noho a me na alanui 
i lepo i na kanaka. 

A pehea la oukon e na kanaka Hawaii ? He 

lahui malama anei oukou i ka hoomaemae ana ? 

£c hoomaemae mau nei anei oukou i kahi e hoo- 

moana ai, ma na pa a me na alahele ? Auwe ! Ua 

hiki no oukou ke oleloia he palaka a he malama 

ole i keia mea. Aole oukou i malama i mea e 

kanu ai i na mea pilau, aka, ua waiho ia i mea e 

inoino ai ke ea ; a nolaila, ina e hele ae ke Akua 

o Iseraela iloko o ko oukou wahi i hoomoana ai, a 

ma na alanui a me na kahakai paha, e like mo 

£ona hele ana ma kahi i hoomoana ai na Hebera 
4 

ma ka waonahele waoakoa o ke Kai Ula^ alaila^ e 
ike aaanei Oia i na ino be nui wale, a e huli ae 
Oia mai o oukoa aku. He oiaio^ e buli aku ana 
ke Akua i ke ola kino a me ka maemae, e Iiaalele 
ia ka poe kauniia, ina paha he poa £uropa^ poe 
Amerika, a poe Hawaii paba. 

Aia no oukou e ua Hawaii ma ke kulana o na 
]abui naauao a ine ka inalainalaina i oi aku ma' 
mua o ko na Iseraela i ka wa i alakai ia ai kikou e 
Mo9e ; a nolaila, e booma»ao auauei oukou i na 
olelo ao e pono ai ke ola kino a e pomaikai ai ka 
iioho ana^ Ano, e hoolohe oukou i ka rula me ka 
pohihihi ole, me ke ano nui nae e pili ana i ka 
noho ana maemae, i hoopukaia e ka mea kau 
kanawai kaulana ; e laa ina e hele hookahi oe, 
aole e loohia i ka haumia ka mea e hele mai ana 
mahope ou ma ia alah^Ie hookahi. Ma keia ano e 
hoike ai kou noonoo me ka maemae, ke malama 
mau ka lahui Hawaii holookoa, e hoolilo ana i 
mea e hooiaio ai i ka malamalama o ka lahui, ma 
o na manao o na malihini naauao, mamua ae o na 
mea i ikeia ma na halepule a me na kula. A e 
noho pu ana me oukou ka uhane o ka maemae a 
me ke ola kino, aole hoi e huli ae mai o oukou aku. 

Aka, o keia mau olelo, e manaoia paha ua pili 
i ka poe e noho ana ma na wahi kuaaina a me ka 
poe e kaahele ana, aole boi i ka poe e paapu ana 
iloko o na kulanakauhale. He oiaio no, ma na 
wahi i piha na kahua i na hale, ua oolea a paakiki 
na alanui a me na pa hale no ka hehi mau ia e na 
wawae o kanaka, aole no ia i like me ka waoakua 

ke one^ kahi e hiki ai ke hookoia na rula a Moee. 
Ina Dae i manao ke kanaka ma ia mea, ua hiki no 
ke malama i ka mla hoomaemae iloko o ke kulana- 
kaiihale e like me ka malamaia ana ma ka wao- 
akna ; a ua manao ia, i ka wa e noho ana na īse- 
raela ma Ierusalema, ua kauia maluila na rula e 
pili ana i ka hoomaemae ana a me ke ola kino. 

A pela no na Hawaii, ina he maemae lakou i ka 
wa e noho ana ma na wahi kuaaina, alaila, e ma- 
lama pu lakou i na rula hoomaemae ma na kulana- 
kauhale o Honolulu, Lahaina, Wailuku a me Hilo. 
£ like me ke kanuia ana o ke ino o ke kunaka ma 
kahi kuaaina, pela no ma ke kulanakauhale ; e laa 
me ke kanuia ana o ke kino o ko kanaka iloko oka 
lepo, ke haalele ka uhane, no ka mea, o ke kino 
make he opala wale no ia. 

O ke ano e huna ai a e lawe aku ai i ka lepo o 
kanaka ma kahi e ma na kulauakauhale, i mea e 
pilikia ole ai ke ola o ka'lehulehu, he ninau ano 
nui loa no ia. 

A ke hoike ia aku nei oukou e na kanaka 
Hawaii, ina i waiho loihi ka lepo o kanaka a o na 
lioloholona paha ma ke akea, kahi e loaa ai i ka 
weia o ka la a nie ke kawau o ka ua, alaila, e ulu 
ana ma ia lepo ke ea inoino, a me na mea kolo 
makalii, na kumu o kekahi mau mai pilikia. 

Ua oleloia e na kanaka naauao, ka poe hoi i noo- 
noo nui ma keia mea, o ke ea inoino mai ka lepo 
mai o kanaka i waiho waleia, oia no ke kumu nui 
e ulu mai ai kekahi mai fiva paakiki, i kapaia he 
*^ tjphus" £lva, me kekahi mau ano mai make e ae. 

O keia mau ano mai noloko ae o na wahi pela- 
pela, a na oi aku ka pili mau i ka poe opiopio a me 
ka poe palupalu mamua o ka poe kanaka makua a 
poe kino ikuika hoi. Nolaila, ina ua waiho i ka 
mai fiva kau keikikane a koikamahine pahai aloha 
nui ia, a e uwe ana oia no ia pilikia, e noonoo iho 
oe, malia paha ke waiho hamam^ ala maloko o ia 
pahale he lua hana lepo a mea ino e ae paha e 
pilau ai. A ina e loaa ia ano ma kou wahi a ma 
kahi e kokoke ana paha i koii wahi, he kulana iuo 
ia e like me ia ; alaihi e hoomanao iho oe, no kou 
palaka a me kou hoomaemae oie, nolaila ke kumu 
o ka mai a i make ai paha o ia kama. 

O ka ipu hanawai, he mea liilii ia, aka, ina aole 
i holoi pono ia i kela a me keia manawa, e pipili 
aaanei ke koana mimi i ka ipu, ho mea ia e inoino 
ai ke ea o ka nimi a e )oaa mai ei ka mai. O ka 
makuahine malama pono, e hoomanao mau oia e 
hoomaemaeia na ipu hanawai. 

Iloko o keia mau makahiki i hala ae nei ua ike 
lea ia ma Honolulu ke kau ana o kekahi mau ano 
mai i ulu ae mailoko o ka noho'na pelapela ; a ua 
olelo nui ia, o ke kumu o ia mai, no ka nui o na 
ululaau e pale aku ana i ka malamalama o ka la 
mai na hale ae, a no ka hoopulu mau ia o na mea 
kanu i ka wai ka mea i mau ai ke kawau ma ke 
kulanakauhale a puni. Aka, o ia* mau mea, aole 
oia wale na kumu o na mai ma Honolulu ; ke ike 
nei kakou ma ke kaona o Lahaina, ua malu loa i 
na ululaau, e hoopulu mau ia ana e na wai hoo- 
kahekahe, nui na loi a me na loko wai a me ua 

walii lepo nenela, aole nae i ikeia na mai fiva a' 
mai e ae paha o ia ano malaila, a hiki wale iloko 
o keia wa. 

Ma ka manao o kekahi poe naanao, o kekahi 
kumu nui o na mai fiva ma Honolulu, oia no ke 
ino loa o na hale hoomaha, oia na hale liilii, a no 
ka nele i na mea o hookaawale ai i na mea pilau 
mai ke kulanakauhale aku. O na hale liilii o 
Honolulu, oia paha na waihona ino e hoopilikia ia 
nei ke ola o na kanaka, kekahi mau kumu e ho- 
inoino ia ai ke ea iwaena o ka loa a me ka lanla o 
ke kulanakauhale, iloko o na makahiki he 10, 15, 
a 20 paha i kaahope ae. Ua like ia me ka waiho 
hoohamama ana i na lua kupapau kahi e hoea mai 
ai na ea pilau. 

Aka, ke olelo nei kekahi poe, ua kakaikahi ka 
hoohamama ia ana o na lua kupapau, aia a hala 
kekahi mau makahiki kupono ; aka, o na hale 
liilii, aole do e hiki ke eli i.x i lua hou no kela a 
mo keiā la, a hoopiha ia na lua mua me kalepo. 

He oiaio, ua nui ka luhi ke hana ia pela ; eia 
nae ka mea hiki, e hoomaemaeia ka lua ma ka uhi 
mau ana i ka lepo ma kela a mo keia la. Ua oi 
aku no nae ka luhi a me ka lilo o ka manawa i 
keia mamua ae o ka waiho wale ia ana me ka mae- 
mae ole iloko o na la i hala ae ma Honolulu, aka, 
he mea ia e loaa ai ke ola maikai ia oukou mo na 
keiki, a me na ohua, ke maikai pono ke ea e hanu 
ai, e hapai ana i ko oukou inoa no ka maemae o 
ka noho ana me ka holomua o ka pomaikai o ka 
poe o ke kulanakauhale o Honolulu. 

• TJa hoopukaia keia olelo ao no na kanaka e noho 
nei ma Honolulu ; ua pili nae kekalii i ka poe e 
noho ana ma na wahi kuaaina, e hoomaemae la- 
kou ia waho o na hale. 

Ma na knlanakauhale nui o na aina e, ua hoo- 
maemae ia na hale me na paipu i hoomoeia ma na 
alanui, a maloko mai o ua mau paipu la, ua kahe 
aku na mea ino a me na mea pelapela a pau iloko 
o kekahi muliwai a i ke kai paha. Ina i hooko 
pono ia keia ano o ka hoomapmae ana, a komo ole 
ke ea inoino iloko o na hale, alaila, ua pono loa. 

Aka, aole no i hooko pono ia i na manawa a pau, 
no ka mea, i kekahi hana ana, ua liu ke paipu, 
a ua puka ke ea inoino mai ke paipu ae, a komo 
iloko o ka rumi moe o ke kanaka ; a ua loaa no i 
ke kanaka ka mai no ke ea inoino o ke paipu e 
hana hou ia'na ; e laa mo ka Hooilina Moi o Ene« 
lani i pakole iho.nei i ka mai fiya, mahope iho o 
kona moe ana ma kekahi rumi e kokoke ana 1 
kekahi paipu o ia ano i naha. A i kekahi manawa 
hoi, ua inoino a pilau ka muliwai a i ole o ke awa 
paha, no na mea palaho i ninini ia malaila. 

ka hoihoi ana i na mea ino o kekanaka iloko 

ka lepo, e like me ka rula moakaka lea a Mose ; 
ke olelo nei makou me ke kanalua ole, oia ka mea 

1 oi aku ka pono a me ka holomua o ke ola kino o 
ka lehulehu. 

A pehea la e hooko ia'i ia rula e na kanaka Ha- 
waii e noho nei ma Honolulu. Ua hiki no i na 
poo ohana, na ona a me na mea hoolimalima hale 
a pm, ke malam^^ i keia mau ruhi malalo iho nei : 

SULA L 

Hai kali aia a kaae^aia maie ka Papa Ola, aka, 
e hoopiha koke me ka lepo i kela a me keia lua 
lianalepo i waiho hamana ao na makahiki i hala. 

BULA 2. 

E eli i Ima hon, aole e emi malalo o ehika ka- 
paai ka hohonu, mai kukola i na pohaku, na ui- 
nihapa a papa laau paha ma na aoao, na ka lepo 
o na aoao o ka lua e kokaa i ka hoopaa ana i ka 
pilau o na mea e hoolei ia^aa iloko. 

EUJLA 3. 

E hoomakaukam i pahu barda a i pahm huinaha 
paha, i hoopihaia me ka lepo maikoi a maloo hoi, 
A e waihoia maloko o ka hale lailii i kakuluia ma- 
luna o ka lua ; e hoomakaukau i wahi mea ano 
kopala, a i ole i wahi pili laaa, oa hiki no, i mea 
e hoolei ai i kauwahi lepo maloo iloko o ka lua, 
mahope iho o ka hoomaha ana o ke kanaka ma- 
laila. Malia paha e maaaoia aaa he aiio luhi 
keia, a he wahi lilo no hoi o ke dala^ aka hoi^ 
mahope o keia luhi a me ka lilo, e loaa ana ia oe 
ka pomaikM, e ka makua Hawaii nona ka ohana. 

B<ILA 4. 

E eli i lua hou i kela a me keia makahila. Ina 
na haiki kou pahale, alaila, oa hiki no ke eli hou 
ma kahi o kekahi lua kahiko i ahi mua ia, ke hala 
fae mau makahiki, aole pilikia malaila, no ka iuea, 
12A pau ke ino iloko o ka Iepo« 

EULA 5. 

Mai ae oe e waiho wale ia ka lepo o ke kanaka 
iloko o ka pa a ma ke alahell paha, ma kahi koko- 
ke i ka hale» e like me kou ae ole ana e hoohau- 
miaia kou kino a o na kiuo paha o kou ohana, me 
ia mea ino. A ina pela oukou e hoomaemae mau 
ai i ko oukou mau kino iho, na pa a me na hale^ 
alaila> e maeniae ana ko oukou ola kino ; a o ke 
Akua Kana mai ke ola kino, e noho auanei <>ia 
mo oukou> aole hoi e huli ae mai o oukou aku. 

[īna ua ike oukou e na kanaka Hawaii 1 kekahi 
haole e noho ana ma ko oukou kulanakauhale, i 
malama ole i kekahi o keia mau rula, no ka hoo- 
maemae ole. mawaho o ka hale, mai hoohalike me 
ia, mai lawe i kana mau hana palaka i kumu nau 
e hoohalikeai ; aka^ e hoomanaooe, uahooko ole 
kela haole i na mla o ka noho ana noian a me ke 
au malamalama o kahi ana i bele mai ai a noha 
ma k^ia Paeaina.] 



MOKUNA VI. 



m KA MALAMA ANA I KA 

POE MAI. 



Aole e pau i ka helu ia na mai a me na poino i 
loohia i ke kino kanaka. Aole no e pau ana ka 
moolelo a me ka papa kuhikuhi o na mai, oiai ka 
manawa he poe lawehala kanaka. E mau loa ana na 
hemahema a me na kina ma keia ao ; a e mahua- 
hua ana na mai a ano e paha, i kela a me keia 
kau. O na kanaka Hawaii o keia wa, ua oi aku 
ko lakou ano mai mamua ae o ko na kupuna ; no 
ka mea, i keia wa ua ano e loa ka noho ana i ko 
ka wa kahiko ; a eia paha kekahi, o keia hanauna. 
o ke ao malamalama o Kalakaua, ua emi ko lakou 
ike i ke ano o na mai i loohia ia lakou, a me na 
mea e pale ia aku ai a e hoola ai, malalo o ka ike 
ma ia mau mea i ka wa ia Kamehameha ka Lana- 
kila. 

Aka, o keia ike ole o na Hawaii i ke ano a me 

ka hooponopono ana o na mai, aole ia he mea 

kamahao, oiai ua ike ole lakou i ka oihana lapaau, 

a eia hoi, ua ike ia iho nei, o na kauka haole 

naauao o Honolulu, i ao ia iloko o na buke kauka 
4* 

kaliiko loa, ua like ole ko lakoa mau manao no 
ke ano maoli o ka mai flva, a he ano e ka kekahi i 
kekahi ma ka lapaau ana o ia fiva. 

Nawai la e hooholo, ina ua like ole na manao o 
na kauka ? 

Aawe I O na ano pohihihi a me na kina o ke 
kino o kanaka, aole no i hoomaopopo loa ia, e ka 
poe i oi aku ka naauao. Aole no hoi i akaka lea, 
e hoola ana a e hoopakeleia ae ana paha kakou, 
mamuli o ke akamai o kekahi, ina paha i loaa io 
ka mai ia kakou. 

O na rula e pili ana i ke ola a me ka hooulu 
ana, oia paha ke kauka a kakou e hilinai ai. A 
ina i ulia ia e ka mai kekahi kanaka, o ka mea e 
pono ai, e hilinai nui i ka hoomaha ana o ke kino, 
me ka makaala, aloha a me ka noiau ; oia ka mea 
kupono loa e hoola ai i ka mai. 

O ka puuwai aloha, me ka noonoo pono a me 
ke akahele ma ka lawelawe ana, ua oi aku ka pono 
oia mau mea no ke kino mai, mamua o na lapaau 
ana a na kauka. 

No ia mea ma na aina he nui, no na kau a kau i 
hala, o ka malama ana i na mai o ka poe hoopono^ 
puuwai aloha, na kane me na wahine, ua mahalo 
nuiia, a ua manaoia oia ke pookela o na mea e 
hoopakele ai a e hooluolu ai i na eha kino o ka- 
naka. 

Aole anei e hiki i na Hawaii ke ao, a e lilo la* 
kou iho i poe kahu malama mai, e like me ka poe 
ma na aina e i kapaia ka poe ''Howaela/' a me 
na ^' Eaikuahine o ke Aloha ?" Ina e hiki io aku 

ia manawa, alaila, e emi ana ka mana o na mai 
ma keia Paeaina ; e oi aku ana ke ola mamua o 
ka make ; a e koomaka io ia ana ka lioolana ma- 
nao e hoomau aku i ke ola o ka Lahui Hawaii. 

Aole nae he nui a pohihihi na mea i ao ia ma 
keia oihana, o ke aloha i ka hoalauna, oia ka 
kumu ao. 

Nolaila, e hoolohe e na Haweoi i keia mau rula, 
«lole no he nui, no ka malama ana i ka poe mai. 

BULA 1. 

. 1Ēj hoomaha i na mai. Ina i mau ka maluhia, o 
ke ala no ia e loaa ai ke ola. E hookapu i ka poo 
kamailio a leo nui wawa, aole e hele ma kahi o ka 
mai. O ka mea e kamailio leo nui ma ka rumi o 
ka mai, ua hele wale mai no ia e kiai a e hakilo, 
aole mamuli o ka manao aloha a kokua paha. Ina 
ke mai nau i aloha, alaila, e pani oe i ka puka 
ke komo aku, i ole e komo mai kekahi poe e kama- 
kamailio. O ka leo nahenahe o ke Kahu mai 
aloha, oia wale no ka mea pono i ka mai o hoo- 
lohe aku ai. 

Eia kekahi, e pale aku i na makika ine na nalo. 
O ka hamamumu ana a i^a makika me ka hoona- 
ukiuki ft na nalo, he mau mea ia e pii ai ka fiya 
a mahuahua ka ino. - E pale aku ia mau mea a e 
kapae mawaho, e laa me na kana mahaoi a wa- 
laau nui. 

Ina pela e maluhia ai ka mai, alaila, e aneane 
hakalia ole ana, a hoi hou mai no ke ola maikai. 

E hoomaemae mau ia ka mai. Aia hoi, he mea 

KULA 2. 

nui ka hoamaemae ana i ke kino, oiai lie ola mai- 
kai^ pela no, a o ka oi aku i ka wa e nawaliwali 
ana no ka mai. 

Ina e biki ole ke hooma-n ia ka mai iloko o ke 
kapu wai, no ka palupalu, alaila, e Iioloi i ke kino 
me ka huahuakai a welii lole huluhulu paha, me 
ka wai mehana, a e an^anai i ka ili a maloo me 
kekahi kawele kalakala ole. 

O ka hoomaemae ana i ke kino a puni, me ka 
lomilomi akahele ana me na lima, he meaia e olu- 
olu loa ai ka mai. He mea paha keia e hooluhi 
ia ai oe e ke kahu o ka mai, aka, he hana ia e 
hoopomaikai ai ia oe iho, oiai, e hooikaika ana 
oe no ke ola o kou hoalauna^ i hiki ole ke lawe- 
lawe nona iho. O ka hana keia a ke aloha io. 
• He pono no ke olelo ia maanei ina i nawaliwali 
loa ka mai a hiki ole ke holoi iaia iho^ malia paha 
he pilikia ke hoauau iaia a ma na mai o ia ano, e 
hooikaika e loaa ke kauka, a ina e loaa ole e ana- 
anai i ke kino o ka mea mai me ke kawele maloo 
pumehana. 

E hookaawale i na male a me na mea keokeo 
ma ke alelo, ma na niho me ka waha o ka mea 
mai. Ma ia hana ana, e uhi i ka manamanalima 
i ka hainaka keokeo. E malama i ka lauoho, e 
kahi a e hoomaemae i ka ili poo, i ole e maneo. 
E anaanai pinepine malalo o na wawae me ke 
kawele pulu mua, a mahope me ke kawele maloo. 
Ina i loihi ka waiho ana o kekahi mea i ka mai. 



MALAMA ANA I KA POE MAI, 85 

a no ia moe loihi ana ua aneane eha a palaho^ 
alaila, e hamo i kahi eha me ka aila niu hou, a 
aila e ae pal)a o ia ano. Mahope iho o ka holoi 
ana i ke kino o ka mai, ina e hamo ia kahi eha 
me ka aila niu, aila oIiva a aila kukui paha, he 
mea e oluolu ai, a i kekahi manawa, e ola ana 
kekahi ano fiya'mamuli T^e no o ia hana ana. 

BULA 3. 

E hoomau i ke ea maikai a m^ ka malamalama 
o ka la maloko o ka rumi o ka mai. E malama 
nae^ aole e loaa i ka makani, me ke alohi ino o 
ka la. A no kekahi mau mai a ehti piiha o ka 
maka, e hoopouli loa ia ka rumi. Aka, ma ka 
nui o na mai, mai hoopaa loa i na puka makani, e 
hoohamama iki, i loaa'i i ka mai ke ea hou a me 
ka malamalama kupono o ka la. E noonoo a e 
nana pono i keia mau mea. O ka malamalama a 
me ke ea maikai, he mau mea nui keia no ka hoola 
ana i ka mai^ i 6i aku i ko na laau lapaau. 

E hookaawale ia mai ka rumi o ka mea mai na 
mea a pau e inoino ai ke ea. Mahope koke iho o 
ka lawelawe ana i ka ipu hanawai, e lawe ia aku 
a e holoi pono ia. Pela no me na ipu kuha, e 
holoi i kela me keia la. Ina e waihoia na ipu 
o ia ano me ka holoi ole ia, aohe liuliu, ua inoino 
ke ea o ka rumi. Mai ae i ka mai a i kekahi mea 
e ae paha, e kuha iloko o ka opala ma ka paia. 
He mea mau ma keia Paeaina ka hana ana pela ; 
a ua inoino ke ea maloko o na rumi moe no ia 
kuha palaka ana malalo o na moena. 

Ina he umeke ai awaawa ko loko o ka rumi, he 
mea ia e inoino koke ai ke ea, E liookaawale loa 
ia mai ka rumi aku o ka mea mai ; pela no me na 
pika wai, na i-a, na hua ai a me na mea e ae a pau 
o ke ano popopo a pilau paha. Pela no me na 
lole kahiko a pau i kau ia ma na paia o ka nimi, 
no ka manawa loihi. 

E malamaia ka hoomaemae ana i na moena moe 
a me na moena hehi wale ia, e like me ka mea e 
hiki ai. Ua oleloia e ka poe naauao ma ka oiha- 
na hoola kino, o ka haawina kupono no kela me 
keia kanaka, no kahi e moe ai, he umi kapuai 
kuea. A no ka poe mai, aole e emi mai malalo o 
ia mau palena. 

KULA 4. 

E hanai i ka mai i na mea ai hooikaika kino. 
Malia paha aole i makemake ia na ano mea ai i ai 
mau ia e ka poe ola maikai, oiai, ua hiki no iaia 
ke ai i na mea ai lahilahi ku i ka wa i hoomakau- 
kau ia. O ka waiu hou o ka bipi, kao, lio wahine, 
a hoki paha, he oi aku ka maikai o ia mau ano 
waiu, no na mai nawaliwali, ina paha he opiopio 
a elemakule paha. 

O ke kane a wahine paha, ina he mai ua nawali^ 
wali e like me he keiki liilii la, alaila, he kupono 
iaia'na mea ai a ke keiki liilii. O kekahi poe nae, 
aole e hiki ia lakou ke inu i ka waiu, he mea ku- 
pono ole i ka opu. Ina pela, e hoomakaukau i 
kupa moa. Mai manao oe no ke kiekie o ke ku- 
mukuai o ka moa, oiai, ua mai kou makuakane^ 



MaLAMA ANA 1 KA POE MAI. 87 

X)iakualiiiie, kaikimane, kaikuahine, keiki, a pili* 
koko e ae paha, a i ole o kou hoalaun^i. Me ke 
aloha wale no e hoeueu ai i kou puuwai, a e haa- 
wi aku i kau mau mea a pau i mea e kokua ai ma 
ka hoopakele ana i ke ola makamae, 

KULA 5. 

Mai awiwi oe ma ka hanai ana i ka mai i na 
huaale, ka paakai naha a laau e ae paha. E kali, 
a maopopo ka hopena o ke kulana o ka mai, ma 
ka holoi ana, a hookomo paha i kekahi mea e ika- 
ika ai ke kino, iloko o ka malama akahele ia. E 
kokua koke aku i na pilikia a pau o ka mai, ma ka 
hooponopono ana i na mea e oluolu ai kahi e moe 
iho ai. A ina aohe loaa o ka oluolu, e hele aku 
ana i ka pilikia loa, alaila, e kii aku i kauka i oi 
aku o ke akamai. Mai kii aku i kahuna hoopuni- 
puni a oukou, ka mea nana e palau mai, he ola 
ae no ko keia mai ke wehewehe ia ae, a kalakala 
ae paha, me ka pikai ana i na aumakua, a pela 
aku. He epa wale no keia mau hana. Aka hoi, 
ina he kahuna hoopono, nana e hanai i na laau 
maikai i ulu ma Hawaii nei, (o ka papa laau oiaio 
a Kuauau) e aho paha ia. 

BULA 6. 

E hooluolu oe i ka mai me na olelo e hoolana 
ai i kona manao. He kaumaha a he lana ole ka 
manao o ka mea e waiho ana i ka mai, me ka hopo- 
hopo no o ka manao o pilikia aku paha mahope. 
O kekahi kumu.i kahi manawa, e ulia ai kapilikia 
maoli mamuli o ka puni ana i na olelo pule anaana^ 

me ka puni wale aku o ka naau me ka makan 
maoli, a kau mai ka li. Aka, oiai e waiho ana ke 
kino iloko o ka mai, ua pouli ka uhane, oia ka wa 
kupono e hoike aku ai i na manao hooluolu i ku i 
ke aloha. O ke aloha, oia ka oi o na kauka mai- 
kai ; a no ke kanaka e kulou ana a e kaniuhu ana 
no ka pilikia, aia a kokua ia e ke aloha, oia kalaau 
oi o ka maikai. 

Nolaila, e na Hawaii, e hoeueu i ko oukou mau 
puuwai aloha, e oluolu a e«kupaa kekahi i kekahi 
i ka wa mai. 

RULA 7. 

O ke kahu nana e malama i ka mai ma ka mmi, 
e hoomau i kona hoomaemae ia ia iho, a e komo 
mau i na lole maikai. O ka wahine puuwai aloha 
ka mea kupono loa ma keia oihana i kahu mai. 
O ka wahine ke kupono, no ka mea, ua hana ke 
Akua ia ia ma kona mau ano, he oluolu a he hoola 
no kanaka. E hoomaopopo auanei na wahine 
Hawaii i keia hoomaikai nui i haawiia ia lakou. 
O ka hoopakele ana i ka lahui mai ka mai pilikia 
a me ka make, a lanakila, aia no ia ma ko lakoa 
mau lima. 

O ka hapanui o na kanaka Hawaii i make i keia 
wa, ua make no lakou no ka malama pono oleia. 

O na Hawaii o ka wa kahiko, ua like ko lakou 
noho ana me na holoholona, aole lakou i make^ 
make e malamaia i ka wa mai. Ina i loaa kekahi 
mai ia lakou, a hiki ole kc hele i ka lawaia a hana 
e ae paha, alaila, hoi aku la lakou i kahi pupupu 

Lale, a iloko paha o ka ululaau, a Doho malie iho 
la me he holoholona la, o ke au wale no o ka 
manawa ke kauka, a ola wale ae la no me ka ma- 
lama oleia me ke kahu ole hoi. Aka, o na kanaka 
Hawaii o keia wa, i hoonaauaoia, ua palupalu na 
kino, a ua hikiwawe ka loaa mau i na mai mamuli 
o ko lakou noho nui |ina iloko o pa hale a me ka 
aahu ana i na lole, a i hoomalamalama ia me ka 
nui o ka noiau ma ka launa me ka ike ana aku i na 
lahui e ma o ka pono Karistiano ; nolaila, uu oi 
aku ke kupono o lakou e mnlama ma ke ano kahu 
no ka wa mai, a i like ole hoi me ka poe oolea o 
ka wa kahiko. Ua hōokapuia na wahine aolo e 
hele mai, e ia poe pegana Hawaii o ka wa kahiko ; 
aka, o ka Hawaii Earistiano o keia wa, he make- 
make loa i na wahine e noho mai a e lawelawe pu 
me ka launa pu me ka ohana. 

Ano, e paipai ia na wahine e hapai i keia oihana 
oi o ka hanohano, oia ka lilo ana i kahu malama 
ma na rumi o ka poe mai. He leo nahenahe ko 
ma wahine, e hooluolu i na pepoiao o ka poe mai. 
Aole pela ka leo o na kane, i hoolimalima ia ma 
na halemai. 

Aka, o na wahine Hawaii ponoi, e lawelawe ana 
ma kahi o ka poe mai ma ke aloha, aole ma ka 
nku, e lilo auanei lakou i poe hoola no ka lahui. 

Aole anei e ala mai kekahi wahine Hawaii hoo- 
kahi, e like me kela wahine kaulana o Beritania, 
o FIorena Naitinigela ka inoa, i hoolilo oia ia ia 
iho i alakai ma ka hoola ana a me ka hoopakele 
ana i kona lahui ponoi ? 

Ua nui na wahine Hawaii i ao nuiia ma na bnke 
a me na hana akamai iloko o na kula nui, a ua ka 
no ia i ke kulana maikai. Aka, he mau mea anei 
ia e kokua ai a e hoohiolu ai i kekahi mea mai ? 
Eia ka oiaio e na Hawaii — o ka ike me ka makau- 
kau ke kahu maikai, mai kekahi mai nona ka naau 
kaumaha, a puka ae mai Jia pilikia, a loaa kā 
hauoli o ka naau, oia ka oi loa aku o kahanonano. 

[O kekahi o na rula i hai ia ae la maluna, ua 
Loakaka ia ma kahi e ae oloko o keia huke ; aka, 
fae mau rula ano nui no, nolaila, he mea make- 
hewa ole no hoi ke hoike hou iu«] 



MOKUNA VIT. 



KA AANAU KEIKI— HOOŪLU I KA 

LAHUI. 



O kekahi Iede hanohano a waiwai loa o na la o 
ke aa kahiko o Boma, o Oonelia kona inoa, i kona 
noi ia ana aku e kekahi mau malihini kaulana e 
lawe mai i kana man momi makamae loa, ua ka- 
uoha ae la ia e lawe ia mai kana mau keiki imua 
ona, hoikeike aku la ia lakou me ka pane ana, 
^' o keia ka'u mau momi makamae loa." 

O Roma, ke aupuni oi kelakela o ke au kahiko, 
ua kukulu ia a hookahua ia e na makuahine aloha 
oiaio ; a pela no auanei e hiki ai ke olelo ia, ma- 
muli o na makuahine aloha a malama pono, i uhi 
ai a hoolaupai ia^ a i hooikaika ia ai me ka hano- 
hano na aupuni o keia au hou, e like la me 
Enelani, Farani, Geremania, Amerika Huipuia, 
a me kekahi mau aupuni nui e ae he lehulehu 
wale. Ua kiai makaala a malama makee keia 
mau aupuni i ka lakou mau pulapula, ma ke 
ano, oia ka lakou mau momi makamae loa. 

A heaha hou ae la ka mea makamae o keia 
honua i hiki ke hoohalike ia me ka hua ponoi o 
kou koko ? O kau keiki he mea ia nana e mala- 
ma a hoomau i kou inoa, he hooloihi ana aku i 
kou ike ia ana, a he koo no kou aina i na la e hiki 
mai ana. Nolaila, ina he manao kou nou iho, a 
he aloha i kou aina, alaila, e manao nui i ka loaa 
ana o kau keiki a me ka malama poao ana ia mau 
pulapula. 

O ka lahui Hawaii, ma ka hoomaopopo ana iho i 
ka emi mau o ko lakou heluna, he mea pono e 
hoolilo i mea nui maluna ae o na mea a pau, ka 
puunaue ana i na keiki ma ko lakou mau home. 
E makau lakou i keia mea he nele i ke keiki, no 
ka mea, he kumu hala ole ia e pau ai ke ea o ka 
aina. 

He weliweli ke kulana hupo a lapuwale o kekahi 
mau makuahine Hawaii he lehulehu o na la pouli 
o ka wa kahiko, ke kumu hoi nana e alakai ia 
lakou e umi, e lumai i ke kai, a e hoopoino ma 
kekahi ano e ae i ka lakou mau keiki liilii. 

Iloko o na la pegana, ua oi aku ka awahia o 
kekahi mau makuahine a makuakane mamua o 
na kupuna ino o ke kai me ka aina. Ua oi aku 
ko lakou aloha ole mamua o ka mano, i ko lakou 
hoolei ana aku i ka hua o ka puhaka imua o keia 
i-a weliweli o ke kai, u i ka uhap ana i ka waha o 
ke kamaiki e uwe ae ana me ke kapa, a haalele 
iho la mah(9pe me ka leo mauliawa. A hoea mai 
no i na la mohope mai, i ka hiki ana mai o ka 
naauao, ua hoomau ia aku no na hana ino a hoo- 



KA HANAU KEIKI. 93 

mainoino o ka wa kahiko, tia imi kekahi poe ma- 
kuahine Hawaii o keia au malamalama i kumu e 
inake ai ka lakou mau keiki, a ua hooi ia'ku ka 
imi ana a loaa ke kumu e hoopau ia'i ka hanai 
i na mamo I 

Ua lawe kekahi poe i ke oho pulu niu i mea e 

00 ai i ka puao o ke keiki. O kekahi poe hoi ua 
imi a loaa kekahi mau ano lau a ai, i mea e ulu 
mai ai na kumu e ano e ai oloko a loaa ka hopena 
he heewale. Ua lehulehu no hoi ka poe i kau 
maluna o na lio holo, i kumu e kapae ia'e ai ke 
ola ma ka hou ana mai i ka opu keiki. A he 
lehulehu aku no hoi na mea i hanaia i kumu e 
hooki ai i ka ulu ^na o ka mea i manaoia e kahi 
poe, he kumu hoonui luhi me ka lilo. 

E maliu mai e na wahiae Hawaii I O ke umi 
ana o oukou i ka hanu o ke keiki ola, a i ole o ke 
kaupale ana paha i ka omaka ana mai iloko o 
ka malamalama a me ke ola kekahi, oiai, aia no 
iloko o ka puao ; ma ko laua mau ano a i elua, a 
ma na aina a pau, he pepeīii kanaka ia ! Aka maa- 
nei, ua oi pakela aku, he kaiaima kue aupuni o 
ke kulana kiekie loa ! ! 

Aka e manao kakou, o keia karaima nui o ka 
pepehi ana i na keiki, no ke au ia i hala. I keia 
manawa, ua hoopalupalu ia ka puuwai o na ma- 
kuahine Hawaii mamuli o ke ao ana a ke aloha 
K.aristiano me ka nalo ana o na makua pe^ana. 

1 na wahine a me na kaikamahine Hawaii a pau 
ka manaolana o Hawaii nei ; a i na kan^ a me na 
makuakane a pau^ eia ka loo uwalo. 

E hooi ia ka hoohua ana o na wahine Hawaii 
i na keiki, a e haaoli i ka makee ana ia lakou, me 
ka heluna laupai, maluna o ko lakou mau kuli ; 
ma ke ano he makana makamae na ke Akua ka 
Makua hini mai, ka lakou mau momi laahia loa, 
— ka wai mapuna o ka ikaika a me ka hanohano 

o ko lakou Moi ; a o ke kahua paa o ko lakou aina 
kulaiwi. 

Nolaila^ he mea pono i na wahine Hawaii a pau^ 
a me ko lakou mau kahu kiai maluhia a pau i 
aloha i ko Akua, ko lakou mau home a me ko la- 
kou aina hanau, e hoopaanaau i na rula me na 
kanawai a pau e pili ana i ka hanau keiki. 

KULA 1. 

Ina e hapai kekahi waliine — ua hoomaka ia i 
kekahi hana nui maloko o kona kino, a o ka ma- 
nawa ia a kona mau makamaka a pau a me ia pu, 
e malama pono loa ai i kona ola kino ma na ano a 
pau. He mea pono iaia e hoolanalana i kona kino 
iho mawaho o ka hale e like me ka hiki, aka^ e 
pale aku nae i na hooikaika kaumaha loa, o ka oi 
loa aku nae o ke kau ana maluna o ka lio. O ka 
wahine e holo ana i ka lio me ka noho kiihelei, 
me ka maopopo no ua omaka he ola hou maloko 
o kona puao, e pono e kapa iaia he pepehi kanaka 
oiaio. 

EULA 2. 

O ka wahine hapai i makemake e loaa na keiki 
mohaha maikai, e ai i ka ai maikai, e like me ka 
makemake^ a iloko o na manawa kupono. 

KūLA 3. 

E hoalnalii maikai ia a knpono na lole o ka 
poe wahine hapai keiki. He mea pono ole ke 
komo ana i na aaliu e likiliki ai a e oluolu pouo 
ole ai ke kino. Mai ae aku i na bui hauoli ana^ 
aole hoi o ka hele ana i ka pule, i kumu e komo 
ai i na aahu kupono ole e eha ai ka hua o kona opu. 

BULA 4. 

E pale ae ka wahine i na kumu hoohuhu a me 
na kumu hoopihoihoi a pau, oiai ka manawa e 
liapai ana. E noho oia me ka manao noho malie 
me ka pihoihoi ole. Aia ka manaolana o kona 
aina iloko o kona opu. 

Ehla 5. 

Ina e hoomaka ka nalulu ana a kokoke i ka 
manawa hanau, mai hoopuni i ke kino o ka mea 
mai me ke kaula a me na mea e ae e like me ka 
hana a kekahi poe, me ka manao kuhihewa i onou 
ia ka iewe ilalo, a i hoopaa ia ka hoi hou ana ae 
o ka puao iluna. Mamuli o keia mau hana a na 
wahine Hawaii i ka manawa hanau, ua lehulehu 
na kumu pilikia e make ai. E hoomanao kela a 
me keia i lawelawe i keia mea he hanau keiki, e 
hoomanao, na ka ikaika o ka puao e pale aku i ka 
hoi hou ana o ka iewe, a o ka mea kupono loa no 
hoi ia nana e pale lua aku iwaho. 

KULA 6. 

Mai koi aku i kekahi wahine oiai e haakohi 
ana^ i akahi no a hanau i ke keiki, mamua ae o ka 

E hooi ia ka hoohua ana o na wahine Hawaii 
i na keiki, a e hauoli i ka makee ana ia lakou, me 
ka heluna laupai, maluna o ko lakou māu kuli ; 
ma ke ano he makana makamae na ke Akua ka 
Makua hini mai, ka lakou mau momi laahia loa, 
— ka wai mapuna o ka ikaika a me ka hanohano 

o ko lakou Moi ; a o ke kahua paa o ko lakou aina 
kulaiwi. 

Nolaila^ he mea pono i na wahine Hawaii a pau^ 
a me ko lakou mau kahu kiai maluhia a pau i 
aloha i ko Akua, ko lakou mau home a me ko la- 
kou aina hanau, e hoopaanaau i na rula me na 
kanawai a pau e pili ana i ka hanau keiki. 

KULA 1. 

Ina e hapai kekahi waliine — ua hoomaka ia i 
kekahi hana nui maloko o kona kino, a o ka ma- 
nawa ia a kona mau makamaka a pau a me ia pu, 
e malama pono loa ai i kona ola kino ma na ano a 
pau. He mea pono iaia e hoolanalana i kona kino 
iho mawaho o ka hale e like me ka hiki, aka^ e 
pale aku nae i na hooikaika kaumaha loa, o ka oi 
loa aku nae o ke kau ana maluna o ka lio. O ka 
wahine e holo ana i ka lio me ka noho kiihelei, 
me ka maopopo no ua omaka he ola hou maloko 
o kona puao, e pono e kapa iaia he pepehi kanaka 
oiaio. 

RULA 2. 

O ka wahine hapai i makemake e loaa na keiki 
mohaha maikai, e ai i ka ai maikai, e like me ka 
makemake^ a iloko o na manawa kupono. 

KULA 3. 

E hoalnalii maikai ia a knpono na lole o ka 
poe wahine hapai keiki. He mea pono ole ke 
komo ana i na aaliu e likiliki ai a e oluolu pono 
ole ai ke kino. Mai ae aku i na bui hauoli ana^ 
aole hoi o ka hele ana i ka pule, i kumu e komo 
ai i na aahu kupono ole e eha ai ka hua o kona opu. 

BULA 4. 

E pale ae ka wahine i na kumu hoohuhu a me 
na kumu hoopihoihoi a pau, oiai ka manawa e 
liapai ana. E noho oia me ka manao noho malie 
me ka pihoihoi ole. Aia ka manaolana o kona 
aina iloko o kona opu. 

Khla 5. 

Ina e hoomaka ka nalulu ana a kokoke i ka 
manawa hanau, mai hoopuni i ke kino o ka mea 
mai me ke kaula a me na mea e ae e like me ka 
hana a kekahi poe, me ka manao kuhihewa i onou 
ia ka iewe ilalo, a i hoopaa ia ka hoi hou ana ae 
o ka puao iluna. Mamuli o keia mau hana a na 
wahine Hawaii i ka manawa hanau, ua lehulehu 
na kumu pilikia e make ai. E hoomanao kela a 
me keia i lawelawe i keia mea he hanau keiki, e 
hoomanao, na ka ikaika o ka puao e pale aku i ka 
hoi hou ana o ka iewe, a o ka mea kupono loa no 
hoi ia nana e pale lua aku iwaho. 

KULA 6. 

Mai koi aku i kekahi wahine oiai e haakohi 
ana, i akahi no a hanau i ke keiki^ mamua ae o ka 

hemo ana o ka iewe, e ku ka iluna, i kumu e hoo- 
hemo ia ai iwaho. He kumu keia e kahe nui ai 
ke koko me ka pono ole, a pela nae kekahi poe 
Hawaii i hana ai. 

īloko o keia manawa,. o ka mimiki ikaika o ka 
puao i ano nawaliwali, a o ka moe malie ana me ka 
hooUiolu pono ka mea maikai loa, i wahi e hoihoi 
ia mai ai ka ikaika, a i mau ai ka nawo ana o na 
kumu o ke ola kino. Ua lehulehu wale na wahine 
Hawaii i mako mamuli o ka paakiki i ke ku iluna 
mahope koke iho o ka hanau ana. E moe malie 
ka wahine mahope o ka hanau ana, a e hemo ana 
no ka iewe me ke kokua uuku ia aku. 

RULA 7. 

Mai haawi iki i na wahine oiai e nahunahu ana 
i ka barani a i kekahi ano wai ona e ae paha, me 
ka manao he mea hooikaika a e hoohanau koke ai. 
He mea ino ia, a he kumu hooloihi i ka hanau ana. 

RULA 8. 

Mahope iho o ka hanau ana, e ae aku i ka mea 
mai e moe malie no kekahi manawa. He ku ke- 
kahi poe wahine a hoomaka koke .e hele ma ia la 
no, a i ka la paha mahope iho o ka hanau ana. O 
keia ke ano o ka hana a kahi poe wahine Hawaii 
hupo o na manawa i hala a hiki mai i keia wa ; 
aka, e hoomanao na wahine Hawaii o keia wa, ua 
pau ko hikou kulana pegana a ano holoholona no 
hoi. E pono lakou e moe malie me ka hooluolu 
no ekolu a eha paha la. He mea hoomaikai ia i 

ko lakou ola i na la mahope, a he knpono no ka 
malama a kanai ana i keiki hanau hou« 

E hooluolu pouo ia me ka ea ke keena o ka 
\7ahine hanau keiki, a e hoomalu ia me ka hana^ 
kuli ole. He mea nui loa i ka poe Hawaii ka 
hoopuuluulu ana i kahi o ka mea mai ma ke ano 
he hoike i ke aloha. He mea maikai no i kahi 
inanawa ka hoohauoli ana i ka mea mai ; aka, o 
ka puulu kanaka iloko o ka rumi o ka mea mai, 
he loea hoopihoihoi ia i ka manao o ka mai, a he 
hoinoino i ke ea. O ke kane aloha, ua like me ke 
kauka malama pono, ma na aupuni naauao a pau, 
e papa koke ana ia i ka noho ana o ka poe noho 
wale aku no iloko o ke keena o ka mea mai. Mai 
ae oukou e na makuakane Hawaii, e hookapu ia 
oukou iho ma keia mea mamuli o ke aloha a me 
ka lokomaikai i hanau ia iloko o oukou. 

E hoomanao oukou, ua poniia ka makuakane i 
makua malama a i kiai no kekahi pulapula opio- 
pio i haawiia mai e ke Akua ka Makua Mana Loa^ 
O keia kamaiki opio a me kona makuaLine nawa- 
liwali, ke kaukai mai nei lana no kau mau kiai a 
malama aloha ana. Ina e hooko oe i keia a miki- 
ala ma ka malama ana me ke aloha o ke kane a 
makuakane oiaio, alaila, e lilo auanei oe he hoola 
xio kekahi mau ola makamae, na kumu hoohauoli 
hoi a kokua o kou mau la aoo — ke koo o kou 
aina i na la o hiki mai ana, a o ka hoola hoi o kou 
lahui mai ka nalo ana'ku. 

!S[o na 'keii.i a lanaka^ e ^ooi la ka mi&iala^o kai 
ilaalama ana i ka poo opiopio mamua ae o ke kiai 
ana i kekahi poe e ae a pan ma ka honna nei^ 
Eia koi kekaki^ ina e kanai poBO ia a e malama 
pono ia na keiki liilii a kanaka, alaila, ua makee 
ia ke ola^ a me ke ola o ko lakon n«i aku. Ma na 
lakui naauao o ka honua nei^ koe o Hawaii nei, ua 
ola ka kapa nui o na keiki i kanau mai, a ulu ae a 
lilo i poe kanaka no ia mau lahui. Aka, auwe oe 
e Hawaii 1 No ka mea, ua make e ka hapa nui o 
na keiki ou i hanau mai^ oiai, e uuku anano lakou l 

Ua maikai ke ea o keia Pae Aina nani, a no- 
laila^ heaha la ke kumu i make pinepine ai na 
keiki liilii ? 

Eia : Ua pepehiia lakou mamuli o ka naaupo a 
me ka hana hewa. 

Ua pepehi o Herode i na keiki hala ole ma 
Iudea ; owai la^ a mahea hoi^ na Herode anei e 
pepehi nei i na keiki o Hawaii ? E hoolohe a e 
Aoonoo e na kanaka Hawaii I Ke emi nei keia 

laliui, no ka mea, iwaena o na keiki hanan, na oi 
akn na keiki i make mamua ae o na mea i ola ? 
Aole hoi no na mai a me 'na hewa i lawe ia mai e 
na haole. Ea, mai kapa ia oukou he lahui pepehi 
keiki I 

Aole nae oia ka oiaio. O ka nui o na make 
mawaena o na keiki, ua make mamuli o ka hana 
naaupo a na makua. E hoomanao nae hoi, ina e 
hoomau ia aku ana ia ano naaupo, oiai, kehoikeia 
nei ka malamalama imua o oukou, alaila, e hoa- 
hewa ia oukou no ia karaima. 

O kekahi poe makuahine Hawaii, ina i aoia la- 
kou no na mea e pono ai no ka malama ana a me 
ka hanai ana i na keiki liilii, e pane koke mai 
lakou, ''He ilihune makou, he ilihune loa, a hiki 
ole ke imi a loaa mai ai na mea e pono ai nakeiki;" 
oiai hoi, ua lako loa i na ano aahu maikai no ko 
lakou mau kino iho ; e malama ana he lio, he ilio, 
he puaa, elua a ekolu paha o ia mau holoholona, 
a ke hanai ia mau holoholona me ka uku hoi i na 
auhau o ke aupuni me ka hoolaha ole no ka loaa 
ole o kahi puka, aka, ke olelo nei no he ilihune, 
nolaila, ua hiki ole ke malama pono i ka lakou 
mau hapuu ponoi, o ka io a me ia koko hookahi 
me lakou, nona hoi ka uhane e ola* mau loa aku 
ana. E hoohilahila ia na makuahine o ia ano. O 
ka mea nana e hoomakaukau no ke ola o ka ilio a 
o ka puaa paha, a malama olo i kana keiki ponoi, 
ua oi aku kona ino mamua o ko ka holoholona ! 

Ua laua nae ka manao, he kakaikahi loa na 
wahine aloha ole ano hupo, e like me iama.Hawaii 



*i;ia 

uei i keia wa. He menemene a Iie alolia ka pnn- 
wai o na wahine Kaiieiiano o Hawaii nei ke lohe 
aku i ka uwe mai o ka lakou mau keiki palupalu. 

He pomaikai nui ke Lanau ke keiki. O ^ahela 
kekahi o na makuahine o na kupuna o Iseraela, 
uwe oia iloko o kona kaumaha a me ka iini, a i ae 
la, ^' E haawi mai oe i keiki na'u, o make au." 
He naau makuahine ko īlahela, e makemake ana 
i keiki, i hu ae ai ke aloha. Heaha na ano hoo- 
pono i ikeia ma ka malama maikai ana a me ka 
hanai ana i na keiki? Eiu, o ke aloha, ka hooma- 
nawanui a me ke ahonui, ka manaka ole a me ka 
paupauaho ole. A o keia mau mea kai hoikeia e 
ke Akua ko kakou Makua iloko o ka lani. . A no' 
laila, ina e hooko k«*) makuahine i na hana i ili 
maluna ona me ke aloha a me ka hoomanawanui, 
alaila, ua hanohano a ua ano kiekie kona kulana. 

I^olaila, e hooikaika oukou e na makuahine 
Hawaii, a me na makuakane hoi kekahi, e hoo- 
maopopo i ka oukou mau hana e pono ai na keiki, 
i ole e make lakou mamuli o ko oukou naaupo. 
E hoomanao i keia mau olelo e pono ai. 

KULA 1. 

O ka mea Inua e hana ai i ke keiki hanau hou e 
holoi ia me ka wai mehana ; alaila, hoomaloo i 
kona kino palupau me kekahi kawele maemae a 
lahilahi loa. O kekahi makuahine hana maikai 
ka mea kupono nana e lawelawe i keia hana. A 
nana no e kaei i ka opu o ke keiki me ke akahele. 
Va hoohemahema na makuahine Hawaii i keia 

mea, a he nui na keiki Hawaii i nunui ae nāe ke 
keke no o ka opu a oioi aku la ka piko iwaho, no 
ka malama ole ia o keia mea. E malama pono ia 
ka piko ma ka uhi ana i ka piko me ka welu i 
hamo ia me ka aila hipa hou, a i ole ia, me ka 
aila puaa hou paha, alaila, a kahei ue me ka apaiia 
lole keokeo hou e hoopuni ana i ke kino me ke 
nkahele. Pela e hoomau ai i ka wehe ana me ka 
hana hou ana a maemae i ka piko, ma o ka elua a 
ekolu kau ana i ka la hookahi. 

KūLA 2. 

E hanai i ke keiki i na manawa kupono a i maa 
mau no hoi. Ua nui na keiki Hawaii i make no 
ka nele loa i ka ai, aka, no ka nele maoli i ka ai 
kupono. 

He oiaio, ua nui na makuahine i hanai ole i na 
keiki i ka ai kupono, oia hoi ka waiu mailoko ae 
o lakou. Me he mea la, ua makau lakou a ua 
uluhua ke hanai i ke keiki me ka waiu, he mea 
oluolu nae ia i ka makuahine aloha ole. A ina i 
makemake kekahi makuahine i ke ola o kana ki4ki 
makahiapo, alaila, he mea hauoli nona ka hauai 
aku ia ia me na lako kupono he nui i hoomakau- 
kau ia e ke Akua mailoko ae o kona kino. 

E malama ka wahine hanai keiki i maikai na 
mea ana e ai ai, i mea e mahuahua ai ka waiu. I 
keia wa, e loaa no i na kanaka Hawaii, na poe ili- 
hune hoi, he nui no nae na ano o na mea ai. O 
ka mea maa i kanaka, oia hoi ka poi a me ka i-a 
maka, he mau mea maikai no ia, a ua lawa loa i 



102 



KA MALAMA ANA I NA KEIKI. 



ka wa kahiko o keia Pae Aina, i ka wa e nolio 
poeleele ana no keia lahuikanaka ; aka, hoi, e hoo- 
manao kakou, he au okoa keia, aole i lawa ia maa 
mea, no ka mea, ua hoololiia ke ano o ka noho 
ana o na wahine Hawaii, i like ole me na kupuna- 
wahine o lakou. Ua makemake lakou nei i kela a 
me keia aahu a me na ano mea ai. E ai na ma- 
kuahine mea keiki me na bipi hou aole i miko, na 
ano i-a hou a pau, ka palaoa, uala, ka maia pala, 
na ipu ai-maka a me na hua mea ulu e ae i oo, a 
e kapae loa ae i na i-a miko a pau, mai ai. 

ke bola ti inu i hoomomonaia me ke ko, Iie 
mea ia e hoomahuahua ai i ka waiu ; o ke kope, 
ua oleloia, he mea ia e nui ole ai o ka waiu. 

1 waiu no ke keiki, oia ka mea hoomanao nui. 
Ina e hoao oe e like me ka hana a kekahi poe, 
ma ka hanai ana i ke keiki a nui me ka poi hehee, 
a o ka wai o ke ko, a o ka niu paha a mea e ae hoi 
o ia ano, mai manaolana oe e ola ana kela keiki a 
nui ke kino. 

Ua kokoi ka opu o ke keiki i ka waiu o ka ma- 
kuahine, aka, ina aole i loaa koke kela waiu, alaila, 
e kii i ka mea kupono malalo iho, oia ka waiu o ka 
pipi, a o ke kao, a o ka hipa, a o ka lio wahine 
paha. Noloko mai o ka waiu o kela a me keia o 
nei mau ano holoholona, e ulu ae ai ke koko a me 
na iwi maloko o ke kino o ke keiki. Aole-nae 
pela me na mea ai o na kanaka makua. 

Ke hoomaopopo hou ia aku nei e imi oe me ka 
mikiala ma na ano a pau e loaa ai i waiu no ke 
keiki akahi a hanau mai. O oe e ka makuakane 

Bawaii, infiu[ minamina t>e i k« dala ī mea e lianai 
ia ai kau keiki i ka waiu. Ina i nele ka makua-* 
hine i ka waiu, no ka mai, a no kekalii kumu e ae 
paha, alaila, e imi koke oe i ka waiu o ka bipi, ke 
kao, a waiu e ae paha o kekalii asio holoholona 
kupono, i waiu ao ke keiki. E waiho ae i na hana 
e ae, a e kuai aku oe i kou mau waiwai, i mea e 
loaa mai ai ka waiu no ke keiki, oia ka mea e lau- 
lea ai a e boolaiia ai i kou manao, a -o kekahi mea 
lioi e hoohauoli ai i na manao o kou lahuikanaka* 

He mea pono e kuiia ka wai mehana a me ke 
kopaa me na ano waiu o na holoholona mai — i 
iiookahi puna ti i piha i ke ko keokeo a me elua a 
lekolu puna nui i piha i ka wai meha&a iloko o ke- 
kahi kiaha ki liilii^ aiaiia, hui iho me hapalua 
kiaha aniani i piha i ka waiu. 

Ina aola e loaa ia oe ka waiu bipi hou, alaila, e 
kuai i ka waiu iloko o ke iini^ e kuai ia nei ma na 
lialekuai ^ e aho ia mamua o ka nele loa i ka waiu 
bipi hou. E hoohui ia i elua puna ti i piha i ka 
«raiu mai ke kini mai me hookahi kiaha wai uuku. 

IU7LA 3. 

E hoaahit ia ke keiki me ka lole kupono e me« 
iiana mau ai. Ua ike kakou i na mea kanu opio- 
f)io, he mea pono ke hoomahi ia mai ka ikaika o 
ka hahana o ka la, ka makani a me ke kawau. 
Aole ikaika ka ulu ana o ke kawowo laau ke waiho 
wale iskf aka, he mea ia e homimi ai o ka ulu ana 
a make i ke^kahi manawa. A pela no me ke keiki 
A ke kanaka^ ua like me ke kawowo palupalu^ e 



104 KA lVfATiATVrA ANA I NA KEIKL 

hoomaluia i ole e loaa i ke ann, alaila, e īkaika 
auanei ka nlu ana a oo, a elemaknle. 

Mamua ae o ka hahau ana o ke keiki, e hooma- 
kaukau e i mau lole komo nona, aole e emi malalo 
o eono holoku i humuhumuia me ke kalakoa maka- 
lii, kalakala ole ke holoi ia a maloo, i mea e nhi 
pono ia ai ke kino palupalu o ke keiki. 

1 keia wa e loaa no ke kalakoa maikaī no ka 
12 keneta o ka iwilei, ua lawa ka iwilei hookahi 
no ka holoku o ke keiki ; nolaila, ina he kanaka 
molowa ole i ka hana, e īoaa ana ia ia hookahi 
dala no ka la, ua lawa ia no eono holoku no kana 
keiki. H hoolilo ia aku nae na dala i koe ma ka 
hana iloko o ka pule hookahi^ i mea e kuai ai i 
keia mau lako no ke keiki : 

12 Holoku Kalakoa. 
12 Muumuu. 
12 Kaiepa. 

2 Paa Kakini. 

1 Iwilei Lole Huluhulu Paina. 

!Na ka wahine opu keiki a me kona poe maka- 
maka e humuhumu a paa i keia mau mea mamua 
ae o ka wa i hanau ai o ke keiki. Mai poina i ka 
Lole Huluhul^ Paina, i mea e uhi ia ai ke keiki i 
ka wa 6 moe ai, a i ka wa paha e lawe ia ai ma- 
waho aku o ka hale. 

I halii maemae ko ke keiki e moe iho ai, mai 
hoomoe iho i ko ke keiki kino palupalu maluna o 
ka moe^a, kahi q moe ai ka lehulehu. Malia paha 
ua hoohaumia ia ia moena e kekahi kanaka nona 
kekahi mailele palaho. He noonoo ole a he hoo« 

hemaliema wale oukou e na Hawaii no na mea e 
pili ana i keia ano, oia hoi ka moe ana a me ka 
noho ana paha ma kahi e moe ai, a i kuhinu ia 
paha e kekahi kanaka i loohia i kekahi ano mai 
ino. Nolaila, o ko oukou makemake nae o ke ola, 
a pehea la e ola ai ka oukou mau keiki, ina me 
neia na makua e noho haumia ai ? 

Nolaila, mai waiho wale i ke keiki kino palupalu 
xne ka noonoo mua ole i ke kupono o ia wahi au 
e hoomoe aku ai, o waiho hewa iho oe ma kahi 
m^emae ole a mai iao paha, au i poina ai i kou noo- 
noo ana i kinohi. E nana i na olelo e pili ana i 
keia ano, ma ka Mokuna ''No ua Mai Lele." 

KūLA 4. 

E hoomaemae mau ia ke keiki. He mea nui ka 
ai a me ka aahu, a pela no hoi me ka hoomaemae 
ana. ka puaa liilii nona ka ili manoanoa, he 
ulu a momona no kona kino iloko o ka lepo, aole 
nae pela na keiki liilii a kanaka. He ola no ke- 
kahi poe keiki iwaena o ka lepo me ka malama 
oleia^ he omaimai nae ke kinp, a he okalakala ka 
ili. Ina oe e makemake e ulu ae kau keiki me ke 
kino m'aikai a me ka ili laumania, alaila; e hoau- 
au pinepine, a e hoomaemae mau ia kona lole 
aahu. 

Ua manaoia e kekahi poe, o ke kino maikai o ke 

kanaka me ka ili laumania kalakala ole, he hoai- 

lona no ia o ka ohana alii, aka hoi i keia wa, ua 

lako a ua laha nui na mea e pono ai ka noho ana, 

a mamuli o ka lawelawe ana i na mea o ia ano, e 
6* 

loaa no i na kanaka a pau ma Hawaii nei ; nolaila^ 
e Iiiki no ke hooponopono ia na keiki a na maka- 
ainana, a e nlu nui ana no lakou me na kino mai- 
kai a me na ili maemae. e like me ko na alii. 

Aole nae makou i paipai ma ka hoomaemae ana 
i mea e nani ai ka helehelena, aka, no ke ola kino ; 
no ka mea, ina he ola maikai ke.kino, alaila, ua 
maikai aku la no ka helehelena. 

Ina i maemae kekahi keiki, alaila, he keiki nani 
aku la no ia. 

E hoauau i kau keiki hookahi auau ana i kela a 
me keia la, iloko o ka wai mehana kupono. 

Malia paha e olelo mai ana kekahi poe makua- 
hine Hawaii, aole no e loaa ia lakou ka ipuhao e 
hoomahanahana ai i ka wai, a o ka wahie paha, a 
o ke kapu wai paha kahi e hoauau ai i ke keiki, a 
nolaila, ua hoftuau ia ke kino palupalu o ke keiki 
iloko o ke kiowai e pili kokoke mai ana, i kaha* 
wai a i kahakai paha. O keia ano hana, ua ku 
paiia i ke kulana ano wahine ahiu la, i maa mau i 
ka hele kohana iloko o ke anu, aola nae i kupono 
i ke kama a ia wahine Hawaii i hoonaauaoia i keia 
au malamalama, a he mea hilahila no hoi ke olelo 
ae, o ka makuahine a makuakahe Hawaii paha o 
mea la, aohe loaa o na lako e pono ai ke hoomae- 
mae ai i kana keiki. A nolaila, ina aole e hiki ke 
hoauauia ke keiki, e like me ka ka poe naauao, 
alaila, no ka molowa aku la ke kumu. 

Ina e hoauau ia ke keiki iloko o ka wai pume- 
hana, a hookomo ia i na aahu maemae, he kuinu 
ia e moe oluolu ai. 

Tna i moe pono ole ke keiki, malia paha no ka 
lioanaa ole ia e kona makaahine. 

ka makaahine i manao nni i kana keiki, o 
lioaaau pinepine ia ia, aole hoi e waiho loihi ia 
me ka lepo ; aole oia e minamina a namunamu i 
l^a luhi^ a me ke ala ana i ka po e holoi i kana 
keiki. E nana pono oia i na pelu o ka io o ko 
keiki, malalo ae o na poaeae a me na uha, i ole e 
poholehole no ka lepo a no ka lole paha, e malama 
ia me ka maemae a e maloo mau na wahi pelu o ka 
momona o ke kino. 

E malama no ka makuahine i ka hoomaemae 
ana i ke poo o kana keiki, e holoi pinepine i ole o 
loaa i ka piele, e ikeia nei ma na poo o kekahi 
poe keiki Hawaii. A pela no hoi e hoomaemae ai 
i na pepeiao a me na puka ihu o ke keiki, a ma- 
mua ae o ka hookuu ana e moe i kela a me keia 
po, e anai akahele ia ke kino a me na wawae o ke 
keiki me ke kawele palupalu, a i ole me kona lima 
ponoi iho. 

E hoihoi hou ia ana no ka luhi o kona makua» 
hine malama e like me keia, ma o ke ola a me ka 
ohaha maikai o kana hiwahiwa. 

KULA 5. 

E hookuu aku i ke keiki e moe e like me ka hiki 
ia ia. 

He mea nui ka moe hooluolu ana o ke keiki no 
kona pono, e laa me ka ai. 

Ma ka mahina mua o ke keiki, i 16 hora moa 
iloko o ka 24 hora ; e hoemi mau nae a hiki iloko 

o ka 2 o kona mau makahiki^ alaila, i 12 hora iloko 
o ka 24. Ina i emi na hora moe o ke keiki liilii 
malalo o ke alakai i hoikeia ae la, alaila, e hoo- 
maopopo iho ua mai, no ka pono ole paha o ka 
ai, o ka lole, a no ka aahu ole paha. I mea e moe 
pono ai ke keiki^ e hookapuia ka walaau ma kahi 
e moe ana. 

Mai ao na makamaka a o na ohana i ke kamailio 
me ka leo nui ma kahi e moe ana o ke keiki. He 
mea mau a he mea pouo ole no hoi ka hoakoakoa 
ana ae o na kanaka Hawaii ma ka hale o kekahi 
mea i loohia i ka mai, a pela no ma kahi o ke 
keiki hanau hou, me ke kamakamailio ana. He 
mea maikai ka manao ana no ke aloha, aka hoi, e 
aho no e kapae ae ia mea^ no ka wa pilikia. E 
huhu aku oe e ka makuahine aloha ionokau keiki, 
i ole e hoalaia mai kona moe maikai ana. 

EULA 6. 

E pale aku i na uku a me na mea liilii e ae o ia 
ano e uluhua ai ke keiki. 

He mea hilahila a he mea aloha ole no hoi, ka 
palaka a malama ole o ka makuahine, ina i hoo« 
pilikia ia ka malu o kana keiki liilii e na uleu papa, 
uku poOi uku Me, makikai nalo, a me na mea e ae o 
ia ano. ^a ka makuahine makaala e pale aku ia 
mau mea. E hoomakaukau i paku makika no ke 
keiki, he hapawalu dala wale no ka lilo. 

Ua olelo kekahi poe makuahine Hawaii, ua nui 
na mea i kuhikuhi ia mai ia lakou, ma ka hooma- 
kaukau a me ka hoomaemae ana i na keiki liilii, 

i kupono no na keiki a na haole, aka, o na keiki 
Hawaii, wahi a lakon, na ulu pono no me ka ma- 
lama pono ole ia. E hoomanao nae, o ke ano e 
hanai ai i na keiki i ka wa kahiko a hnpo no hoi, 
he mea kupono ole ia ke puana ae i ko keia wa 
iiaauao. 

E hoomanao pu iho hoi, i ka wa kahiko, aohe 
makika o Hawaii nei, aka, i keia wa, ua ikeia keia 
mea hoonaukiuki, a me na mea e ae i ano like me 
ia^ e laa me na pomaikai kekahi. 

Nolaila, e na Hawaii, e malama i ka oukou mau 
keiki a e noho no hoi oukou ma ke ano malama- 
lama o keia au hou, aole ma ke ano o ka wa 
kahiko. 

E kiai pono i na keiki, me he waiwai nui i oi 
ae mamua o na waiwai e ae a pau. 

E pale ae i na makika me na uku. 

E hookaawale aku i ka poe i hele wale mai e 
kuauhau kamakamailio ma kahi e hooluolu*ana o 
ke keiki. 

E hoomoe i ke keiki me ke akahele. 

E hoomaemae mau ia ke kino palupalu o ke 
keiki. 

E hanai ia me ka waiu o kona makuahine ponoi. 

E hoaahuia me ka lole maikai i oi aku ka mai- 
kai mamua o kou aahu iho. 

E hana oe i keia mau mea, e like hoi me ka 
mea i konoia e ke aloha, alaila, e ulu ae ana na 
keiki a hoopuni ia oo e like me na lau oliya nani, 
i oleloia ma ka Bake Hemolele. 

Alaila, e hoohauoli ia auanei ka makuahine^ a e 

kapaia oia he pomaikai, e like me ka hea ia ana o 
Mere e ka auela. 

Alaila hoi, e hoohanohano ia auanei ia makua- 
kane e ka lahui. 

A ia manawa no hoi e waiwai ana a e ikaika ana 
o Hawaii ke hoomahuahua mau ia kona poe keiki ; 
a e ku hou ko Hawaii poo iluna a e mahaloia 
iwaena o na lahui e ae o ka honua nei. 



MOKUNA IX. 



NO KA OMAIMAI LIILII. 



Maī palaka oe i na omaimai liilii. 

īna he kunu, a waihoia pela, e hooliloia auanei 
ia he ake pau. 

Ina he hi, a waihoia pela, e hooliloia auanei ia 
lie hi koko. 

Ina he paa> a loihi, e hooliloia auanei ia he uha- 
hemo. 

Ina he fiTa liilii, a malama ole^ e hooliloia aua^' 
nei ia he fiva ino. 

Ina he mau puha liilii ma ke kino, o ka hoomaka 
ana no ia o na puha nui. 

Ma ka nalulu o ke poo, oia no ka hoomaka ana 
mai o ka mai kuhewa. 

O ka maneo liilii ma na lima, o ka makamua no 
ia, i kekahi manawa, o ka mai l'olo. 

A o ka maeele liilii^ oia ka makamua o ka mai 
lepoia. 

Nolaila, ina he omaimai liilii kou, e nana koke 
i kinohi ; pela no oe e makaala ai no kau keiki 
uuku; ka mua mai no ia o ka mai. 

E nana a noonoo i keia mau mea :— 

Ina i oi aka ka wela o ke kino mamaa ae o ka 
mea mau ; pela, ina i oi aku paha ke aniu. 

īna i wikiwiki ka pana ana mamua ae o ka mea ^ 
mau; a ina i ano lohi paha. ka pana o ke 
kanaka makua kino ola, he kanahiku pana ana 
iloko o ka miDute hookahi, ke nana me ka wati. 
Ua hiki no ka pana o ke keiki i ka haneri i ka 
minute hookahi, me ka mai ole no nae. 

Ina he ano keokeo a kalakala ke alelo^ aole hoi 
he ula e like me kona ano mau. 

Ina he hi a i ole ia he paa. 

Ina he hui ma ke poo^ ke kua, a ma ka opa 
paha. 

Ina i hoole i na mea ai. 

Ina i hiaa i ka po. 

Ina i ikeia kekahi o keia mau ano ma ke kino o 
kekahi kane, wahine a keiki paha^ alaila, ua mao- 
popo ka hoomaka ana o ke ano e o ke kino^ a e 
hoea mai ana paha kekahi ano mai pilikia. 

Aka nae^ oiai paha ua ano omaimai liilii oe, a o 
kau keiki paha, aole no e inu koke i ka laau, a 
aole no hoi e kii koke ia ke kauka. 

He hiki no ke hoola koke ia ina akahi no a hoo* 
maka iho ka mai. 

O ka wai maikai, he mea no ia e hoola ai i ka 
hapa nui o na ano niai liilii. O ka helu ekahi no 
ia o na laau lapaau a ke Akua i haawi ai i kanaka. 

Ina e inu ia hookahi kiaha wai mehana, he ano 
laau maikai no ia no ke ano mai &ysl, ahui, akunu 
no hoi. He laau ia i oi aku ke kupono no na 

keiki, no ka mea^ e luai ana a naha aku ka hope. 
Ina aole i pau na ano omaimai mamuli o ka inu 
ana i ka wai mehana, alaila, i hookahi puna paa- 
kai maoli iloko o kekahi kiaha wai mehana, a hoo- 
hainu ae. Aohe e nele ka luai a naha no hoi ma- 
muli o ia mea, a e piu koke ana ke ano omaimai. 

Ina he ano fiva mo ka wela ko ke kino o ke 
keiki, a he hiaa no ka loaa i ke anu ; alaila, e 
lawe oe i wahi welu, e aho i wahi apana huluhulu, 
ke kawele paha, a i ole no hoi i hainaka, a e ho-o 
iloko o ka wai mehana, e pelu ae a uhi pono iho 
ma ka umauma, a mahma iho o ia i lole maloo. 
Pela no e hana ai, i eha kau ana me ka wai me- 
hana iloko o ka hapalua hora, alaila, e oluolu aua- 
nei ke keiki a loaa ka moe pono. 

I kekahi manawa o ke keiki, he ano fiva, he mea 
kupono e hoauau ia iloko o ka wai mehana. 

O keia uhi ana nae i ka welu, i pulu i ka wai 
mehana a wai koekoe paha, he mea ia e oluolu ai 
ke kanaka ua oo, ma ka hoomaka ana ma ka pu- 
anai eha, a eha ma ka papalina, a pepeiao paha. 

Pela no na eha palaho, he mea ia e olaolu ai ke 
kapili aku i ka welu i pulu i ka wai, ina paha he 
wai mehana a wai koekoe paha. 

lua i eha ka maka, alaila, e ninini i wai koekoe 
maikai iloko pono o ka maka, a liuliu, o ka olu- 
ohi no ia. 

Ina paha he paa ko ke kanaka i oo, a o kekahi 
keiki paha, alaila, o ka halalo me ka wai mehana 
ka mea e hoopau ia ai ia pilikia ; oia wale no ka 
laau lapaau kupono ; aka nae, ina i paa loa, alaila^ 

i hookahi puna paakai iloko o hookahi kaata wai 
mehana, he mea no ia e hemo ai. 

īna na moku ka io, a ua kui ia paha, aole ia he 
pilikia e manao aku ai i kauka ; aka, e kawili i 
kahi i eha me ka welu i pulu i ka wai, a i kela a 
me keia manawa, e hookulukulu i wahi wai, i mau 
ai ka ma-u. 

O ka wai, a o ka paakai, he mau mea maikai ia 
e lawelawe ai i ka hoomaka ana o na mai i kinohi ; 
eia hoi kekahi mea maikai ma ka hoomaka ana o 
ke kunu a omaimai e ae paha, oia ka nioi ula. I 
hookahi hua nioi oo e ho-o ai iloko o ke kiaha 
wai wela ; a e waiho ia pela a lilo i ti nioi, alaila, 
i mau puna kopaa, ke inu i keia, aole e liuliu, e 
kahe ana ka hou, a o ka pau no ia o ke kuna. O 
kekahi mau ano laau pohihihi ole, a maikai no 
hoi, i loaa wale i kanaka Hawaii, ua hoakaka 
ia maloko o ka Mokuna e pili ana i '^NaLaau 
i Ulu ma Hawaii nei." 

Aia maloko o ka Mokuna e pili ana i '^ Ka 
Lapaau Hawaii," kahi i haiia no kekahi mau laau 
lapaau e ae, e loaa no i kela a me keia kanaka. 

Eia nae ka mea oi aku o ka pono, i kekahi ma« 
nawa ke omaimai iki, e hoomaha, a e kali a liuliu 
iki. 

Mai makau wale^ pihoihoi a kuko paha ke kau 
iho'kahi omaimai iki, oiai, no ka makau wale ke^ 
kahi kumu e mai ai i kahi manawa, a e mahuahua 
loa ai no hoi ka mai. 

Mai hilinai oukou e na kanaka Hawaii, i kekahi 
mea e i ana^ he ola no kou la ea^ ke ai i ka puaa 

hiwa a pukoa paha, a i moa keokeo paha, a i awa^ 
a ke lilo ala oe no keia mau mea. 

Ea, e na Hawaii, e kapae ae i na manao naaupo 
o like me keia, mai hahai mahope o na kahuna 
hoopunipuni. 

Aole no hoi keia buke ao e koi ana ia oukou e 
hilinai loa i na kauka haole wale no ; aka, e hili- 
nai nui ma ko oukou noonoo akahele iho, a me ko 
oukou maa i na ano laau lapaau maikai e ulu nei 
ma keia pae aina, a ma ia mau mea e lawelawe ai^ 
ina he wahi omaimai iki ko oukou^ a o ka oukou 
poe keiki paha. 



MOKUNA X. 



KEL\ ME KEIA LAAU LAPAAŪ. 



1 — Ka W3i liou a mi,ikai no hoi. 

Oia ka helu ekahi a o ko pookela o iia laau la- 
paau o ka honua nei. O ka poe e noho kokoke 
ana ma kahi o na waikahe a me na loi kalo, e 
manao auanei lakou ua nui a ua lawa ia laau. 

Aka, oiai, ua nui ka wai, malia paha aole ia he 
wai i ku i ka maemae maoli. Hookahi wale no 
ano wai i oiaio maoli kona maemae, oia ka mea i 
haule mai ke ao mai, he ua. A ina e manao ana 
e lawelawe i ka wai, ma ke ano he laau no na keiki 
liilii, alaila, i wai maemae loa. A no ka mea, 
aole paha he loaa ia wai ua i na manawa a pau, 
nolaila, e kanana i ka wai o ka loi mai, a o ko 
kahawai wai paha, ina paha e hoohui ia ana me ka 
laau a ke kauka, a i mea paha e halalo ai i ke 
keiki. īua he wai i waiho wale ia iwāho i ke ea a 
me ka makani, alaihi, he nui na ano lepo makalii 
a me na mea kolo liilii e loaa ana iloko o ia wai, 
nolaila, e kananaia e pono ai. ī kekahi manawa 
ua loohia ia na keiki i ke koe ma ka opu ; a ua 

loaa piaepine na kanaka i ka fiva ino i kapaia he 
** typhoid," mahope o ka inu ana i ka wai o na 
punawai a me na loko e waiho kokoke ana me na 
hale liilii, a o na wahi nenelu pilau paha. 

I ka wa kahiko o Hawaii nei, i ka wa hoi aohe 
holoholona ; oia hoi na lio, bipi a me na hipa, 
nana e hehi na waikahe o na mauna ; aohe hoi 
e like me ko keia wa, e hoopau ia ai na ululaau 
o ka aina, a e waiho popopo ai na mea uhi ; ia 
manawa ua aneane maemae no ka wai iloko o na 
kahawai. 

Eia ka oi aku o ka mea maikai e hoomaemae 
ai i ka wai, e kananaia iloko o ke one maikai a 
ine ka lanahu, i kuiia a okaoka, a ho-oia iloko o 
kekahi barela a pahu e ae paha, i hou puka lii' 
lii ia malalo. E ninini ia ka wai iloko o keia 
mea i hoomakaukauia, a e hookulukulu liilii iloko 
o ke bola a umeke paha. 

O na makua naauao, ka poe hoi i hoomanao i 
ke ola o ko lakou kino, a o ka lakou mau keiki, 
ina i manao he inoino ka wai, ua malama i ka 
mea i like me ia i haiia ae la maluna, he one me 
ka lanahu, i kapaia he kanana, i mea e hoomae- 
mae ai i ka wai o na loko me na kahawai. 

Pela no e na Hawaii^ e hoomaemae i ka wai e 

like me na haole, ina i makemake oukou i ke ola 

o ke kino me ka hoouiu ana. O ka baila ana i ka 

wai oia kekahi mea maikai ma ka hoomaemae ana 

i mea inu. 

2. — Ka Paakai Maoli. 

Ma ka manao o kekahi poe i maa i ka lawe- 

lawe ana i na mai, ua nui na manawa he maikai 
ina he luai a he hi paha kai makemakeia, ua ku- 
pono ka paakai maoli no ia mau mea, e like me ka 
paakai naha o na kanaka ; he oiaio no o ka paa- 
kai maoli kekahi o na laau lapaau waiwai no ke 
kahi mau ano mai. īna e inu i ke kiaha wai me- 
hana me hookahi puna liilii o ka paakai iloko, he 
mea no ia e luai maikai ai ; pela no ina e halalo 
me ka wai mehana me onai; paakai iloko^ he mea 
no ia e hemo koke ai ka paa^ me ka oluolu o ka 
opu. A ina he hui ma ke kino, a kau aku i wahi 
paakai ma kahi eha, he mea ia e oluolu ai ; pela 
no me kekahi ano mai e ae, he laau maikai no ka 
paakai. 

E malama mau ma ka hale i paakai keokeo mai- 
kai, aole o ka paakai hauliuli, noloko mai o na 
loko paakai, a i ohiia paha ma kahakai. 

3. — Na welu lole maemae^ me na hwuihuna lilina, 
no 7ia io moku, me na paīaho, 

He pono no na kela a me keia makuahine Ha- 
waii, nona ka noonoo a me ka malama pono, e 
waiho aku iloko o kekahi pahu i na apana lole 
keokeo kahiko, a lilina paha, i holoiia a maikai. 

E malama i pūolo welu lole maemae maloko o 
kou pahu. 

Mai nakii i kahi eha me ka welu maemae ole. 

Aole loa hoi e nakii ia ke kino o kekahi keiki 
liilii me ka apana lole i hoomaemae ole ia. Malia 
paha ua pee kekahi mai ino iloko o ia apana lolo 
paha. 

loa he yre\n lole maemae, a he wahi wai mai. 
k^i^ ua lawa no ia no ka hoola ana i ka moku o ka 
io; a o ka palaho paha« 

Aia a hemo ka welu mai o ka eha palaho ae, e 
laa me ka palaho o ka mai kaokao, mai kiola wale 
ia welu^ e puhi i ke ahi. 

4. — I Mea Halmno, 

O ka mea oi aku o ka maikai^ i hiki hoi ke hi* 
linai nuiia^ oia ke paipu hahano paa^ i hanaia me 
ka meiala, oia hoi ka piuta. 

A o ka hahano laholio e kuai ia nei ma na hale 
kuai o na kauka, he hikiwawae ka hemohemo^ 
aole hoi i hilinai ia. O ka hahano o ka wa kahi- 
ko oia ka ohe^ he mea maikai no 'ip,. 

Ua hiki no ke hana i ka hahano maikai me ka 
opumimi o ka puaa, me ka hulu o ka manu a ohe 
liilii paha, i ha no ka wai e holo ai. 

E malama mau ia ma kou-hale^ na makaukau 
a pau no ka hahano ana. 

5. — Kopa. 

O ke kopa holoi lole, a me ke ano kopa i kapa 
ia '* CaBtile Soap." 

O ke kopa maoli, oia kekahi o na laau maikni 
no ka wela i ke ahi, a me ka moa i ka wai wela : 
pela he hoopakele pu no na laau make. 

O ke ** Castile Soap," he oi aku ka maikai, he 
hoomaemae i na mai palaho, a eha kahiko paha. 

Mai waiho oe i ke kuai ana i ke kopa, aia a 
pau loa ke kopa i ka holoi ia i ka lole ma ka hale ; 
malia paha^ he ano mamao loa mai kou hale aku a 

i ka hale kuai ; uolaila) e malama mau oe i auka 
kopa ma ka hale. 

6. — Aila Puaeu 

Maloko o keia Buke Olelo Ao, ua hoakakaia no 
kekahi mau ano e pono ai ka lawelawe ana me ka 
aila puaa ; nolaila ua pono ka malama mau ana 
ma ka hale i wahi aila puaa i hanaia a moa, a i 
waihoia iloko o kekahi omole waha nui, a i ole i 
wahi kinihoki i uhi pono ia maluna. Aka, mai 
lawelawe oe me ka aila puaa kahiko, a i'-i paha. 

Eia iho kekahi mau ano e lawelawe ai me ka 
aila puaa, i hoakakaia ma ka buke wehewehe no 
na laau lapaaa a Kauka Holo. 

1. — I elua a ekolu paha pelu o ka lole hulu- 
hulu, e hoo a pulu i ka aila puaa wela, he mea ia 
e pau koke ai ka eha me ka pehu no ke kikoia e 
ka nalo meli a mea e ae o ia ano. 

2,— Ina ua komo kekahi mea kolo iloku o ka 
pepeiao, o ka aila puaa hou, i miko ole i ka paa- 
kai, a i hoopumehana ia, oia ka mea maikai e hoo- 
hemo ia ai. 

3. — Ina e inu he hapaha paina aila puaa me- 
hana i kela a me keia kakahiaka, mamua o ka ai 
ana, he mea ia e hoohiemo ai i ke koe o ka naau, 
mai ke poo a ke kino okoa. 

4. — Ina ua pēhu ka lima a o ka wawae paha, 
alaila e anaanaiia a loihi me ka lima me ka aihi 
puaa, he mea i kekahi manawa e hooemi ai i ka 
pehu me ka eha. 

5. — O ka inu ana he hapalua paina aila puaa^ i 

kela me keia kakahiaka no ekolu la, na ikeia he 
hemo no ka paa ino. o ke kanaka, oiai, aoh^ hemo 
me na laan ikaika loa a me ka halalo ana. 

6. — ^lna he fiva ulaula ko ka ili^ e anaanai i ka 
ili i kela a me keia la me ka aila puaa, a hala na 
la he umi, he mea ia e hoemi ai i ka wela o ka ili, 
a me ka eha o ka puu, e pale ae ai i ka opuohao^ 
a he mea hoi e kaohi ai i ka hoomahuahua ana ia 
ano mai, mai ka hoopaa ana i na hunahuna o ka 
mai ma ka ili, a i lele ole a komo aku paha iloko 
o na waha a me na opu o hai, me ka inoino o ke 
koko. 

7.-^0 ka maneo ino i ka wa i loohia ai i ka mai 
puha (er7sipelas), he emi wale no ke hamo pine* 
pine ia me ka aila puaa. Ua like no ka aila hipa 
me ka aila puaa ma ke ano he laau e hamo ai. 

8. — O ka poe e hana mau ana iloko o na hale 
nlana lole huluhulu> kahi i hoopulu ia ai ka hulu- 
hulu me ka aila puaa, mamua ae o ka hanaia ana, 
he kakaikahi loa o ia poe i ikeia ua loaa i ka mai 
akepau, aka, o ka poe e noho hana ana ma na hale 
ulana pulupulu, ua loaa pinepine lakou ia ano 
mai. 

9. — ^He ola no ko ke kakio ke hamo nui ia me 
ka aila puaa ma kela a me keia la. 

10. — O ka poe mai akepau, i kahe nui ka hou i 
ka wa e moe ana i ka po^ ina e bamo ia ka ili me 
ka aila puaa ma kela a me keia po, me ka hoomau 
i ka aahu ana i ka palule huluhulu i ma-u i ka aila, 
he mea ia e hoemi ai a e hoopau ai no hoi i ke 
kahe ana o ka hou. 

11.— ka inn ana i ka aila paaa, o ke pookela 
ia o na laan lapaau, ina \tsk moni kekahi i ka laan 
make awaawa^ he hoohehee ia ka laau make iloka 
o ka opu 'f he laau no keia e hooluolu ai i ka wela 
ino o ka puu, a ina e hoomau ia ka inu ana i ka 
aila puaa a piha ka opu, e hoomaneoneo ia ke 
kilea me kekahi hulu moa maloko o ka waha, e 
luai ia mai no auanei a hemo ka laau make me ka 
aila puaa pu. 

7. — JVa htta Nioi Uīanla. 

He laau maikai keia no ke kunu^ ke anu a me 
ka fiva i ka wa akahi a hoomaka« E hoomahana^ 
hana ia e like me he ti wela la, alaila, kuai a ika^ 
ika ma kahi o ke kino i loohia i ke anu. I> 
malama mau ia i mau hua nioi maloo uakaulai ia, 
ma kou hale. 

8. — Aila Koli. 

He laau naha maikai keia ke manawahua a nahu 
mai ka opu. He kupono no hoi i kela me keia 
mea hale ke malama i omole o keia ano aila 
(eastor oil). 

9. — Knpu Wai Auau. 

I kapu wai auau no na keiki liilii, E īoaa na 
ke kapu piula no hookahi dala me hapaha. E 
malamaia no keiki wale no. 

Mai hoauau i na keiki liilii iloko o na loko a 
kiowai paha^ e holoi ia iloko o na kapu me ka wai 
maikai loa. 

10. — Kaweīe, 

Aole 6 emi malalo o eono kawele lilina no ka 
ohana, a i hookalii kakini kaiepa no na hapuu 
liilii pakahi. 

11.— Pia. 

I pia ka mea kupono no na wahi i anai ia o ka 
ili o na keiki liilii* 

12,-^Aila Kvkui^ a i ole ia, i AUa Oīiva 

(8weet OiL) 

ka aila hou i loaa ae noloko mai o kekahi 
mea ulu, he mea maikai ia e hamo ai i kahi i eha 
a hui o ke kino. O ka aila oliva, oia ka laau la^ 
paau kahiko i manao nui ia e na Iseraela. Na na 
kahunapule nui i kauoha ku hoomakaukau ana o 
ia ano aila. A ua nui ka poe mai fiva i hoolaia 
ma ka hamo ana i ua aila la. O ke kanaka hoo'* 
pono o Samaria, ua ninini oia i aila ma na wahi 
eha o ke kanaka ma kapa o ke alanui. O ka pule 
hope loa o ka Ekaleaia Kaiolika, ma ka lawelawe 
ana i ka aila oliya, he kumu ia e hoike mai ana, 
ua manao nuiia keia aila oliva. E malama mau 
oe i omole aila oliva ma kou wahi. 

H.—Soda Hana Palaoa {Carhonate of Soda.) 

O kekahi mea maikai loa keia e kuai ia nei ma 
na hale kuai a pau ma keia pae aina, a i hoohana 
ia ma ka hana ana i ka palaoa, oia kekahi o na 
laau maikai loa i ike i^ no ka lapaau ana i na wela 
i ke ahi a me na wela i ka wai wela. E kau i welu 

maemae i hooma-tt ia i ka wai malnna o kalii 1 
wela, alaila, kau iho i keia laau (carbonate of 
Boda) maluna iho o ia welu a paa pono kahi i 
wela, alaila, kau hou iho no i welu maemae hoa 
mawaho iho o ka laau. E ike koke ia no auanei 
ke ola a me ka pau o ka eha. Ē loaa no ka omole 
laau o keia ano (carbonate of soda) no ka hapaha 
dala wale no. Mai hoohemahema i ka malama 
i keia mea ma ka hale. 



MOKUNA Xī. 



NA MAI LELE. 



O kekahi hapa nui o na mai pilikia iwaena o na 
kanaka^ e laa ka mai hebera, ka ulalii, ke taifoi 
fiva, a ano fiya ino e ae^ ua loaa ma o ka noho 
huikau ana o kekahi poe kanaka me kekahi poe 
kanaka, 'oia ke kumu o kekahi hapa nui o keia maa 
ano mai pi]ikia i laha ai iwaena o na kanaka 
Hawaii, a me na mai e ae kekahi. 

O ka poe naauao o na aina e, ua kiai pono lakou 
ia lakou iho mai kekahi poe mai ino mai. 

O na aupuni naauao, ua kukulu lakoa i na hale 
mai o kela a me keia ano, i mau wahi e hookapa 
aku ai i ka hoolauna ana mai o ka poe kino ola 
maikai me ia poe mai ino i hoomalu ia, a o ke 
kumu hope o keia hookaawale ia ana i hoomakau- 
kau ia ai o ia mau hale mai, i mea e lanakila ole 
ai kekahi mai lele ma ka laha ana, oiai, ua hoomala 
loa ia a paa ma ia wahi hookahi. 

O ka poe naaupo a hupo paha, aole lakou i hoo- 
makankau mua i kekahi mea, i kumu e pale aku 
ai i na mai lele, ma o ka hookaawale ana paha i 
ka poe mai, mai kahi o ka poe ola aku ; a nolailai 

ua poino kekahi mau laliuikanaka i na ano mai 
lele a pau, mamuli o ka hemahema i kekahi mau 
mea kupono e pale aku ai a e hoemi ai paha. 

He mea kaumaha ma ka nana aku i na kanaka 
Hawaii, ke kono nei, a ke makemake nei lakou e 
loaa i na mai ino, mahope iho o ko lakou launa 
pu ana me ka makau ole me ka poe i loohia ia i 
na mai lele. 

He mea mau no hoi me na kanaka Hawaii, me 
ia maikai no o ko lakou ola kino, he honi pu no 
nae lakou me ka poe i loaa i ka mai lepera a me 
kekahi ano mai lele okoa e ae. 

O ka poe Hawaii, no lakou na ola maikai o ke 
kino, moe pu no nae me kekahi poe mai maluna 
o ka moena hookahi, hookahi no kapa a liuluhulu 
paha e moe ai. 

O ka poe kino maikai, ai no lakou i ka ai i 
hanaia e ka mea i loohia i kekalii mai lele. 

O kekahi wahine Hawaii, ua ikeia e holo ana 
ma ka lio ma ke ano noho kiihelei, mahope iho o 
ka holo ia ana o ia noho lio e kekahi poe mai le- 
pera, a mai kaokao paha, me ka lole wawae ole, a 
lole e ae paha e pale ae ai i kona kino. 

O kekahi makuahine Hawaii, ua hoomoe no i 
kana keiki me ke olohelohe o ke kino maluna o 
ka moena, ua moe mua ia nae e Kekahi poe mai 
ino ; a ma ia moe ana iluna olaila, e loohia^aua- 
uei i kela keiki ili palupalu na meheu o iaano mai. 

Ua ike pinepine kakou ma Hawaii nei, o ka poe 
kino ola maikai a me ka poe mai, ua huipu ]akoa 
maloko o ka rumi hookahi, ua hoopaaia na poka a 

pan, me ko lakou noonoo ole i ko lakon man kiuo 
iho. Ma ke^a ano o ka hoolauna ana, ua lilo ia i 
kumu e loohia ai i na mai ino, a o ke kino aku ka 
luaahi i kekahi manawa. 

Eia paha ka mea e kaumaha loa ai ka manao, ua 
ikeia kekahi mea kino maikai e launa kino pu ana 
me kekahi mea i loaa i ka mai lepera h me na mai 
ino e ae ; o ka poe kino ola a maikai no hoi ua 
noho a kane a wahine me ka poe puupuu a haumia 
i na mai ino a mai lele e ae paha. 

O ka poe e hana nei ma keia ano hana, ua hewa 
loa. O ka mea nona ke kino ola i launa aku mo 
ka mea kino mai, ua like no ia me kona hooma- 
unauna ana i kona kino iho ; a mamuli o ko laua 
launa kino pu ana, e hanau mai auanei na keiki 
Lala ole, ua' loaa i ka mai, mai ka opu ae o ka 
makuahine, me ke ola aumeume a make mainoino 
no hoL 

Nolaila, he mea pono loa e hoohui oleia ka poe 
ola me ka poe mai, me ke kokua pu mai o ko 
kanawai. 

Ano, he maa maikai loa i na kanaka Hawaii, o 
noonoo nui no keia mea, oiai, ua loaa ia lakou ka 
ike e like me ka poe naauao o na aina e. 

O ka poe kanaka i noonoo ole no ko lakou ola 
iho, e pono ke malama ia malalo o na kahu, i like 
me ka poe i uhauha wale i ka waiwai. E aho no 
nae ka hooponopono ana ia oukou iho^ mamuli o 
kahi ike a noonoo no hoi i loaa, a e kuka pu, e 
like me ke ao ia ana o ka poe noiau, i loaa kekahi 
mau kumu kupoiio e kaohi a e laha ole ai na mai lele« 

E noonoo akahele i na oleloao a Mose^ ka mea 
kaulana i ka haku kanawai, ana i ao aka ai i ka 
lahui i waeia e ke Akua, oia na Iseraela. 

'' ka mea e noho ma ka mea a ka mea hilo i 
noho ai, (ke kaokao, wahi a Kauka Kalaka, a me 
kekahi poe naauao e ae)^ e auau oia i ka wai, a e 
haumia a hiki i ke ahiahi. * * * ** ^' A o ka 
noho lio a ka mea hilo (a mai lele paha), e holo 
ai, e haumia ia." 

E noonoo iho oukou e na wahine Hawaii, ua 
papa ia na wahine o ka Iseraela aole e holo ma- 
luna o na noho lio i holo mua ia e kekahi mea mai 
lepera a kaokao paha. A e helahelu hou iho i na 
oleloao o ka Baibala : ^' A o ka ipu lepo a ka mea 
hilo (a mai lele paha) i paa ai^ e wawahi ia ; a o 
na ipu laau, e holoi ia i ka wai." 

Ina pela na oleloao ikaika e pono ai ia lahui 
hemolele i waeia, heaha la na oleloao e pono ai 
oukou e na kanaka Hawaii, na hanauna a na ku- 
puna hupo a hawawa no hoi ? 

Nolaila, e na Hawaii, e hoolohe i keia mau rula, 
ina ua makemake oukou i ke ola kinō a me ka hoo- 
ulu lahui. Ina e malama pono oukou i keia mau 
rula, alaila, be mea ia e pale aku ai i ka laha ana 
o na mai lele. 

BULA 1. 

Mai aloha aku, ma ka lulu lima ana me kekahi 
kanaka i ike ia he mai lele kona. Mai honi a apo 
aku i kekahi Iepera, kanaka kaokao paha^ a mea 
paha i loaa i ka mai hehe^a^ ulaliii a mai iele e ae. 

O kekahi o na kaikamahine alii a ka Moiwahine 
Yitoria o Beritania, o Aliee ka inoa, mamua aka 
nei, ua lioni ua wahine alii nei i kana keiki ponoi, 
i loaa i ka mai lele, a mahope iho, ua loohia oia i 
ua mai nei, a make. Ua loaa no ka mai, mai ka 
hanu ae o ka mea mai, a pela no me ke kuna a 
kihe paha. Ua pili na mea hunahuna o ka mai 
i ke ea, a mailaila e komo ai ma ka waha, ka puu 
a me ke akemama o ka mea ola maikai. A o ka 
hanu ana o ka mea mni akepau, he mea ia e loo- 
hia ai ia mai i ke kanaka kino maikai, ke moe pu 
kekahi mau mea ma ka bela hookahi. A ina e 
moe pu ka poe elemakule me ka poe opiopio ma 
kahi hookahi, he kumu no ia e pili ai ka ikaika o 
ka poe opiopio i ka poe elemakule. 

Mai moe pu ke kupunakane, wahine a moopuna 
paha malalo o ke kihei hookahi. Ina ua nui ke 
aloha no ka moopuna, aole ma ka moe pu ana e 
mahani ae ai ke aloha, aka, e hoomanao no nona, 
aole nae e moe pu, oiai, he kumu ia e hoonawali- 
wali ai i ka mea opiopio. 

Pela no ke kane a wahine paha, nona ke kino 
maikai, aole pono ia ia ke moe pu ma kahi hoo- 
kahi me kona hoa, ina ua loaa ia i ka mai. Aole 
ia he mea e aknkuu mai ai ka mai. E hookokoke 
no, i mea e kokua ai ma ka lawelawe ana aku 
paha, aka, aole nae e moe pu iki me ka mea mai. 

EULA 2. 

Mai lawelawe a aahu paha i ka lole i aahu ia e 

ka poe mai. Ma na nupepa o na aina e^ ua helu- 

6* 

helu iho makou i ka moolelo o kekahi kanaka 
£ukini ; ua lawe mai oia mai kona aina mai, he 
lole aahu no kekahi koa Tureke i make, a nona 
hoi kekahi mai lele, a ma o ua lole nei i laha ai 
ka mai, mai o a o o ka aina o Eukia, a ua make 
he mau tausani o ia lahui. Mai lawe a aahu i na 
lole o ka poe i make, ke ole i holoi ia a maemae 
me ke kopa a me ka wai wela. 

E akahele ma ka lawelawe ana a me ka hoopa 
ana i kela a me«keia mea i hoopa mua ia e ka lima 
o kekahi mea mai lele. 

O ke KoIera, mai hebera, a fiya ino e ae, ua 
laha no mai kekahi a i kekahi, a mai kekahi aina 
a i kekahi aina aku, ma o na palapula, a i kekahi 
manawa ma o ke kaahele ana o ke dala mai kekahi 
pakeke aku a i ko kekahi. 

Mai moe maluna o kekahi bela a moena paha^ 
kahi i moe ia e kekahi mea mai, aia a hoomaemae 
mua ia. 

Mai hoomoe aku i ke kino olohelohe o ke keiki 
liilii maluna o ka moena kahi i moe mua ia e ke 
kanaka makua. Malia paha he mai palaho a mai 
lele e ae paha ko ia kanaka, i huna ia e kona lole 
aahu. O ka wahine noonoo, a hana maikai no 
hoi, e halii mua oia i wahi lole maemae ma kahi 
6 moe iho ai ke keiki kino olohelohe, mahope o 
ka hoauau ia ana» 

HūLA 3. 

Mai moe iloko o ke ea hookahi me ko ka poe 
mai ea. Mamuli o ka hanu ana o ke kanaka hoo- 

lieHii lloko o kekahi mau minute wale no, e pau 
ana ka maikai o ke ea o ia mmi, ina Ke 10 kapūai 
ka loa» S ka laula, a he 7 ke kiekie ; a ina e paniia 
ka rumi a paa loa, a hiki ole i ke ea owaho ke 
komo mai, alaila, iloko o kekahi mau hora, e make 
ana ia kanaka. Aka nae, ua nui na kanaka Ha-> 
waii e moe ana iloko o na rumi uuku i like me ia 
ka nui, a i pani ia a paa ka puka, a eia wale no ka 
mea i pakele ai, o kahi makani uuku i komo mai 
ma na wahi hakahaka liilii o na paia a me ka 
papahele. Ua ikeia, he lehulehu na kanaka e 
moe ana iloko o na rumi o ia ano. A ina he mai 
lele ko kekahi iloko o ka rumi o ia ano, ua hanu 
pu no lakou a pau ia ea ino o ia mea mai. 

Nolaila, e na Hawaii, e alo ae i na rumi moe i 
piha i na kanaka, pela me na rumi a pau i akoa- 
koa nui ia e na kanaka, ina he wela, ua inoino ke 
ea no na hanu he lehulehu. Ua moe ko oukou 
poe kupuna iloko o na hale pili, kahi e komo mau 
ai no ke ea, no ka paa ole. Eia oukou iloko o na 
hale laau ; nolaila, e makaala, a e hooholo pono 
i ke ea ma ka hoohamama mau ana i na puka ani- 
ani, a wahi e ae paha e komo mai ai ke ea hou. 

EULA 4. 

E hoomaemae i na lole a pau, na moena a bela 
paha, i lawelawe ia a i moe ia paha e kekahi mea 
mai lele. 

O na lole huluhulu, oiai, he mea i manaoia, ua 
pono no ka poe kino ola, i oi ae mamua o ka liiina 
a pulupulu paha, aka, ua oi aku ka huluhulu, he 

ano aaha keia e pili loihi ai na ano o'ka mai lele. 
Nolaila, e holoi pono ia keia ano aahu me ke kopa 
a me ka amonia paha, iloko o ka wai wela, i na 
ano huluhnlu a pau i lawelawe ia e kekahi mea 
i loaa i ka mai lele. Ā ina ua nui loa ka lepo o ia 
lole, e aho no ke puhi i ke ahi. 

O na moena i moe ia e ka mea mai^ e holoi ia a 
maikai me ke kopa, a i ole, me ka amonia a me ka 
wai wela, alaila, e kaulai aku i ka la. 

O na moena a pau i moe ia e kanaka, e hoomae- 
mae ia a e kaulai ia i ka la i kela a me keia ma- 
nawa. Na ke poo o ka ohana e malama i ka hooko 
pono ia o keia rula, ma ke kaulai ana i na moena 
i kela a me keia hebedoma ; a i ole ma kela a me 
keia la no, ina aohe ua. 

He mea maopopo paha, ua pee no ka mai a me 
ka make iloko o na moena Hawaii, ina i hoholaia 
maluna o ka papahele lepo,, a ua waiho paha no 
kekahi manawa loihi. 

Aia no ka mai a me ka make iloko o ka puna- 
helu o ke pili o na hale kahiko^ a me na moena 
kahiko. 

A he oiaio no, aia no ka make iloko o ka moena, 
kahi i moe loihi ia e ka Iepera, kaokao, hebera a 
mai flya paha. E puhi ia kela moena i ke ahi. 

EULA 5. 

E haalele i na mea ai i hoomakaukau ia e kekahi 
mea ua mai ia. Mai na puka makalii o ka ili o 
kanaka, i laha mai ai na hunahuna o ka mai, pela 
me ka hanu o ka waha. A ina he mai iloko o ke 

koko o ke kanaka, he mea pono ole ia ia e kui i ka 
ai, a hoomakaukau paha i ka ai a ano hana e ae 
paha, o kulu ka hou a komo aku paha kekahi ano 
o kona mai. Nolaila, e na kanaka Hawaii, e papa 
i na mea lima maemae ole ma ka lawelawe ana i 
ka oukou mau mea ai, a i ka poi paha. 

Mai inu i ka wai o ka punawai e waiho kokoke 
ana ma kahi o kekahi lua hana lepo. E hele aku 
ana ka ma-u o ia lua a mamao malalo o ka honua, 
a ua ike pinepine ia ke komo ana iloko o ka wai o 
na punawai, a malaila e hoea ae ai na kumu o na 
mai fiya ino. 

O na mai lele i kamaaina i na kanaka Hawaii^ 
oia keia : 

Kaokao, 

Mai Hehe^a, 

Mai Ulalii, 

Fiva Hoonawaliwali (typhoid), 

Fiva ūlaula, 

Kunu Kalea, 

Ai-pehu (ai-pahaha), 

Puupuu, 

Mai Lepera. 

He mau mai lele ano ino loa e ae no kekahi, oia 
ke KoIera, Fiva Lenalena, a me na mai ahulau o 
na aina e, me ka lana o ka manao, aole e hooka* 
maaina ia ia zuau ano mai ma Hawaii nei. 

keia mau ulīa poino i hoea ai mailoko ae o ka hoo- 
kamakama. He nui loa na moku akeia ano i kipa 
mai me keia mai ma nei pae moku mahope koke 
iho o ka hiki ana o Kapena Kuke, aka, he manawa 
loihi loa mamua aku o ka hoea ana mai o na haole 
naauao e noho maanei, e nana a e kakau i molelo 
pololei no keia pae aina. A i ke kakau ana o keia 
poe haole naauao, ua lawe lakou i na olelo a me 
na hoike ana a keia lahuikanaka iloko o ka pouli 
i mau kuhikuhi no lakou no na mea e pili ana i 
ka manawa o ka hoea mua ana mai o> Kapena 
Kuke, a ike mua ia ai o Hawaii nei me ka makau- 
kau e haku i mau moolelo i ku i ka makemake a 
a me ka mahaloia mai e ka poe naauao e hoolohe 
mai ana. 

Ma na ninau o keia ano, ma ka imi pololei ana 
i kahi o ka puka ana a me ka laha ana o kekahi 
mai ino maloko o kekahi aina, e pono kakou e 
alakaiia e na hoike o ka imi naauao mamua, a aole 
hoi ma na kamailio a kuauhau hakuepa ano ole, 
malia ua hakuia mamuli o kekahi poe manao ino 
wale iho no. 

He mea mau no i ka poe naaupp mawaena o na 
aina a pau ka imihala ana a kapa aku la na ka 
haole, — malia paha aohe kahua o ka oiaio — ^ko 
kumu o kekahi ulia poino i ulu ae ai mawaena o 
lakou. Pela no me ka lahui o Enelani i ka hoo- 
maka mua ana o na mai koko ino e ulupa ia lakou, 
ua kapa aku lakou he mai Farani ; pela no hoi 
tne ka lahui Hawaii nei i kapa aku ai i ka mai le- 
peia he mai pake, me ke kumu ole nana e hooiaio 

XQai i keia mea. Aka, o na mai koko ino a pan. 
aole ia he mai Farani, Enelani a Paniolo paha, e 
like me na olelo a kahi poe, mai ia maa wahi i 
Loomaka mua mai ai ; aka hoi, ua oleloia e ka poe 
ike naauao ua hoomaka mua mawaena o na lahui 
ili ulaula o Amerika. O Oviedo, Gomera, Guici- 
ardini a me kahi poe haku moolelo naauao 'a kau- 
lana e ae o Sepania me Italia, o lakou na kanaka 
mua o ke keneturia umikumamaono i lokahi a pau 
ma ka olelo ana, o ka mea kaulana nana i ike mua 
o Amerika oia o KoIomoba, ua lawe ae oia i keia 
mai luku mawaena o kona mau alii moku a me na 
luina mai HispanioIa, a i ole mai Santo Domingo 
a hiki i Sepania. 

Ma ka hoike ana a keia mau olelo, na ke kanaka 
naaupo i okomo aku i keia mau ano mai iloko o 
ke kanaka naauao. Aka, he mea i hooia ia, ua ike 
mua ia e ka lehulehu na mai koko ino ma Europa, 
a ua hoomaka ka hoomakaukau ana o na kanaka 
mahope koke iho no o ka huli hoi ana ae o Ko- 
lomoha mai kana huakai mua i loaa ai o Amerika. 

Eia kekahi, ua oleloia, o ka poe koa pualu o ka 
M. H. 1096, nana i hele e kaua me na Mahometa 
ma Ierusalema, na lakou i lawe ae i keia mai ino 
iloko o Europa, i ko lakou hoi ana ae mai ke kaua 
mai. 

Aka, mai ku iho kakou ka poe i hoomalamalama 
ia ma kahi o na ili ulaula o Amerika, me ka manao 
iho mai a lakou mai ka hoomaka mua ana o keia 
mai, he oiaio no paha, ua like no ke kahiko o keia 
mai me ke kahiko o ka hewa o ke kanaka. Va 

hai maī ka Palapala Hemolele, no ka milii ia ana 
o keia mai maloko o kekahi hale alii o kekahi Moi, 
iloko o na makahiki he elua tausani a oi i hala ae. 

E heluhelu i na olelo a ke kanaka iloko o ka 
ehaeha ma ka Halelu xxxviii : " Aole maikai ko'u 
mau iwi." **«*<« XJa kaa ae kuu mau hewa 
maluna o kuu poo." * * * «« XJa pilau kuu 
mau eha, uū palahe, no ko'u naaupo ana." * ^ 
* * "E u hele ana a po ka la." * * * '* Ua 
paapu ko'u mau puhaka i ka wela, aohe wahi ola 
iloko o ko'u io." 

O keia mau olelo, a me na olelo e ae ma ka 
Halelu, ua maopopo lea ke ano o keia mai^ a ma 
kahi o ua kanaka ehaeha la e olelo ana . '^ Aole he 
maha o ko'u mau iwi no ko'u hewa," me he mea 
la, ua kau aku ka ehaeha a pau i ike ia i ke kanaka 
Hawaii o keia mau la, ka mea hoi e imi ana a kau 
iho i na laau lapaau, e pale ae ai i ka ehaeha o ka 
hopena o kona hewa, a me kona mau lealea lapu- 
wale. 

Ma ka manao o ka poe noiau, o keia mai ino ka 
inea i kuhikuhi ia e ka Palapala Hemolele, aia ma 
ka Mokuna xy o Oihanakahuna kahi i oleloia : 
'' O ke kanaka he mai kahe mailoko aku o kona 
io ;" * * * «« o kela moe keia moe a ka mea 
hilo e moe ai maluna iho, e haumia no ia." 

A o ka mai hea ka īeromia e kuhikuhi ai, i kana 
olelo ana ma ka Mokuna 2 : 22, penei na olelo : 
'' Ina e holoi oe ia oe iho i ka paakai holoi, a 
hoonui hoi i ke sopa, ua palahe no kou mau hewa 
imua o'u, wahi a Iehoya, ka Haku." Aole aneihe 

mai kaokao keia, no ka mea, ma na pauka mamua 
iho, ua kamailio o leiemia no ka hookamakama 
ana o na Iseraela. A ua olelo hooweliweli ae oia, 
e hiki mai auanei ka puha a me na mai ano like e 
ae, i hiki ole ke hoola ia, na mai hoi o Aigupita. 

Pela no hoi, ma ka noonoo ana iho i na ano a 
me ka moolelo o keia ano mai, ua hoikeia e ka 
poe lapaau naauao loa, he mea loaa wale no na 
kumu ino o ka hoomaka ana ilokō o ke kanaka, 
me ka launa ole me kekahi mea e aku ma ka hana 
mau ana i na hana haumia, a me ka hoomau ana i 
ke kulana lepo a pelapela o ke kino. 

Nolaila, mamuli o ka laha nui ana o keia ano 
mai ino hilahila, a puni na aupuni o ke ao nei — 
mawaena o ka poe pegana a me ka poe i hoona- 
auao ia, — a no ka ikeia ana hoi i na manawa okoa, 
lie lehulehu wale mawaena o na lahuikanaka — a 
me ka hoomaopopo ana hoi ia laha nui ana ma- 
muli o na kumuhana ino a pelapela— mai imi aku 
ke kanaka Hawaii i kumu e pale ae ai ia ia iho, a 
mai ae aku ia hai e hana pela, me ke kapilipili ana 
aku na Kapena Kuke a me kona mau ukali i lawe 
mua mai i keia mau mai ino, a me ke emi ana o ka 
lahui, oiai, oia no ke kumu o ko Hawaii nei a me 
ko na wahi e ae a pau, o ka naaupo, a me ke ka- 
ohi ole mai i na lealea haumia o ke kino. 

A ma na mea e pili ana i ka inoa maikai o 
Kapena Kuke, e hoomanao hou oukoue na kanaka 
Hawaii, penei : ma kona moolelo ua haiia keia 
mea nui he mea hoi e hookaulana ai i kona inoa ; 
oia no kona malama loa i ke ola o na kanaka luina 

hai mai ka Palapala Hemolele, no ka milii ia ana 
o keia mai maloko o kekahi hale alii o kekahi Moi, 
iloko o na makahiki he elua tausani a oi i hala ae. 

E heluhelu i na olelo a ke kanaka iloko o ka 
ehaeha ma ka Halelu xxxvin : " Aole maikai ko'u 
mau iwi." * * ^ <' Ua kaa ae kuu mau hewa 
maluna o kuu poo." * * * <« XJa pilau kuu 
mau eha, uū palahe, no ko'u naaupo ana." * ^ 
* * " E u hele ana a po ka la.'* * * * '* Ua 
paapu ko'u mau puhaka i ka wela, aohe wahi ola 
iloko o ko'u io." 

O keia mau olelo, a me na olelo e ae ma ka 
Halelu, ua maopopo lea ke ano o keia mai, a ma 
kahi o ua kanaka ehaeha la e olelo ana . '^ Aole he 
maha o ko'u mau iwi no ko'u hewa," me he mea 
la, ua kau aku ka ehaeha a pau i ike ia i ke kanaka 
Hawaii o keia mau la, ka mea hoi e imi ana a kau 
iho i na laau lapaau, e pale ae ai i ka ehaeha o ka 
hopena o kona hewa, a me kona mau lealea lapu- 
wale. 

Ma ka manao o ka poe noiau, o keia mai ino ka 
inea i kuhikuhi ia e ka Palapala Hemolele, aia ma 
ka Mokuna xy o Oihanakahuna kahi i oleloia : 
^' O ke kanaka he mai kahe mailoko aku o kona 
io ;" * * * ('O tela moe keia moe a ka mea 
hilo e moe ai maluna iho, e haumia no ia." 

A o ka mai hea ka īeromia e kuhikuhi ai, i kana 
olelo ana ma ka Mokuna 2 : 22, penei na olelo : 
'' Ina e holoi oe ia oe iho i ka paakai holoi, a 
hoonui hoi i ke sopa, ua palahe no kou mau hewa 
imua o'u, wahi a Iehoya, ka Haku." Aole aneihe 

mai kaokao keia, no ka mea, ma na pauka mamua 
iho, ua kamailio o leiemia no ka hookamakama 
ana o na Iseraela. A ua olelo hooweliweli ae oia, 
e hiki mai auanei ka puha a me na mai ano like e 
ae, i hiki ole ke hoola ia, na mai hoi o Aigupita. 

Pela no hoi, ma ka noonoo ana iho i na ano a 
me ka moolelo o keia ano mai, ua hoikeia e ka 
poe lapaau naauao loa, he mea loaa wale no na 
kumu ino o ka hoomaka ana ilokō o ke kanaka, 
me ka launa ole me kekahi mea e aku ma ka hana 
mau ana i na hana haumia, a me ka hoomau ana i 
ke kulana lepo a pelapela o ke kino. 

Nolaila, mamuli o ka laha nui ana o keia ano 
mai ino hilahila, a puni na aupuni o ke ao nei — 
mawaena o ka poe pegana a me ka poe i hoona- 
auao ia, — a no ka ikeia ana hoi i na manawa okoa, 
Iie lehulehu wale mawaena o na lahuikanaka — a 
me ka hoomaopopo ana hoi ia laha nui ana ma- 
muli o na kumuhana ino a pelapela— mai imi aku 
ke kanaka Hawaii i kumu e pale ae ai ia ia iho, a 
mai ae aku ia hai e hana pela, me ke kapilipili ana 
aku na Kapena Kuke a me kona mau ukali i lawe 
mua mai i keia mau mai ino, a me ke emi ana o ka 
lahui, oiai, oia no ke kumu o ko Hawaii nei a me 
ko na wahi e ae a pau, o ka naaupo, a me ke ka- 
ohi ole mai i na lealea haumia o ke kino. 

A ma na mea e pili ana i ka inoa maikai o 
Kapena Kuke, e hoomanao hou oukoue na kanaka 
Hawaii, penei : ma kona moolelo ua haiia keia 
mea nui he mea hoi e hookaulana ai i kona inoa ; 
oia no kona malama loa i ke ola o na kanaka luina 

mnlalo iho ona, aia hoi ua puni ka honua iaia me 
ka lilo ole o ke kanaka liookahi i make a mai. 
Nolaila, he mea hiki ole ke manaoio ia^ e ka poe 
naauao a noonoo pono hoi, ua ae wale aku a hoo- 
palaleha keia kapena noiau, a me kona poe luina 
omaimai ole, e hoolaha i kekahi mai luku iwaena 
o ka lahui Hawaii. 

O na kanaka Hawaii o ka wa kahiko, mamua ae 
o ka launa ana me na haole, me he mea la he poe 
maemae, ili pahee, puupi^u ole, aole me na mai 
palaho ino e ikeia nei i keia wa. A pela no hoi 
ka maemae o ke kino o na kanaka a hiki i keia wa, 
ina nae lakou e malama mau i ke ano o ka noko 
ana, ka hana iloko o ke ea maikai, a me ka hooko 
ana i na nila o ke ola kino, e like me ko lakou 
poe kupuna. 

A ina he oi aku na mai ino o na kanaka o keia 
wa, a e make mau ana hoi me he ahulau la a oi 
aku mamua o na kupuna iloko o ka hupo, alaila, 
o ke kumu o ia, oiai ka Hawaii o keia la e ike ana 
i na ano a me na loina o ka mea i kapaia he uaaa- 
ao a he malamalama, aole nae i hoomaopopo, a 
ake aku hoi e hoohana i na kanawai o ke ola kino, 
ka mea hoi i pili i ka noho'na naauao. 

No na mea e pili ana i ke ano mai e kamailio 
ia nei, he mea maopopo, e loaa koke ana no paha 
ke kanaka o keia la mamua o na kupuna i hoona- 
auao oleia, ina i hooliloia na aahu o ka poe i hoo 
naauao ia, e like me ka mea i oieloia, i mau mee 
uhi a huna i na lepo haumiOi, iua he mea hoohoi 
hoi walo iho uo a\voom.a)\o \Va cAa.\L\xiSi^V^\a 

ai a me kamea ina;,aoka noho'na palanalelo 
iloko o ka halo, he kumu ia e hoomau a e hoonui 
aku ai i ka laha ana o ka mai. 

O ka poe hooikaika a eleu ma ka hana mawaho 
o ka hale, a he akahele ma na mea a pau, a e ho- 
loi ana me ka hoomaemae i kela a me keia la i ko 
lakou mau kino iho> aole no paha e kau aku ana 
xxa mai ino maluna o lakou malalo o na kumu a 
pau. 

O ka hanu ana iloko o ke ea maikai, o ka ai a 

me ka inu pakiko ana, o ka auau ana^ oia na mea 

- nui e pale aku ai i na mai he nui ; a o ka holoi 

' mau i ke kino, oia ka mea nui e pale ai i na mai 

I palaho» 

I E hoopaanaau iho, ua oleloia e holoi i ke kino a 
I maemae loa. O ka lele ana aku iloko o ke kio' 
jk wai me ka au wale ana ma o a maanei no kekahi 
1 manawa» a o ka uinini ana paha i na pakeke wai 
j| maluna o ke kino» a i ole, o ke ku ana malalo o 
1 kekahi waikahe^ aole ia he hoomaemae pono i ku 
1 i ke ola kino. 

10 kela a me keia i holoi i na wahi a pau o ke 
kino me ka maemae loa me ke kopa a me ka wai 
i na la a pau, ua oleloia, o keia hoomaemae ana, 
ji tta hoohemahema na Hawaii^ me ko lakou make^ 
1 make nui no nae i ka auau. O ka hoohomahema 
/ ana i na hoomaemae kupono i ke kino mawaena o 
na Hawaii o keia toau la, he mea maikai ole ia — 
oiai, ua maa mau ko lakou mau kino i ke komo 
ana i na aahu, ka mea nana e hoonawaliwali, a 
/ emoole ka loaa ana i na mai ino, ;xoVtt\io\^<^ti.v 

ke aa o na kupuna i hele olohelohe wale me ka aahn 
ole. 

O kekahi o na mea ano nai ma na kanawai o ke 
ola kiuo, oia no ka malama loa ana i ka maemae 
o na wahi huna o ke kino. Maloko o na ohana 
naauao, ua hoomakaia ke ao ana i na mla e pili 
ana i keia mea mai ka manawa kamalii mai. O 
ka malama pono ana i na loina o keia haawina 
nui o ke ola kino, ua hoolilo ia i hana mawaena o 
na oihana hoolaa a kela lahui kaulana i manao 
nuiia, o ka Iseraela. 

Ua kau iho na Iseraela o ke au kahiko malnna 
o lakou i ka oihana okipoepoe i ka ili poi o ka 
omaka o ke alo o na kane, aole ma ke ano he ho- 
ailona wale iho no ia no ke ano pili i ka oihana 
hoomana, aka, i mea e kokua ai i ka hoomaemae 
ana i na kino o kane, a me ke pale ana aku i na 
hopena mai haumia ;~a ua oleloia no ka lakou mau 
mamo, o na au hou mai nei, ke mau nei no ko lakou 
hooko ana i ke okipoepoe a me na hoomaemae pono 
. ana i na wahi huna ; a nolaila, ua oi aku ko lakou 
maalahi mai na mai ino o ke ano e kamailioia nei 
mamua ae o ko na kanaka e ae o ko ke ao nei. 

Ua ike lea ia no, ua okipoepoe na Hawaii o ka 
wa kahiko, a hiki i'keia la^ ke hoomauia nei keia 
hana e kekahi poe makua Hawaii maluna o ka 
lakou poe keiki. A o kekahi kauka haole naauao 
ma Hawaii nei, ua okipoepoe i kana keikikane^ 
no ka mea, ma kona manao ana^ o ka hemo ana o 
ka ili omaka, he mea ia e pale aku ai i na mea 
mai ma keia aina mehana« A ina e malama ole 

ia ka lioomaemae ana o na walii hnna, alaila, e 
aho no ke okipoepoe ana. 

Ua haawi mai ka noho'na Kari8tiano— no loko 
mai o ka hoomana Iadaio Kari9tiano— i ka oi^ 
hana bapetizo i panihakahaka,-^he hoomaemae 
ana me ka wai — aole hoi o ka hoeha a^a me ka 
hookahe koko ana o ke okipoepoe, e hoomaikai 
ia ai kakou no ka hoaoo ia aua'e« 

He hiki wale no i ka wai ke hoomaemae ia ka- 
kou e like me ka ke Akua i hana mai ai ; a me he 
mea la, he hana ano hoomana ia« 

Kolaila, e nana a e hoomaopopo i keia maa 
mla^ i mea e pale aku ai i na mai ino. 

RuLA 1. 

Mai hoolauna kino mamuli o ka lealea wale na« 
XTa haawiia mai keia ano o ke kanaka i mea e loaa 
ai ke keiki ; pela no i ike ia'i ma o na holoholona 
la. He mea hilahila ke ikeia ke kanaka pela, ka 
mea noonoo^ e haule ana malalo o ke kulana o na 
holoholona, e hoopoho ana i kona ikaika ma ka 
hoolealea kino^ a e hele aku ana i ka mai a me ka 
make. 

RULA 2. 

E auau kela a me keia kane a waLine paha ma« 
loko o ke tabu, pakeke a poi-umeke paha i piha 
me ka wai maemae hou, me ke sopa, i hookahi 
auau ana i ka la, a he maikai loa nae i elua auau 
ana o ka la, i ke kakahiaka, mahope iho o ke ala 
ana ae, a mamua o ka hoi ana e moe ma ka po. 

B hoomaopopo nae, na pono ole ka auan ana 
me ka wai huihui ina he fiya ; a pela no hoi me 
na wahine i kekahi manawa. 

RULA 3. 

Mai hele ino oe e hookapu loa ia. E pale aku 
i na waiona a pau. Aole o na mea wale no i lawe 
ia mai e na haole, aka, o na wai awaawa kekahi i 
hanaia e kanaka mailōko mai o ke ki, uala, pani- 
ni, wai ko, ipu haole a ano e ae. O ka wai ika-^ 
ika, oia ka makua o ke kuko. 

Mai ai nui loa i ka puaa momona, a aole hoi e 
ai nui i na mea momona o kela a me keia ano. Ke 
ulu mai na hiona lapuwale iloko ou, no ka momo^ 
na mai ia, nana e hoowela i ke koko, a hoonioni 
i na makemake. He mea pono ka noho oluolu 
ana, i maikai ai ke ola kino a loihi na la. 

RULA 4. 

Mai hiamoe me ke kapa lepo. Mai hiamoe me 
ka paa o ka malo a pa'upa'u paha ma ka puhaka. 
He hoopaa ana ia a hoowela hoi ia mau wahi, a 
lilo i mea hōano e i ka hoomaha ana. E hiamoe 
mau me ka lole moe po lilina a keokeo maoli 
paha, me ka poholoholo a oluolu no ke kino ; pela 
no na kane a me na wahine. 

Mai moe olohelohe. 

BULA 5. 

Mai kaukai i kau lapaau ponoi ana, a i ka ko 
hoaIaun«i paha, ka mea i hapa ka ike ole mamua o 
kaU) no ka lapaau ana. Ua manao oukou, ka poe 

Hawaii, he mau mai haole na ano mai kaokao. 
Nolaila, o pono e kaukai aku i na kauka haole, no 
ka lapaau ana a ola pono. 

O kekahi poe o oukou, ua maa ina laau haole, a 
ua lapaau ia no hoi a ola kekahi mau mai ma ko 
lakou mau kino ponoi iho, a me kekahi poe e aku. 
Aka, koe nae ka maopopo pono o ka hemo a me 
ke ola loa ana mailoko aku o ke kino. 

He ma^kai no na nanaina, ua ola na puha a me 
na eha, aka, aia no ka mai iloko o ke koko kahi i 
waiho ai, a e hu ae ana mahope aku ma kau wahi 
o ke kino, a e hala olo ana ke kau ana aku o ka 
mai ino a me ka make malunaona mamo a oukou. 
Ua maopopo no i na kauka haole akamai ka wa e 
pau loa ai ka mai mai ke kino aku. 

Nolaila, i ka wa o keia mai weliweli e kau aku 
ai maluua o oukou, mai na kane a na wahine paha, 
e hele koke ina he mea hiki ke kokua ia a mo na 
aoao ia ana mai ma ka Halemai Moiwahine a 
Lalemai e ae paha. A ina aole e hiki ke hele 
ilaila, mai hoonele i ka hele ana aku i kahi o na 
kauka haole naauao e noho kokoke ana ma ia 
a^^ana a mokupuni paha, e kuka, a e hai aku i na 
mea a pau ia lakou. Mai htlna i kekahi mau mea, 
i loua ai ke kokua ia a ola oe. 

E hoomanao i keia — ua oleloia, o ka mai kao- 
kao i hoopalaleha ia, o ka pani'na hope ō ia oia ka 
mai lepeia. 

m KA LĒPERA, 



Ua kapa na kaiiaka Hawaii i keia iilia poino nui 
o ko lakou lahui lie Mai Pake ; aka, aole keia Le 
mai no ka Pake wale no, a pela no hoi aole na 
na kanaka Hawaii wale no, no ka mea, ua kau aku 
oia maluna o na lahuikanaka a pau a i na kene- 
turia a pau ; a oia ka weli o na Iseraela, ka poe 
Helene a me na lahui e ae o ke au kahiko ; e like 
. me ko keia au mawaena o na Hawaii, Norewai a 
me kekahi mau lahui e ae o keia au, 

O na kuee aupuni a lahui paha, he mau kumu 
alako mau ia i ka poe naaupo, ma ke kuhi ana aku 
i kekahi mai ino i ike ole ia mamua, mai kekahi 
lahui e e kipa mai aniPme ko lakou mau mai iho. 
Pela ka lahui Enelani i ke keneturia umikumama- 
ono, i ko lakou ike mua aua i na hana hoopoino a 
na mai kaokao ; ua kapa aku lakou o ke Kaokao 
Farani, a o ka Mai Farani. Aka, e like me na 
mea i hai mua ia ma kekahi wahi o keia mau olelo 
ao, ma ka hookumu a\Aa o k5\ mv3A, ^ol^ i ka Farani 
wale no, me ka uele \a o 'Eiiie\svvi\, vy. q\.wV V^ ^\^\si 

maoH, he poino huliamalii keia i laha iwaena o na 
kanaka e like mo ko ka lepera hoopoino ana. 

Nolaila, mai olelo ae e na Hawaii, na ka Pake 
i lawe mai i keia mai he lepeia a komo iloko o 
keia paemoku ; oiai, ke ike pono nei no kakou, he 
kakaikahi loa o ia poe i loaa i keia mai— me he 
mea la, aolo paha e loaa ka Pake hookahi iloko o 
kehi a me keiu haneii Hawaii i loohia i ka lepera 
maloko o keia aupuni. 

Ua ikeia ka mai lepera ma ka mokupuni o Timor, 
a me na mokupuui o Malaea, kahi o na kanaka i 
ano like na heleheleua me ko Hawaii nei. 

O na kauka lapaau akamai a i kamaaiua nui hoi 
ma ka lapaau ana, aole o lakou manao ua maopopo 
loa ke ano o keia. mai. Ua kapa aku lakou malalo 
o kekahi mau inoa he lehulehu. Ua olelo lakou 
he ano ike ole ia o ka eha, a ua kapa ia ihola o ka 
lepera o ka poe o Helene ; aka, aole loa nae iloaa 
ia lakou ka hoomaopopo ana i na kumu hoano e 
e haua ia ai iluna o ke kino o ke kanaka, e like me 
ka uhi paa pu ia o ka ili, ka upehupehu hinuhiuu 
o na papalina, na eha palapu maea a punike kino, 
ke kolekolo o na io pelapela, a me ka helelei ana o 
na iwi popopo, a mo na ano mai e ae — i kapaia he 
mai lepera. 

O kekahi keia o na niai kiekie o ke ino ma ke 
kino o ke kanaka ; he mai ola ole i na akamai o na 
kauka a pau, a he 'inai hoi nana e hookaawale mai 
ia ia iho mai i^w hoahanau a ohana a pau ; a he 
mai nona o hookaumaha mau ia ai, e like mo ko 
kauaka uwo ana ma ka aiua o T?\i\^^^\Axva»W6.>^'5>^ 

a pau e kaalo ae ana ; " E hookaawale aku ! 13 a 
lioinoino ia au ! Ua maemae ole au !" 

O oukou e na kanaka Hawaii Karistiano, ua 
helulielu paha oukou maloko o ka Baibala, i ke 
ano o ka hoopai ia ana o kela hookuli nui a hoo' 
punipuni hoi me ka lep©ra, e like la me ko Miri- 
ama a me ko Gehazi ; a oiai, aole no paha oukou 
e ike ana i kekahi ano hoopai o ia ano ; aka, e 
hooiaio ia me ka maopopo, n&a o kona mau hio- 
hioua he lehulehu, he hoopai keia e ukali ana ma- 
hope iho o na uhai ino mau ana, ma ka manao a 
ma na ulia paha o na kauawai o ke ola. 

Ina aia na hoailona o ka mai ino iloko o kou 
koko, a ua hoopalaleha oe ia mea, me ka paa mau 
o ua hiona o koia mai ma ke kino, o kou hooma- 
kaukau mua ana ia i ke kahua mua e ulu ai ka 
mai lepera. 

Ina e malaina maikai ole ia ke ola kino mo k«a 
hooponopono ole ia, o noho ana iloko o ka hale i 
hoomalamalama kupono ole ia, a e hiamoo wale 
ana ma kahi kawau, me na moena polopoloua a 
pelapela no hoi, o kou haawi mua ana aku no ia i 
ka poloai i ka mai lepera e kipa mai. 

Ina oukou e hookahekahe mau i ke koko me na 
haua ino a ano uhauha, alaila, e manao iho no oe, 
e kau mai ana kekahi mai i hoopai no ia mau hana, 
a ke kau mai, anoai paha o ka oi loa aku ia o ke 
ino me ke kaumaha. 

lua oe e hiamoe pu me ka mea i loaa i ka mai 
lepera, aole ia he kumu e maopopo ai kou loaa ia 
mai, — aole paha no kahi mau makahiki he lehu- 

leliii, aka, e manao iho nao, aia ma ka pili ana o 
ka ili a i ka hopena o ka pilikia, aole ia he kumu e 
hele kohana wale ai oo me ka pakele. 

A ke kau aku ka Iepera maluna ou, o ke kau 
ana no ia o na hiona o ka make maluna ou ; a 
oiai paha ke paa ala no ka hanu me oe, aka, me 
he raea la, aia no oe iloko o kou lua kupapau. 

Aole no i hooiaio iki ia mai e kekahi kanaka 
naauao, he mai hiki ke hoola ia ka lepera. Lehu- 
lehu wale o na kauka a me kahi poe akamai e ae e 
hooikaika nei e lapaau i na palapu o ko lakou mau 
hoakanaka, ua lawelawe i ka mai i ka wa i hoo- 
maka ae ai, oiai hoi, aole i manaoia he Iepera, a 
ua ola loa a like me ke kino ola maikai nei keia 
mea i manao wale ia he Iepera. 

Aka, ke hoomaka ka io a me ka iwi o ke kanaka 
e helelei mamuli o ka Iepera, aole loa e hiki i ke- 
kahi kanaka ke hoola aku ia kino kanaka e helelei 
ana, e like me ka hiki ole i ke akamai o ke kanaka 
ke ana i ke ko ana o ka hopena o ka lua kupapau, 
mai na kino upehupehu a uli o ka make, a lilo i 
kino ola maikai me ke koko maemae. 

Nolaila, o ko kahua o keia mau hoolala ana, oia 
no ka noonoo ana me ka imi ana i na wahi e hiki 
ai ke kaohi ia ka laha ana o keia mai lepera, aole 
hoi o ka Inpaau ana. A e noouoo mua kakou i 
kekahi o na ano a me na kumu e lele nei keia mai 
a kau aku maluna o Kekahi a i kekahi, a laha loa 
iwaena o ka lahui. Ua manao kekahi poe kauka 
lapaau naauao o na aina e, i noho ma Hawaii nei, 
o ke kumu nui, oia no ke ano o ka o Ihna ana i na 

keiki Hawaii iloko o na makahiki i hala ae nei, i 
kumu e pale aku ai i ka mai liepera, a oia kekahi 
kumu nui o ka laha ana o keia mai maloko o keia 
pae aina. 

He mea nui keia ma ka noonoo ana, oia hoi ka 
loaa ana o ke kumu pale uo kekahi mai, aka, he 
ouli nae ia no ka hookaawale pu ana aku i ke ano 
o kekahi mai hou aku i oi ae ke ino. 

Ua manao nui ia ka loaa ana o keia mea he o 
īima mawaena o ka poe naauao he lapaau, a he 
pomaikai nui hoi no ka lahui kanaka. Aka, e like 
me na pomaikai e ao he lehulehu i hana ino ia, a 
i hoomaopopo pono ole ia, malia pahi o ka lawe- 
lawe hawawa ia o keia kumu pale poino, e lilo ai 
auanei kona hopena i ulia no ka popilikia. 

E ike oukou, e na Hawaii, o ka o lima ana me 
ka pouo, e like me ka hoomaopopo ia ana e ke 
kauka lapaau Beritania, oia o Kauka Jenner, oia 
no ka ohiu ia ana mai o ka palahehe mai kekahi 
palapu mai o ka bipi wahine a okomo ia iloko o 
ka ili o ke kino o kauaka, i kumu e pale aku ai, a 
e hooki ai hoi i ka laha loa ana o ka mai hepera 
iwaena o na lahui kanaka a pau. 

O ka mai o ka bipi wahine, he ano like no me 
ko ke kino kanaka, he ano mama loa nae, ake hui 
ia na mai a i elua, ua lokahi kekahi me kekahi ;' 
nolaila, ina ua loaa iki he wahi lihi o ka mai o ka 
bipi iloko o ke kino kanaka ma ka o lima ana, aohe 
hopohopo o ka loaa ana o kona kino i ka mai 
hepera. A ke lawe ia mai ka palahehe mai ke 
kino mai o ka bipi a i ko ke kanaka, aohe e loaa 

ka pilil^īa^ ma ke komo ana mai o ia mai j1oko o 
ka ili o ia kanaka. Aka, ina oia palahehe i hoo- 
komoia, mai kekahi eha mai o kekahi kino kanaka 
e aku, aole hoi no ka bipi wahine mai, alaila, he 
kumu hopohopo nui iā keia, o ka hoea ana mai o 
na mai ino maa i waiho ia iloko o ke kino o ke 
kanaka, e laa ka hcpera a kaokao paha, e ulu ae 
ana no iloko o ke kino ola ma keia ano. He ka- 
kaikahi o keia mau ano mai i hoike koke ia maike 
ano maoli maiuna o ke kino o na kamalii malalo 
iho o eono makahikL O na keiki malalo o ia mau 
inakahiki, ina no he tepera a kaokao paha ko na 
makua, me ka maikai no o ke kino a me na hele- 
helena^ aka, e iike me ka pii ana ae o na maka- 
hiki, pela no e ulu ai ka mai a hoike ae la ia ia 
iho, ka mea hoi i lu mua ia mai na makua a hoea 
iloko o na la opiopio o ka lakoa mau kama. 

Nolaila, e na makuakane a makuahine Hawaii, 
e lele ana ka oili a puiwa' ka hauli ke hoea a laha 
Lou ka piai hepera maloko o ko oukou mau pae- 
moku ; nolaila, he mea pono ia oukou ka hooika- 
ika ana e malama pono i ka oukou mau keiki knai 
keia mai poino, e like me ko oukou ao mau ia ana 
paha mamua a ma na mea paha e pili ana i ka 
o lima ana« e like me ia i hoike ia ae ia maluna ; 
uolaila, e akahele a kupaa ma keia mea, a mai ae 
^ale aku i kela a me keia e noi mai ana e o lima^ 
ine ka maopopo ole ia oe o ia ano palahehe e o ia 
ai ; ina he makamaka haole, kahiinapule a kumu- 
kula paha^ lunakanawai a makai nui paha, e ma- 
im> ana a o limal ka oukou mau keiki^ mamuli o 

ko lakgu luna aupuni ana a kiekie paha, mai noho 
a ae iki aku ; aka, e hele aku imua o kekahi kanka 
lapaau naauao, i hooiaioiamakonapalapalahoike 
hoomaikai no kona akamai, e hai aku ia ia ua 
makemake oe e o lima pono ia kau keiki, me ka 
palahehe maikai mai ka bipi wrthine mai. A ke 
hooko pono ia pela, alaila, e maha auanei ka ma- 
nao me ka hopohopo ole ke loaa mai i ka mai 
Iepera a kaokao paha, a ano mai ino e ae maluna 
o ke kino opio o kau keiki. Aka, o ka o lima ha- 
wawa ia ana me na palahehe inoino, oia no kekahi 
o na kumu nana e hookuon(5ono i na mai ino ma- 
luna o na kino o na keiki a kanaka. 

O na mai kaokao, ua ano pili pu no me ka le- 
peia^ aka, o ko laua wahi i like ai, aole i hoo- 
maopopoia ; hookahi nae mea i inaopopo iwaena 
o oukoū e na kanaka Hawaii, a oia ka lilo ana ona 
kino maikai i hanaia a like me k& kino o ke Akua 
i mea ino wale mamuli o ia mau kumu a i elua, a 
i ai ia ai ka iō a me ka iwi. A ūa ike no hoi ou- 
kou, ina he kanaka kino ola maikai, a he kanaka 
hoi' i loaa i ka mai he kaokao, a e huipu ana laua 
me ka mea i loaa i ka mai hepera, e loaa koke ana 
no ka mea i loaa mua i ka mai kaokao me ka mai 
Iepera mamua o ka mea mai ole. 

Aka, owai la ke kane a wahine paha me ke kino 
maikai e ae ana e hoohuipu aku me ka mea i loaa 
i ka mai Iepera? 

Ua oleloia ma kahi mau wahi o keia mau olelo 
ao, a he hiki no ke olelo hou ae maanei ; o ka hui 
ana a launa pu ana o ka mea kinq ola me ka mea 

kino mai lepera, lie kumu ino nui no ia, a e pono 
e manao ia aku he kamima nui ia. O ka poe e 
hele ana e hoolaha ma ka hoolauna ana paha ia 
ano mai inoiwaena o kona poe, o ka inoa kupono 
e kapa aku ai ia poe he pupule. 

A o ka mea e noho pu ana ma ke ano he kane a 
wahine paha i loaa i ka mai kaokao, ma kekahi o 
ia ano mui paha, e manao koke iho oe, o ka Iepera 
ke pani no kou mau hewa. 

He oiaio, o ka wawae o kahi poe, ** e hookahua 
ana i kahi o ka poino." 

Eia no hoi kekuhi, ma ka noonoo ana i na kumu 
o ka lepera, ua ike na kauka naauao kiekie o 
Europa ma ko lakou hoomaopopo ana, ua hoea 
mai ka hapanui o ka lepera mailoko mai o ka poe 
ilihune, i ola ai ia poe me na mea ai kupono ole, 
a i noho hoi iloko o na wahi kakawau, na hale a 
papai paha i nele i na haawina o ka noho'na ma- 
lamalama me na ea kupono ole. A me he mea la, 
he hiki no ke hoopili ia aku ma ka hoohalike ana 
me ua kanaka i loohia me ka mai lepera ma Hawaii 
nei. 

Ina ua loaa ia kekahi mea kuonoono, i noho me 
ka lawa i na pono kino kupono i ka mai lepera, ua 
hooholo ia aku la ke kumu, he kamoe mai na ku- 
puna mai ; he okomo iloko o ke kino mamuli o ka 
o lima a eha e ae paha ; a i ole, mai na ano o ke 
ola ana, i nele loa i ke kulana o ke ola maikai ana. 
He mea no nae aole i hooiaio ia : o ke kanaka 
kuonoono, i noho me ka lawa kupono a maikai ma 

iia mea o ke ola kino, i nele hoi i na ulia o ka 

7* 

mai kamoe mai na kupuna mai, i paumaele ole hoi 
mamuli o ko komo ana mai o na kumu hoino koko^ 
a i lanakila mai ka noho'ua haumia, e loaa ana no 
ia i ka mui lepera. 

Aka, ua ae laulaha ia, o ka poe ilihune loa, e 
ola ana mamuli o na mea ai a me na axihu kupono 
ole, a i noho maloko o na wahi pelapela, e ano kau 
aku ana no ka lepera maluna o lakou, ina no aole 
i noho iloko o ka haumia a me ka haukae. 

A mawaho ae o na kulana kupono ole o ke ola 
ana, a noho'na haumia me ka huikau ; he oiaio no 
paha, he nui aku no iia kumu i nalo mai ka ike ia 
ana, nana i hoolala i ka ulu ana a me ke kanu ia 
ana mai keia mai Iepera. Aka, ma na ouli i ike 
ia e pili aua i keia mai, ua kau ia no hoi na ma- 
nao kupono, ma ke ano he mau kumu ; o oukou e 
na kanaka Hawaii, ina he kane a wahine paha, o 
pono e noonoo me ke akahelo a e lawe aku me ke 
kuio iloko o ka puuwai, e like me ko oukou manao 
nui i keia ola ana, a i makau pono hoi i ka weli o 
na hiona o ka lepeia, e hooikaika e kiai i ko ou- 
kou ola ma o keia mau rula malalo iho nei : 

RULA 1. 

Mai ae aku i kekahi mea makaukau o!g i ka 
lapaau ana e o lima ia oe, a i kau keiki paha. E 
hele aku i kahi o kekahi kauka lapaau hao!e i aka- 
mai a i maa, a e hiliuai ma o ka o lima ana me ka 
palahehe maemao a maikai. 

UULA 2. 

E hoomaemae i kou koko mai na ano mai ino 

ae. Ina paha ua loohia ia oe i ka mai kaokao, a 
ko mau la uo paha maluna ou, e hele aku i kahi o 
kekahi kauka haole akamai, i loaa ai ka lapaau 
kupono ia mai ma keia ano kulana mai. ī kahi 
manawa, ke loohia ia oe me keia ano mai, o oe, a 
o kahi hoaaloha paha e kokua mai ana ia oe, ma* 
muli o ka ai ana i ka laau i kapaia e na kauka 
haole he ioāiāe of potassiumj hlue stone, a ano laau 
e ae i maa i na kanaka Hawaii i ka lapaau ana ia 
lakou iho i keia manawa, i loaa ai na ano maikai 
o ke kino a me ka oluolu o ke ola ; aka, e ma- 
naoio iho oe, e like me ia i olelo mua ia iho nei, 
mamuli o ka nele ana o ka mea lapaau i ke akamai 
aole e nele ka haalele o ka hapanui i ka lapaau 
ana i kou mai, a e haule hope loa ana oe ma ka 
hoola loa ana i kou kino, e koe no auanei iloko ou 
na maawe mailo o ka mai, nona ka hopena kau- 
maha he Iepera. Nolaila, e hilinai mamuli o na 
kauka haole wale no, ma ke pale ana aku i na mai 
kaokao. A ia oe hoi e ka' mea maemae i loohia 
ole ia i neia mau hiohiona, e hoopaweo loa mai ka 
mea i loaa ia kulana, e like me kou hookaawale 
ana ia oe iho mai ka lua ahi mai. 

KULA 3. 

E pale loa i ka hui ana me ka mea mai Iepera. 
He oiaio, ke mau nei no ka nune ana mawaena o 
na kauka naauao no ka lele a me ka lele ole o keia 
mai lepcra. Aole io no paha he lele e like me ka 
mai hebera a mai puupuu ulalii ; aka, he mai kau 
aku no paha i kahi, mamuli o ka launa kino pu 
ana, e like me ka mai akepau. 



156 NO KA LEPEKA. 

He liiki no i kela a me keia, me na kino ola 
maikai^ ke noho pu a ai pu mo ka mea mai lepera, 
a ma na ano mau o ka noho'na o keia ola ana, a 
me ka noho pu me ia, aole no o loaa kekahi kumu 
e ulu mai ai ka hopohopo no ka lele mai o keia 
mai. O keia hui ana o ka mea kino ola a me ka 
mea i loaa i ka mai lepera, ua hoea mai no ma 
Hawaii nei^ ma na ano he nui^ me ka hoomaopopo 
ole ia o kahi poino o ka mea mai ole ; ua hooiaio 
ia keia mea e kela kahunapule, oia o Damien, i 
minamina ole i kona ola iho no ka pomaikai o ka 
poe mai lepera, a mahope wale iho o ka hala ana 
o na makahiki ehiku o ka launa pu ana me lakou 
ma Kalawao^ Molokai ; me ke kokua i kela poe 
pilikia ma na mea a pau i hiki ia ia ke kokua iloko 
o na wa a pau a hiki i ka hooluolu ana o kona 
kino ma ka luakupapau, aole nae i loaa iki i keia 
mai weliweli ; aka, ke lilo ia halawai pu ana ma o 
ke kino a he kino, alaila, ina he mea mai lepera 
kekahi, e manao ia no auanei, e hoea ae ana no ko 
ewe o keia ano mai iloko o na la mahope ia laua a 
i elua. 

E hookaawale ae oe mai kahi o ko kanaka le- 
pera, e like me kou hookaawale ana ia oe iho mai 
kekahi lua ahi mai. 

EULA 4. 

E ola e like me ka mea i hiki kupono ia oe ke 
malama ia oe iho. E ai i kela a me keia manawa 
iupono, a e hoomahuahua i na ano mea ai e like 
me ka inQSL e loaa ana ia oo. TĒk m\\.TL'ōio\ak\EL^ ^^k^- 

nei palia he mea makehewa keia mau olelo kulii- 
kuhi, oiai, lie poe maa no ua kaaaka Hawaii i ka 
ai nui ; aka, aole nae i maa na kanaka ma ka hoo- 
pololei ana i ka manawa uo ko lakou wa e ai ai, he 
manawa ai wale no ke hiki mai ka pololi. No la- 
kou, he ahaaina i kahi la^ he paakai ko kahi la, a 
he neo loa no ko kahi la, a pela iho la ko kauaka 
noho'nā. O ka ai nui loa a o ka hoopololei ole i 
ka manawa e ai ai, he mea hoinoino koke ia i ke 
koko, a he kumu hooimihala mai i ka opu i na la 
iho mahope ; nolaila, e ai me ka hoopololei i na 
manawa kupono, me ka hoomau aku pela me ka 
lawa pono i na la a pau ; a e noho malalo o na 
malu hale kupono. E pale aku i na wahi pouli- 
uli, a ano kakawau no ka hooluolu ana, i lawa ole 
me na haawina no ka hoolawa ana i na kukuna o 
ka la a me ka pa ana o na ea, e like me kou pale 
ana aku i kahi o ka poino. Mai moe me ka aahu 
lepo a kawau, a e malama mau i ka maemae o ke 
kino. 

RULA 5. 

E makaala loa i na hiohiona mua o ka lepera. 
I ka manawa au e hoomaopopo iho ai i ke ano ike 
ole ia o ka eha, a ike ia ka puka ana o kekahi ano 
upehupehu paha, he mau ouli mua ia o ka lepeia, 
e hele koke aku i kahi o ke kauka, a e ae aku e 
nana mai oia ia oe. Ma ka hooko koke ana i keia 
me ke kanalua ole, e hoolilo ana oe ia ia i hoa- 
aloha nou. Aole ia e makemake ana e hoike ae 
he lepera oe o hoounaia eka v\.Tv^Ci^\'^^^s^^'5ia\ 



.\ 

aka, e hooikaika ana kela e Iioola ia oe, a e pale 
aku i neia mau oinaka o ka mai, i lilo ole ai oe i 
kanaka mai Iepera. A mai hoolei wale aku i kau 
wahi meheu o. kou ola na na kahuna Hawaii hoo- 
punipuni e palaueka mai me na puaahiwa, i-a ala, 
a pela aku, me ke kaa o ka pa'u ia oer 

E waiho aku ia oe iho iloko o ka lima o ke 
kauka i ao i na wahi a pau o ke kino kanaka ; e 
like me ka mea i ao i na olelo kuhikuhi o kekahi 
buke, a nana e hooiaio mai ia oe, ina he kanalua 
no keia mai, a mai okoa e ae paha. 



MOKUNA XIV. 



IEASLES— OīA KA MAI ULALII. 



Ma ka hoomaopopo ana a Kauta Wa^^en, (he 
kauka kaulana ia), penei na ano o keia jnai : 

I ka hoomaka ana he li nui, a mahope iho he 
ula, he nawaliwali, makahiamoe, hu'i ma ke poo, 
ko kua a mo na wawae ; he mama ka pana ; eha 
ka puu a-i ; makewai ,-hoopailua ; luai ; kunu pine- 
pine, he maloo nae ; ulaula ka mimi. O keia 
mau hoailoua, ua pii aku i ka mahuahua iloko o 
na la eha mai ka hoomaka ana. ī ka ekolu o na 
la, ua ula na maka, eha ko ike i ka malamalama, 
a kahe ka waimaka. Ua kahe mai ka hupe ma. 
ka ihu, a ua kihe pinepine. A ia manawa, iia eha 
ka ohe makani a me ka umauma, a pela aku. 

O ka ulaula o ka ili a me ka puupuu liilii, e 
puka ana ia ma ka eha o ka la, mamua a mahope 
iho paha, me ka wela o ka ili a me ka mane >. 
He ano mokumoku ka ula o ka ili, a ina e nana ia 
me ke aniani hoonui, e ikeia ana he lehulehu na 
puupuu ulaula liilii loa, ho hapa poepoe ka akoa- 
koa pu ana. Ua puka mua ka puupuu ma ka lae 
a me ke alo o ka a-i, a\.a\\ixm^ m ^'ii.^'5X\\jiS^^ "^ ^ 

puni ana ka ihu a me ka waha. Ma ka elima o na 
la, ua puka ka puupuu ma ke kino a me na lima, 
a i kekahi la ae, ma na wawae. 

E like me ka pii ana ae o ka wela me na puu- 
puu, pela no ka emi an«i ; ma ka eono o na la, ua 
hoomaka.ka emi o ia mau ano ma na papalina ; 
ma ka ehiku o na la, ua emi ma ke kino a me na 
Lila ; a ma ka ewalu o na la, ua omi ma na lima. 
Ma ka ehiku o na la, hoomaka ka emi ana o ke 
kunu a me ka ha o ka leo ; a mai ka ewalu a i ka 
umi paha o na la, hoomaka ka hi, he hoailona ia 
ua pau ke ano mai o ka opu. I ka pau loa ana o 
ka ula a me ka puupuu, alaila^ e nakaka ana ka 
ili me he mea inu awa la. 

O ka hoomaopopo ana i na ano o keia mai, 
aole ia he mea pohihihi, a kulana ino loa no hoi, 
a me ka luku ana mawaena o na kanaka Hawaii i 
ka makahiki 1848 ; aole nae paha i ikeia ia mau 
ano a pau iloko o ka makahiki 187U. No ka mea, 
i keia makahiki iho nei, he ano mama ka mai ula- 
lii, a ua kiaiia a malama pono ia na kanaka ; a 
nohiila, aole i mahuahua na make ma Hawaii nei. 

A ke lana nei ka manao, e hoolohe mau ana na 
kanaka Hawaii i na oieloao e pili ana i ke ola 
kino, a me na ao ana i x^ili i ua mai lele, e like 
me ka mai ulalii ; no ka mea, ua akaka keia mai i 
na kauka kaulana a pau, o ke kiai mau a me ka 
mahima pono ana i ka mai ulalii, oia na mea e ola 
maikai ai. 

Ua olelo o Kauka Warren ; **Ina he mama ka 
mii, aole hoi he ano e, a\ai\a, ota ^o\io^^^\iCfc 

o ka ai ina mea mama," e laa me keia mau mea 
e loaa nei i na kanaka Hawaii, oia ka waiu bipi 
me ka raiki ; a i ole ia, ka wai o ka niu a me ka 
ulu ; a i ole ia i poi hehee, a i pauku ko aki ; a o 
na mea e inu ai : o ka wai o ka alani, ka lemi a 
me ka wi, me ona wahi kopaa i mea e ono ai. A 
o ke ki inu Hawaii, oia ka nelie, he mea ia e ohi- 
olu ai na mai fiva a pau. He mea maikai no hoi 
ke hamo ia ke kino me ka wai mehana me ka hua- 
huakai, a i ole ia me ke kawele i hoopulu ia i ka 
wai wela, he mau mea ia e hoemi ai i ka fiva. 

I ka wa o kau ana keia mai, mai auau i ka wai 
huihui, a e malama pono ma kahi lulu aohe ma- 
kani, aule no ka wa mai wale no, aka, no kekahi 
mau la e like me ka mea kupono mahope iho o ko 
ola ana o ka mai. 

Ua pahipalu ka ili mahope iho o keia mai ana, 
nolaila, ua ike pinepine ia, mahope o ke ola loa 
ana o ko kiiio, a ua loaa pono ka moe, a ua ai i ka 
ai, ua ano nawaliwali nae, ina e malama pono ole 
ia a loaa i ke koekoe me ke anuanu o ka ua, a mo 
ka huihui paha o ka po, alaila e hoi hou mai ana 
ka mai, a ua nui na poe i make mamuli o ia hoi 
hou ana mai o ka mai. 

Nolaila, e makaala, a e kiai pono i na mai ula- 
lii, aole o ka wa walo no e mai ana, aka, no keka- 
lii manawa loihi mahopo o ka pau ana o na hele- 
Iielena mai. 

Ina i pau o na puupuu liilii mamua ae o ka wa 
kupono, a ua hoi iloko o ke kino, aluila, he poiio 
ko hoopaka hon i ka puupww m^Y^ *^\* ^"s.\V^ 

mea e puk/i hou ai — e hookomo i na wawae a hiki 
i na kuli, iloko o ke kapu wai wela, a e hamo i na 
wawae malalo i ka makeke i hoohehee ia. 

I na wa a pau, oiai e kau ana keia mai, e hoo- 
mehana i na wawae, koe wale no ka manawa e 
holoi ai i na wawae me ka wai mehana, a e hoo- 
maloo hoi, pehi, no hoi me ke kino, e uhi mau ia 
mau ia me kapa mehana. 

I ka wa e hamoia aua i ka wai mehana, a e hoo- 
ma-u ana paha i na wawae i ke kapu wai wela, ia 
wa no e haawi ai i ka mai i bohi ti mehana, i nehe 
a kookoolau paha, (e aho ia) i lioomomonaia me 
ke kopaa. E malama i ka maluhia ma kahi 
o ka mai, a me ka hooluolu aku iaia, aole oia e 
lawelawe i kekalii haua, aole hoi e hele ma kahi 
o ka nlakani, a iaa be keiki ka mea i mai, alaila, 
e kiai mau iaia, i loaa ole i ke auu. 

Eia kekahi— mai ae aku oe i na makamaka .a 
me na hoalauna e pipili aku ma kahi o ka mai e 
waiho ana. No ka mea, o ko hikou kamakamailio 
a me uwe ana paha, he mea pono ole ia i ka mai, 
a me lakoa pu kekahi. E hookaawale ia lakou 
ma kahi e, aia a oU loa ka mai. 



MOKUNA XV. 



^A LAAU MAKE A ME NA MEA 

E OLA AL 



Ina ua ai kekalii kanaka i ka laau make, mamuli 
o ke kuliiiiewa, a mamuli o ka makemake maoli e 
make pal)a, a i loaa koke iaia ka wela a me ka eha 
ma ka puua-i, a ma ka opu, alaila, ua aneane mao-. 
popo he laau make ano vdnerala, oia Loi noloko 
mai o ka honua. 

NA LAAU MAKE MINEKALA. 

O keia mau ano laau, ua laweia mailoko mai o 
ka honua, e laa ka ar((senika, ka mea e lawelawe 
nui ia nei no ka hoomake ana i na iole ; ke komai 
snpdhnBti, i laweia mailok > ae o ka metala, he 
mea e hoomake ai i na naonao ; ka okaanUka aHiāa, 
a me na laau e ae o ia ano, i kohu like ka nanaina 
me ka paakai inu, a i kekahi manawa ua inu ia me 
ko kuhihewa ia no he paakai io. Ina i ulia kekahi 
pilikia o keia ano, a ua pii mai ka wela me ka eha 
o ka opu, a ina aohe kauka kokoke ia wahi, e ha- 
nai koke i ka laau kupono, alaila, penei e hiki ai 
ia oukou ke hooh hou a e ^iQkxx\x \V^>^^^\^^x 

E hooliainu i ka wai mehana, i raea e liiai ai ; 
6 ka wai mehana me ka makeke paha, a lioomaneo- 
neo aku i ke kilea o ka puaa-i me ka hulu manu." 
Mai hoohainu hou i ka AVai mehana, aia a luai ia 
mai na mea hoolualuai mua. E hoohainu i ka 
aila puaa i hooheheeia, a o ka aila oliva paha, a o 
ke keokeo o kekahi mou hua moa (ma kahi o ka 
eono a oi ae paha), a hua manu e ao paha, a i 
waiu bipi paha. O keia mau mea, he mea e pale 
ai i ka ili o ka opu a me na naau, a e lioopau ai i 
ka wela a mo ko aki o ka laau make. 

E paipai mau i ka mai e luai mai i na mea i inu 
mua ia, no ka mea, aole no e manaoia e pau 
koke ana ka ikaika o ka laau make mamuli o na 
mea i hoohainu ia, aka, e hooluai ia mai ka opu 
ae e lanakila ai. O ka wai, he mea ia e hooheliee 
ai i ka laau make, i ole e aki mau ma kahi hoo- 
kahi o ka opu a o ka naau paha'. Nolaila, o ka 
aila puaa no kekahi, a aila e ae paha, ke keokeo o 
na ano hua a pau, mai ko ka moa, pelehu, kaka, ft 
manu e ae paha, i hoohuipu ia me ka wai a waiu 
paha, ho mau mea kupono no keia e hoohehee ia 
ai ka laau make, a e kaohi ai i kona ikaika, a e 
kokua ai i ka ili o ka opu a me ka naau. 

Ina ua hala ka pilikia a e ola ana ka mai, malia 
paha e koe iki ana no kekahi eha ma ka opu, no 
ka mala i ka laau make. Ahiila, e hookapu ia na 
mea ai a mo na mea inu o ke ano kaumaha. E 
hanai i na mea ai mama wale no, no kekahi mau 
L), oia ka waiu bipi, raiki, wāi niu, poi hehee, 
aole o na mea paakai. 

NA MEA MAKE MA.I I.OKO AE O NA MEA 

ULU. 

O na mea mako i loaa mai loko ao o na laau 
ulu, lio oi aku ka ikaika mamua ae o na mea aloko 
o ka lionua. O ka strychaino, ua ikeia ma Hawaii 
nei, he mea hoomake ilio, he keu ka hikiwawe o 
ka make. Ina ua ai kekahi kanaka i kahi apana 
iiuku o ia mea, e like paha ka nui me ka pupu loi 
uuku loa, alaihi, he maii minute wale no, a make 
loa ia kanaka, a pola no ka ilio a lio paha. Aka, 
o ka laau make ikaika loa i oi aku i na mea e ao a 
pau, oia ka mea i kapaia he Perusia Asid'i. Hoo- 
kahi wale no kulu o ia moa, ua lawa, a e mako 
ana ke kanaka iloko o kekahi mau ?ekona. 

O ka opiuma, a me ka wai o ka opiuma, i kapa 
ia he Lauilanama, he m;ui maa mako no ia. Oia 
na laau make mai loko mai o n v moa ulu i lawe ia 
mai mai na aina e mai, (a mo kokahi mau hiau e 
ae o ia ano he nui walo) aka, ho mau Liau make i 
ulu ma Hawaii noi, e laa me ka akia, a auhuhu, i 
i h.ina ia i mea e oaiui ai i na i-a o ka poo lawaia. 

Ina o inu ke kanaka i kekahi hiau mako i loaa 
mai loko mai o na mea ulu, ahiila aole o wela nui 
a eha ka opu e like me na mea make mineiala, 
aka, he ano lolo a makihiamoo, a i ole ia he huki. 
Ina i ai ka ilio i ko slr\'chuine, ahiihi he lelo ma o 
a maanei, aole nui o ka uwo ana ; aka, ina o ka 
aaenika ka mea e ai ai, he nui ka leo ko uwe, a e 
nahunahu ana ia i kona opu no ka nui o ka wohx. 

Ina i ai kokahi kanaka i ka huiu mako moa ulu, 
aiiiila o ku inoa e ula ai, oia kiv \iiOvx o \\k.Qk \si.^ k:^ 

mea hanai i haiia no ka laau make minerala, i 
mea e luai uui mai ai. He pono nae i mau laau 
e a^. O na laau make mea ijlu, he mea ia e lele- 
mu a e maule ai ke kauaka, a i ole ia he pioloke 
ka manao ; a nolaila ua haawi na kauka i mea e 
hoohoihoi a e hooeueu ai, i pau ka pioloke. Aka, 
aohe loaa i na kanaka Hawaii na wai ikaika, 
oiai ua papa ia ma ke kanawai. A he loaa no na^ 
na mea e ae o ia ano, o like me keia : 

Ka lehu o ka wahie, hookahi piha o ka poho 
lima, e awili pu me hookahi kiaha wai mehaua, a 
inu aku. He mea keia e kaohi koke iho ai i ka 
ikaika o ke str) ehuine. A ua ike maka ka mea e 
kakau nei, he laau maikai ka penikila, e kuai ia 
nei ma na hale kuai. Hookahi puua nui i piha i 
ka peuikila, e pai pu me oua wai mehana, he mea 
ia e iuu ai a oluolu ka mai. A iua aoie e loaa ka 
peuikila, alaila e haua i mau nioi wela, me he ti 
maoli la, a ua like me ka penikila, oiai o ka nioi 
kekahi mea iloko u ia laau. 

I kekahi manawa ua haawi na kauka i ka laau 
hu, oia ka ^oda, a me na mea o ia ano, i mea e 
pau ai ka eha o ka laau make ; aka, ua aueane 
loaa ole aku ia mau laau ma ua hale o na kanaka 
liawaii, uolaila e ai i ke kupa holoi, ai ole ia o ka 
lehu o ka wahie paha, i mea e hoopau ai i ka laau 
make, uo ka mea, aia iioko o ia mau mea elua na 
ano o ke sodivi olelo ia. 

lua o kela auo keia ano o na laau make kai ai 

ia e ke kanaka, e hoohaiuu a nui i ka wai me- 

hana, waiu bipi, aila pwaa, vx ix.Vla o\vs'Ow^^^^ ^\s\a 

ke keokeo o na liua moa a manu e ae palia, a o 
ka palaoa maka me ka.\yai, he mea maikai ia. 

lua ua ai kekahi kaiio, waliine a keiki paha i 
kekahi hiau make, alaiLi, e haua koke i mea e 
luai nui mai ai, oia ka mea nui. E hoopiha i ka 
opu i na mea aihi a me na mea ano hua moa, i 
mea e luai mai ai, a e hemo ai ka laau mako. 

NA MEA MAKE O NA HOLOHOLONA MAI. • 

Aohe nui o na mea make o keia auo, a ma na 
moknpuni lai o keia moana Pakipika, ua ane nele 
loa paha. Ua nele keia mau aina i na nahesa 
weliweli, nana e nahu a hoomake hoi i na tausani 
kanaka i kela me keia makahiki, ma Asia, Aferika\ 
Ameiika a me Auseteralia. Aole i ike ia maanei 
ka tara7iatida, he nanauana nui huluhulu, a me ka 
alisebi o, he mea kolo, a o kona \va e nahu ai, o ka 
make koke aku la no ia. O ke Kaho^a o Inia. aole 
e ola ka mea i nahu ia e ia, a ua oi aku mamua o 
na tausani kanaka i make i kela nahesa ma Inia i 
ka makahiki hi)okahi. O ka nahesa hookahi 
( Tattlesnake) o Ameiika, ua nui na kanaka a mo 
na holoholona i make iaia, i kela me keia maka- 
Liki ; a pela no ma Aferika a mo Auseteralia, ua 
nui na make i na nahesa. 

Aka, ua pomaikai oukou na kanaka Hawaii i ka 
ike ole ia o keia mau enemi weliweli ma na ulu- 
laau a me na kula. Eia wale no na mea eha — o 
ka nalo meli, ka nalo kiko, ke kanapi a me ke ko- 
pena, he mau mea malihini ia, a o ko lakou kiko 
ana i ko ieanaka, aole no i uui^'^W \swv^ ^«^-«i:^ 

iiei, o like,me ko na aina e kalii i laweia mai ai. 
O ka laau i kapaia ho nmmii,^, oia ka mea e hoo- 
pili mai ai no ua eha i kiko ia e ia mauualo ; aka, 
he laau kamaaiua olo keia ma na wahi o na kanaka 
Hawaii, nolaila» i laau e loaa koke ai, oia ke kopa 
i hauriia a hu'ahu'a, e huipu me ka lehu ahi, a e 
kapili aku ma kahi eha ; ua pono no hoi ka lehu 
ahi me ka wai ; a i ole ia, o ka lepo hehee noloko 
mai o ka loi, he mea ia e oluolu ai ka eha. 

Oiai, i ka wa i hiki mua mai ai o Kapena Kuke 
i Hawaii noi, aohe holoholona ino ma na ululaau 
a me na kula, aka, ua ikeia ma na kahakai o keia 
pae aina, a eia no ia ke noho nei, he pipi iloko o 
ke kai, i pipili paa loa i ko akoakoa, a ina e hehi 
ka wawae o ke kanaka maluna o ia ano pipi, e 
moku ana no, a i kekahi manawa, o ka mako uo 
ka hope, o like me ka make ana o Kakina opio 
(Eobert T. Thurston), i minamina nui ia. O ka 
inoa Hawaii o keia ano pipi, he Kaunoa. Ua po- 
hihihi paha ke ano maoli o ka mea make iloko o - 
ke kailnoa. He pono ke holoi koke kahi i moku 
me ka wai maoli, a e kapili aku i aila puaa, a i 
aihi oliva paha, a i ole ia i lehu ahi me ke kopa 
holoi i kawiliia me ka wai mehana. 

O KA ANAANA, 

Oia ka pulo make, ka mea hoi o pnni nei na ka- 
naka Hawaii ho imi, he pepehi no i ko kanaka o 
liko me ko ka laau make. Iloko o keia au mala- 
malama o Hawaii nei, o like hoi mo ko ia wa 
poall i hala, ua nui ka \>oo \ioo^uxi\^\x\i\e^\\si';iJv 

ana ho mana ko lakou, ua kapa ia lakou ilio Iie 
poe kahuna, a ina i makemake kekahi e make kona 
enemi, alaila, o lawe aku i walii lauolio» a apana 
lole paha o ia enemi, a i ole ia i walii pili mai 
kona hale ae, a loaa ia mea, alaila, me ke kahuna 
aku ka hoomaka ana me kana mau pule umi, 
e kauoha ana i na aumakua a pau, mai ka la hiki 
a i ka la kau, ia Uli ma, me na akua e ae he nui. 
A ua manaoio kekahi poe, a pela no ka mea e 
anaanaia ana, he mea hiki no i ke kahuna ke kau* 
oha i ka mana o kona akua i mea e hoonawaliwali 
ai, a hooloihi aku paha i kona kaa a mai ana, a 
inahope e make aku ai. 

Eia nae ka oiaio. O ka mea e nawaliwali maoli 
ai o ua kanaka nei, a o ka mea e make ai me ka 
liuliu ole, oia no kekahi laau i hanai malu ia e 
kaliuna. I ke au kahiko, he laau make i kapa ia 
he koheoheo i haawi ia e na 'lii i ka poe lawehala 
i makemake ia e hoomake, a pela iho la no na ka- 
^huna o ka wa kahiko e hana ai i ka poe a lakou i 
manao ai e pepehi a make. Aka, o na kahuna o 
keia au, ua lawelawe lakou i ka strjchnine a me 
ka asanika, a laau make e ae o na aina e, ke loaa 
ia mau ano laau a na haole ia lakou. 

Nolaila, ke olelo hou nei au, o ka anaana ana a 

make o ka pepehi ana no ia me ka laau make ; a 

nolaila hoi, ina he mai ko kekahi kanaka Hawaii 

mamuli o na ano hana i hoike mua ia ae nei ma- 

luna, me ka manaoia iho la ua anaana maoli ia, 

alaila, e ia wale no ka mea pono, e kii koke kona 

poe i na meu e ola ai ka mea 1 ale i ka laau make. 

8 

O ka luai ana a mn om ka mea e pau ai ka fcrarf» 
o na pule anaana^ a o ke kial>a wai mehaua, ka 
aila pi^iaa, ka aila rfiva a me ka Traiu Inpi^ a o ke^ 
keokeo o Ba h¥Ka moa a ano i^anK e ae paha, ina & 
inu ia a mahuahua kekahi o keia noau mea^ o k» 
pau uo ia o ka loana o ua mau akua hoopunipui^i 
la^ a me ua haua apiki a pau a ia poe^ kahuiu^ 



MOKUNA XVI. 



KE AO LAPAAU M AINA E. 



O ko ao ana ma keia ano oihana^ e like me ka 
lioomaopopo ana a me ka lawelawe ana a na kauka 
haole e nolio nei ma keia pae aina^ ua hoomakaia 
ekolu tausani makahiki a oi mamua aku nei ma na 
pae aina o Heleue. O ka mea nana i hookumu i 
ka oihana hoola ma ka lapaau ana, hekanaka nona 
ka inoa o Esakalapio. He mau moolelo nae iloko 
o na mele o Helene, e olelo ana ua ao ia ka makua^ 
kane o ka oihana lapaau, e kekahi o ka poe kama- 
hao i kapaia he poe hapa kune a hapa lio^ o Ghiron 
kona inoa. 

Homera, ka mea kaulana ma ka hakumele o 
Helene, nana i haku ke mele e pili ana no ka hoo* 
uka kaua ma Teroi, ekolu tausaui a oi na makahiki 
mamua aku nei, ua olelo oia, ua hoola o Makaona, 
he kahuna lapaau nui, i ke kino o kekahi kanaka 
koa i moku, ma ka hoopili ia ana o kekahi ano 
lau lapaau, a na Chiron^ ka mea hapa kino kanaka 
a hapa kino lio, i haawi mai i ua laau la ia £8^' 
kalepio. 

Va akaka no ia kakou, lie o\vA.q m\i^ <^\.^^ ^v^ 

ko keia ano moolelo no na hapa kanaka a hapa 
lio ; ua manao ia nae, he poe kanaka ia ua kau* 
lana ma ka hooholo mau ana i na lio ma ka aina 
mauna a waonahele o Tesal0, (kahi hoi i kaua iho 
nei mawaena o na Kukini a me na Tureke) a ma 
ko lakou noho mau ana maloko o na ululaau, ua 
loaa ia lakou ka ike mau ana i na ano o na lau o 
ka nahelehele, i mea e lapaau ai, a o keia ike ka 
lakou i ao aku ai i na kanaka e noho ana ma na 
aina kahakai, i ko lakou wa i hele aku ai e kaua 
malaila» 

Aka, o ka inoa o Esakalepio, ua hoea mai ia 
kakou mai ka wa kahiko mai, oia ke kanaka maka- 
mua loa o ka lawelawe ana ma ka oihana lapaau. 
iNo ka nui o kona akamai, ua kapaia he akua, a ua 
oleloia, he keiki ka na ke akua o Apolo ka inoa, a 
o kana kaikamahine o Hygeia, ke akua wahine o 
ke ola kino, ka mea hoi nona ka moolelo ma ka 
mokuna mua i hoakakaia ma keia buke. 

He mau moolelo wale no keia o ka wa kahiko, 
no kekahi lahui kaulana nae, a ua nui ka noiau 
iloko o ka lakou mau olelonane. Ua mahalo la- 
kou ia Apolo, oia ke akua o ka oihana kaha kii a 
me ka naauao, a malaila, ua kupono ko lakou kapa 
ana ia ia, ka makua o ke ao lapaau ana ma o kana 
keiki o Esakalepio, a o ke pookela o na mea mai- 
kai i puka mailoko ae o ke akua o ka oihana lapa- 
au, oia ke akua wahine o Hygeia, nana i malama 
i ke ola kino. 

O ka lahui noonoo a naauao no hoi o Helene, 
nana i hakn i keia mau moo\e\o, mm\m^o\ōk.Q>xy^^ 

ka hopena keia o ka makemake ia ana mai o ka 
oihana lapaau ma ka hoola ana i ke kino ; a o ko 
kauka lapaau oiaio, ua Looikaika oia e hoola i 
na kanaka ma ke ao ana, a me ke ahikai ana i na 
mea e ola ai ke kino, oia ka mua, a mahope aku 
paha e haawi ai i na laau lapaau. 

Oiai, mawaeua o na lahui naau haahaa a pau, 
aole paha he mea kupaianaha ke kapaia ana o ke- 
kahi kanaka akamai kaulana ma ka hoola ana i ka 
poe mai, he akua. O ka hoola i na mai, oia ka 
haiia a ke Akua Oiaio, i Kona wa i noho kino ai 
ma ka honua nei. O ke kapaia ana o ke kauka 
kaulana he akua ma ka aina Helene, ma na maka- 
hiki he ekolu tausani mamua aku nei, ua like ia 
ine ka hoomana ana i na kahuna ma keiapaeainn, 
iloko o na makahiki he kanahiku wale ae nei no i 
hala. Ua oleloia, o Kamehameha ke Akua mua, 
oia kekahi kahuna i hooliloia i akua, a i kekahi 
n anawa, ua hele ao keia akua alii i kauhale e hoo- 
puiwa ai, a lawe ia aku la kekahi mau kanaka 
i mea mohai no ke ola a no ka pomaikai paha o 
na 'lii. 

Iwaena o na lahui naauao a pau, iloko o na kau 
a pau, ua manaoia, o kela a me keia mai i loohia 
i ke kanaka, he hoopai ka ia mai ke akua mai, aole 
no ka haki ana o na rula o ke ola kino ; a o ka 
luku ana i na holoholona a me ka pepehi ana i na 
kanaka, ua mnnaoia he mea e hooluolu ai i na 
akua a he mea e kokua ai i ka hoola ana i na 
kanaka. O ka hookahe koko, ina paha no ke 
ianaka a Loloholona pah.a, m mvjAx^o\^'^vS^^ ^^w^ 

kau o ka wa kahiko, oia ka mea nana e hoola i na 
mai a me na eha o na ano a pau ; a o keia ke kala 
ana i ka hewa iloko o ke koko, a eia no keia ano 
ma Hawaii nei a hiki wale i keia wa, oiai ua hoo- 
naauaoia lakou ma ia ano ; no ka mea, a hiki i 
keia la, ke hoomau nei no lakou ma ka hookulu- 
kulu ana a me ka hamo ana paha me ke koko o ka 
moa kea-loa, he hoailona no ke kina ole, a he mea 
ia e hoola ai i na mai a pau. 

Ua alakai ia ka lahui li^e^aela e manaoio i ka 
hookahe ana a me ka pipi ana i keia mea o ke 
koko ; aka, ua okoa ko lakou manao ma ia mea 
me ko na lahui o ka wa kahiko a me ko na kanaka 
Hawaii ano pegana, no ka mea, aole lakou i pe- 
pehi i na kanaka a make i mea e mohai akuai. O 
ke koko o ka hipa keokeo kina ole a me na manu 
nunu oia kekahi o ka lakou mau laau lapaau ano 
nui, a o na kaula hemolele na kahuna- lapaau i 
manao nui ma ia kulana laau. Ua imi lakou i 
mea e hoola ai i na kanaka, ma ke ano he hana 
laahia na ke Akua, aole hoi ma ke ano imi loaa. 
Aka, he mau kahuna lapaau e ae no kekiihi iwaena 
o na Iseraela, a ua koi aku lakou i uku no ko la- 
kou lawelawe ana. A me he mea la, ua ano kue 
ia ka inoa maikai o ia poe kauka lapaau e ka Bai- 
bala Hemolele. 

Ua oleloia ma Oihanaalii, Mokuna 16, o ka Moi 

o Asia, iloko o kona mau la hope loa, he kanaka 

uhauha a hana hewa oia, ua hooki oia i ka imi ana 

i ko ke Akua pono, ua loaa ia ia he mai ma kona 

jnau wawae, (oia ke ano ma\ \ kaTpa.\», V\fe\^ ^^\i^ 

goid -;) alea, " i kona wa mai, aole ia i imi ia le- 
1iova, aka, i ka poe kahuna lapaau oia i hoopapau 
^i." A o ka hopetia o koua imi ana i na kauka, ua 
lioakaka pololei ia mai, aia ** hiamoe ilio la o Asa 
me kona poe kupima.'" 

Mamuli o keia moolelo^ ua liiki palia ia kakou ke 
enanao ih>o, ina i ^ikahele a xK)oaioo poxkO o Asa ma 
ke ano o ka noho aua, a i hilinai la paiia i ke 
Akua, a kapae ae la paha i na iaau lapaau, ina 
paha ua hooloilii ia kona mau ia. 

Aia no kekahi moolelo i ano like me^ ia, ma 
Mareko, Mokuna .5. He wahine heekoko, he umi- 
kumajiiakia makahiki o i^na hoomana^wanui ana 
i keia mai pilikia, a ik>ko o ia manawa loihi, iloko 
wale no o ka iapaau mau ia — " A ua nui kona kau- 
maha ao ia mau kaiiuua he nui, me ka paAi loa o 
kona waiwai, aole no i loaa iki ka maha^ ua ma- 
liualma ao ka mai^^ a he\e ae anaka Mana Kauka 
£L ke Aloha, nana i liaawi mai i ke ola me ka uku 
ole, ma ka hoopa iki ana mai o aa wahine nei i 
kau wahi lihi o Eona loi^ aahu^ me ka liaahaa a 
me ka lana o kona manaoio^ a o kona ols^ loa ae la 
no ia. 

O ua kauka lapaaoi o na lae^aela, ua loaa paha 
ko lakou ike ma ia oihaua mai aa kauka Aigupita 
mai. Ua akaka k$a no ia kakou na ano o ka lapa- 
au ana a. na Aigupita« ma ua olelo i kaha ia a like 
me Ba kapa maoli i loaa iho nei maloko o na hale- 
kupapau, i hui ia me na lole uhi o na kupapau, i 
kaulai ia a maloo, a i waiho okoa ia iloko o na 
Jjui1b pohūkn, i oi aku mamiiak o viVcAa \ax^^\i 

makahikī i hala. ūa hoomaloo ia na kīno o ka 
poe make e na kalinna lapaan o Aignpīta, i ole o 
popopo. Pela no lakon i hana ai mo ke kino o 
īakoba a me ko Iosepa kana keikī. O keīa hana 
ana, aole ia he hana aloha wale no ka malama ana 
i ke kino make o na makamaka ; aka, na hooma- 
nao kekahi i ke ola kino o ka lehnlehn, ma ka aina 
kahua palahalaha a me ke one o Aīgnpita, kahī 
hoi i lana ai o ka wai iloko o kela a me keia maka- 
hiki. Mahope o ka haalele ana o na Iseraela ia 
Aigupīta a noho i ka aina puu o Iudia^ aole lakoa 
i hoomaloo ae i na kino knpapan. 

Mahope iho o ka make ana o ke kanāka, na ili 
ka hana maluna o ke kauka Aigupita ehoomakau- 
kau a e hoomaloo i ke kino o ka mea i make, oiai 
he hana luhi ia me ka hakaKa, a nolaila, ua hana 
akahele loa ia ka lapaau ia ana, me ke ake ana e 
ola ka mai, aole hoi o ka make. A i keia manawa 
hoi, he mea kaumaha loa i na kahuna lapaau. ke 
koi ia aku lakou e hoomaloo a e kanu aku i na 
mea a pau i make iloko o ko lakou mau lima. 

He oiaio no paha, iloko o na kauka lapaau o ka 
wa kahiko ma Aigupita, īudia a me na aina e ae, 
he poe hoopunipuni kekahi, e olelo ana he mana 
nui ko lakou e hoola ai i na mai. O ke kauka 
oiaīo o ia wa, e like me ka mea i olelo mua īa, hō 
kaula a he luna nui no hoi^ oia o Mose, ka mea 
nana i kauoha i na īseraela e malama ī na olelo 
ao no ke ola kino, me ka hoakaka ole ia lakou i 
kela a me keia laau lapaau nona mai. Aua komo 
keia mauao noiau e pīli am \\lq ^o ^xk^TiQ^\& ^;^ 

kino iloko o ka noonoo ana o ka lahui kaulana o 
Helene, i ko lakou hoala ana i ke akua wahine o 
ke ola kino, oia o Hygeia. 

O ka poe lokomaikai a me ka noonoo o ka wa i 
hala, i ano like me ka poe o keia wa, ua ake nui 
lakou e alakai aku i na kanaka ma ka lawelawe 
ana ma kekahi mau ano e pale aku ai i na mai, me 
ka haalele nui ia o na laau lapaau. A o ke kauka 
oiaio a naauao, ua makemake oia e alo ae i ka 
lawelawe ana me na laau lapaau. Ua paipai oia i 
na mea i hele ma ona la, e malama a e hooko 
pololei i na kanawai o ke ola kino ; a ua kau rula 
oia no na mea ai, na mea inu, me ke ano o ka ma- 
lama ia ana o ka poe mai, e like me ka lawelawe 
nahenahe ana a na wahine aloha. 

Ua hapai ia ka oihana lapaau e na wahine ma 
kekahi aina iloko o na wa i hala, i na wa hoi i ma- 
huahua ai na kaua iwaena o na lahui. Ua haiia 
ma na moolelo uo ko lakou wiwo ole, a me ko la- 
kou kiai ana me ka malama akahele i na manawa 
i kau mai ai ka pilikia me ka weliweli nui. He 
oiaio no, he wahine ka anela hoopakele ma kekahi 
mau kahua kaua o ke ao nei ; a pela io no i keia 
wa, e like me ka mea i ike ia ma na kahua kaua 
o Karaimia, Amerika a me Farani iloko o na 
makahiki i kaahope ae nei. 

O ka nui o na laau i lawelawe ia e na kauka 
wahine, he mau ano lau no o ka nahelehele, a no- 
laila, o ka lawelawe ana me na lau i mea e hoola 
ai i ka poe mai, ua kapaia ma ia mau aina, ^' na 
laaa lapaau a na luahine.'^ Ak'0.> oY^\^\si<:i^\vsy^- 

8* 

henehene, na na kauka kane i kapa akn pela, ka 
poe i ano makee iho me lakou wale no ka keia 
mea he noiau, me ke kapa ana ia lakou iho mai ka 
haaolelo Laiina mai āoeeo^ e ao— mailaila mai ke 
kumu i kapaia ai ma ka olelo Beritania docto7'8, a 
i ka olelo Hawaii hoi kauka lapaau. 

la wa, oiai, e noho pouli ana no ka hapanni o 
na kanaka, aia ma ka lima o na kahuna lapaau 
wale no na ano oihana naauao hohonu a me ka 
inoa he poe mana, e like hoi me ka mana a me ka 
ike i loaa i ko kakou mau kahunakaulanaoHawaii 
nei i ka wa kahiko, a i keia wa no hoi e kekahi 
poe kakaikahi, o ka poe palaueka wale no ka nui. 
Ua huna ke kauka i kona akamni ana i akena ai^ 
malalo o ka olelo e (Laiina), i ike nui ole ia e ka 
lehulehu. Ina ho wahi wai maoli kai haawi ia no 
ka mai, aole anei oia e hoopuka ana i ka inoa i 
maa i ka mea mai, aka, e kakau ana kela i na kuhi«* 
kuhi e hana ai i ka laau ma ka olelo e ; i mea e 
manao aku ai kakou ka poe naaupo, he laau ano 
pohihihi loa, a ke kauka i hoomakaukau ai. Ua 
ike no hoi oukou e na kanaka Hawaii, ua hoopuka 
no ko oukou mau kahuna i kahi manawa i na hua- 
olelo kiwalawala i mea e hoopohihihi ai i ko oukoa 
noonoo i nalo ka lakou la mau hooakamai hoo- 
punipuni. 

O keia mau hana huna i na olelo, ke hoomau ia 

nei no me ka makehewa e na kauka i keia wa ; 

oiai ua nalo aku ia au pouliuli o pili ana i ka oi- 

hana lapaau. No ka mea, ua wehewehe ia e ka 

poe noiau oiaio, iloko o na \)\3[kft \i^ li^ii, \ TCifc^ ^ 

l^aopopo ai i na kanaka a pan, me na wahi hunaa 
pau o ke kino o ke kane a me ka wahine ; o na 
mea a pau e pili ana i ka hooulU) a me kela a me 
keia ano mai i loohia i ke kanaka. 

I keia wa> ua hana na kauka oiaio me ka noiaa 
a me ka pololei me kanaka. No ka mea, oiai o 
ka nui o na kauka o ka wa kahiko> he poe epa ; 
ua nui no hoi na kauka i keia wa, ua hapa ke ao ia 
ana, a he poe hoopunipuni no hoi kekahi, a na ia 
poe paha e hoopilikia nei i na mai ; aka hoi, ua 
nui ua kauka kaulana i ikeia i keia wa ma ka honua 
nei, na lakou e hoola pono nei i na mai, a ua hoo* 
pomaikai ia na lahui e lakou. 

Aia hoi, o kela kauka kaulana o Beritanīa, o 
Jenner ka inoa, nana i huli a loaa ma ka papaa o 
ka ili o ka pipi, he laau e kaohi ai i kela mai luku 
o ka puupuu liilii (small-pox). A he kauka Beri- 
tania iho no, oia o Hervey, ka mea nana i hoo- 
maopopo a hoakaka mua mai ka hooholo ia ana o 
ke koko iloko o ke kanaka ; a nolaila, ua ike ia 
i kela a i keia wa ke ano maoli o ka mai uuluhaku 
o ke koko, na fiva, a me kela ano keia ano mai, a 
ua hiki no ke lapaau ia ma ke ano naauao me ke 
kuhihewa ole ia. 

Ua nui no hoi na mea hou i huli ia a loaa e na 
kauka kaulana ma ka oihana kauka oki, a no ia 
mea, o ke oki ana i ke kino o ke kanaka, ho mea 
menemene a he ku no hoi i ka manaonao, a i keia 
wa hou, me ka hanai ana i ka laau hoohiamoe 
(kolorofoma), ua hiki ke hooko ia ia mau oki ana 
2226 ka eha ole o ka mai. A ua kiki ko oki ia ka 

wawae a o ka lima paha o ke kanaka, me ka ike 
ole o ua kanaka la. A o ka liuina palahehe o ka 
inai puha, a me ka nui wai o ka opu ohao, na hiki 
ke hookaawale ia mailoko ae o ke kino, me na me^ 
kiui e hana ia nei, me ke oki ole a hoomainoino 
ole i ka io. A mamuli o ka ohenana, i hoomakau* 
kau ia e kekahi kauka Oe^emania, ua hiki no ko 
nana ia oloko o ka maka o ke kanaka, a e hoomao- 
popo lea ia na ano ina he mai ; a he hiki pu no ke 
hoomaopopo lea ia na mea huna o ke kino o ke 
kanaka, na mea hoi i ike ole ia me ka makamaoli. 

Aka, ma na mea e pili ana i ka hanau keiki, ua 
hala loa ka oihana kauka imua i keia wa ; nolaila, 
ua kiokie ka ike o na kauka e kokua ai i na ma- 
kuahine iloko o ko lakou manawa e haakohi ai. 

A nolaila, oiai aole i pau loa na hemahema o ka 
oihana kauka^ ma ke koho wale ana i kekahi man 
mai he nui ; aka nae, ua oi nui ka holo imua o 
Keia poe mamua o na kauka o ka wa kahiko, a ina 
e lapaau pono ia na mai e na kauka akamai maoli, 
aole e nele ka lanakila o ke ola mamua o ka make. 
O ke kauka naauao a hoopono, ua kupaa no ia i 
ka mea mai e like me ka makamaka oiaio a koa 
kupaa, e haawi ana i kona ola no hai. O ko 
kauka maikai, ke kahea ia e hele i kahi o ka mai, 
he ninaninau a hoomaopopo pono mai na mea nui 
a me na mea liilii e pili ana i ka mai^ i maopopo 
ai na laau kupono e haawi ai. 

He mea pono e loaa kekahi kauka kaulana no 
oukou e na kanaka Hawaii, i kanaka i piha i ka 
makemake no kana oilianai Oi m^ Y^ ti\sJEka.\\syasw 

Loalaana, kohu makuakane e kiai ana i na mai o 
kana keiki i aloha nui ia ; nana i kue a hookahuli 
i na manao kuhihewa o ka oihana anaana ; nana e 
alakai ia oukou a pau ma na rula kupono o ke ola 
kino, me ka nana ole i kona uku iho ; aka, me he 
mea la, he elele ia i hoouna ia mai e hoopomaikai 
i na kanaka pilikia ma keia pae moku nani ; ka 
mea i hoolilo i kona hooikaika a me kona iini mau 
no ke ola o ka lahui holookoa ; a oiai aole paha i 
hooko loa ia kona manaolana, e loaa no nae ia ia 
ka haawina o ke aponoia, mahaloia, a me ka hoo- 
maikaiia mai e ka poe manao lokomaikai, a e lilo 
ai ka oihana lapaau i mea nui a hanohano no hoi. 



MOKUNA XVII. 



NA LA AU LAPA Aū fl AWAII NEL 



Ma keia buke ao, ua manaoia e hoike aka he 
mea maikai na ano a paii i ike ia he mea e pono 
ai ke ola kino a me ka hooulu ana i ka lahui 
Hawaii. 

O ka mea nana i kakau i keia mau olelo ao, aole 
oia e paipai e lawelawe me na laau lapaau a na 
kauka haole wale no ; aka^ ua makemake oia e 
kuhikuhi a e hapai i na ano laau lapaau i ikeia a i 
lawelaweia e na kahuna Hawaii hoopono, oia hoi 
na laau lapaau i ulu ma keia mau pae aina, koe 
nae na hana epa o na hana i kapaia he anaana, a 
me na hana apiki e ae o ia ano. 

ī mea e paio aku ai me na mai o kona lahui, ua 
noke wale ke kahuna Hawaii e huli i na laau lapa- 
au ma na kula, iloko o na ululaau a me na mauna 
o keia pae aina. Ūa loaa no a ua lawelawe ia me 
ka holopono kekahi poe lehulehu mai na mea ulu 
o kona aina, e laa na mea e hiki ai ke }ioohemo i 
ka mimi ; na mea e hoonaha ai i na manawahua o 
^a opn ; na mea hookuhe hou ; na mea hoemi eha ; 
a pela aku. 

He mea oiaio no nae, aole i hoomaopopoia e na 
kahuna Hawaii he mau rula paa e hiwelawe ia ai o 
ka lakou mau laau lapaau. He mau laau ua akaka 
no ka mai wela, ka mai anu, ka hui o ka iwi, a me 
ke nahu o ka opu, a me kekahi mau mai e ae he 
nui i ikeia iwaena o ka lahui Hawaii ; i hoomao- 
popo ole ia hoi e na kauka haole. 

O ke kahuna Hawaii o keia wa, ua loaa kona 
ike i na laau lapaau o Hawaii nei mai na kupuna 
mai. Ee hoomau nei oia i ka lakou mau ano o ka 
lawelawe ana, aole hoi i ao • iki ia me ka oihana 
lapaau o na aina e mai. He mea pono no nae ina 
e huli na kauka o na aina e me ka imi a hoomao- 
popo i ka waiwai io o na laau lapaau ponoi o keia 
pae aina, a malia paha he waiwai io a he kupono 
no hoi no na lahui a pau. 

Eia aku mahope nei na hoakaka ana no kekahi 
mau laau lapaau, i lawelawe ia e Ha kahuna 
Hawaii. 

NO KA HOOHEMO I NA LEPO PAA. 

Ina he mai uuluhaku o ke koko, o ka paa o ka 
lepo, a me na ano paa e ae o ke kino, ua loaa i na 
kahuna kahiko he laau kupono loa ma ka hoonaha 
ana, oia ke kowali ; pela no ke pohuehue a me na 
hiau kolo e ae o ia ano. A o ka pua o ka ilima a 
me ko ka hau, he mea no ia e naha ai. O ka ili o 
ka wiliwili i ku'i pu ia me ke kowali, he mea no ia 
e kahe nui ai o ka mimi. 

NO KA HOOPAA I KE KOKO. 

laa ho piiikia i ulia ma ^e\is3DL\ \iic5toL Q\a*\^^ ^ 

kui a wali i na lau o ke aweoweo, a e kapili ma 
kahi o ka eha, he mea ia e hoopaa ai i ke kahe 
ana o ke koko. O ka hoohainu ana i ka apu awa, 
oia kekahi laau a kahuna no ka mai uha hemo a 
me ke koko, a ua ola no ia mai mamuli o ia la- 
paau ia ana. 

NO KA HOEMĪ ANA I KA IKIKI A ME 

KA EHA. 

No ke kapalili ino, a me na ano ikiki e ae i loo- 
hia mamuli o ka nawaliwali o ke kino, ua lawe ke 
kahuna i ka uhi. Ua wa'u ia ka uhi maka a huiia 
me ka wai, he hapaha paona o ka uhi i wa'u ia me 
hookahi kuaia wai. Ina e inu ia i hōokahi o keia, 
alaila, o ka maha no ia o ka mai. 

O keia hoomaopopo ana no ke ano laau he uhi, 
ua loaa paha i na kanaka Hawaii mai na kupuna 
Malaea mai ; oiai ua kahiko loa ka ike ia ana o ia 
ano laau o ka uhi e na lahui o na mokupuni o 
Asia, a ua aneane like loa ka inoa he uhi ma ka 
moana Pakipika a me ka moana Inia, oia hoi keia 
uhi hookahi ma Hawaii nei a me Poluneaia, a o ka 
uhi a ufi ma ua mokupuni Malaea, a hiki loa i 
Madagasaka. 

O ka hua o ke kaiee a me ko ka ilihee, aole nae 
i hoomaopopo ka mea e kakau nei, ua olelo wale ia 
no ua lawelaweia keia mau mea e na kanaka 
Hawaii, i mea e hoemi ai i ka ikiki a me ka eha. 

NA MEA HOOKAHE HOU. 

Ua ioomaopopo pono ke kahuna Hawaii o ka 
wa kahiko he mea uui e "pWi axka»\ V^ <Sis5% Y«>k^ 

kekahe maikai ana o ka hou ma na puka makalii 
o ka ili, i mea e hooluolu ai i ke kino, i ka wa e 
eha ai no ka uluhaku a me ka fiva i loaa mamuli o 
ke anu, a no ia mea, ua hana oia i meaauaumahu 
akamai.oia hoi 

KA PUHOLOHOLO. 

TJa hoomakaukaui:* keia auau mahu o ka wa 
kahiko, ma ka hana ana a enaena kekahi mau 
pohaku iloko o kekahi lua i eliia e like me ka 
hana ana o na imu ai. Aia a wela na pohaku, a 
hookaawaleia ke ahi a me ka wahie, alaila e hoo- 
lei i mau lau pulu o ke kowali, a i keia wa paha 
he puahiahi maluna ae.o na pohaku wela, e hoolei 
ai ia mau laii, alaila e hoonoho ia ka mai maluna 
ponoi o ka mahu e pii ae ana, ua uhi ia kona kino 
me ke kapa e hoopaa pono ai kona kino me ka 
mahu e pii ae ana mai na iau mai. A puka mai 
mai keia auau mahu ana, ua kahe nui ka hou o ka 
mai, alaila, ua uhi koke ia kona kino i ke kapa 
liui i maloo ai ka hou. 

na kahuna o keia wa, ua lawelawe lakou me 
ka ipu-hao, i mea e hoauau mahu ai. 

1 kekahi manawa penei e hoauau mahu ai : Ua 
uhi ia ke kino, a o kau wahi e ae paha me na la-i, 
a i kekahi manawa me na lala a me na lau o ke 
kowali, alaila, ua kapili ia aku ma na pohaku wela 
a pii ka mahu. 

NA LAAU NO KA PUAO, A ME KO KA 

HOOIPO. 

Olai aole i manao uuiia \wQ o\aii ^ \i'ō.Viiiss>k^^^s^ 

Hawaii kahiko, aka, ua ike na kahuna i kekahi 
mau laau la{)aau no na eha o ka wa hanau keiki, 
a o kekahi mea e oluolu ai, oia na lau a me na 
pua o ka wiliwili. Aole oia wale, o ka ihi ma- 
kole kekahi, no na mai wahine. īna ua haule ka 
puao, alaila, e hanaia ka puholoholo me ka lau o 
ka pohuehue, a o ka awa i kekahi manawa, i kui 
ia a wali. O keia m<ai, ua ike pinepineia iwaena 
o na wahino Hawaii i keia wa ; oiai ua oleloia, he 
kakaikahi ia mai iwaena o na wahine o Malae, oia 
lahui hookahi koko me ko na Hawaii, a o ke kumu 
o ko lakou la nele ana ia mai, no ka holoi pine- 
pine i na wahi huna, be mea nuiia e pili ana i ke 
ola kino, i malama pono ole la e na wahine Ha- 
waii. 

Eia kekahi mea manaonao i haiia no na kahuna 
kahiko ; ua akamai loa lakou i ka oihana omilo- 
milo, ma ka lawelawe ana me na laau lapaau, e 
laa me ka omilo ; akn, e make ko lakou ike ma ia 
mea, me lakou a mau loa. 

Ua lawelawe no hoi lakou me na laau, a e kuko 
ai kekahi i kekahi ; a o ua kahuna o keia wa, ua 
olelo lakou me ka haanui, he laau ko ka mai alo- 
ha, e laa me na mea i oleloia e na kauka hoopuni- 
puni o na aina e. īna e ai i kau wahi o ka wili- 
wili, ka popolo a o ka omilo paha, a me kekahi 
mau lau e ae paha, e lilo auanei ia i mea e wela 
ai ke koko ma na wahi hnna o ke kanaka ; aole 
nae he mana nui e like me ka mea i kaena ia e na 
kahuna Hawaii, me ka haanui wale aku no hoi 
puha kiikahu 

KA LAAU NO NA PUHA. 

No na mai puuhaku o kela a me keia ano, ua . 
olelo ia e na kahuna Hawaii, o ke aa o ke ki ka 
laau e ola ai. A o na lala a me na lau o ke ko- 
wali, e owiliia. ai ka lima a wawae paha i eha, he 
mea ia e hoemi ai i ka pehu, a he mea no hoi e 
ola ai ka iwi hai. Ua lawe nuiia ka wai keokeo 
o ke aakoko, i mea e hoomaemae ai i na mai pala- 
ho, ka mea inoino a kahiko hoi. He laau ko na 
Hawaii e hoola ai i keia ano mai, oia na hua o ke 
kukui a me na lau o ke kowi^li, a ua kapiliia aku 
i kahi pahihu. Ua ike ka mea e kakau nei i ka 
"waiwai o keia ano lapaau. He kanaka ma Lanai, 
he kanaha paha ona mau makahiki, o Naliikipi ka 
inoa, ua pehu ino me ka palaho kona wawae. O 
keia kanaka ua manao nuiia a mahaloia e Naha- 
olelua, ke Kiaaina o Maui, a me ka Moi Kame- 
hameha Y., a mamuli o ka laua kauoha ana ua 
lapaauia o Naliikipi e na kauka haole. I ka hiki 
ana ae o ka Moi Kamehameha Y., ma Lahaina, 
iloko o ka M. H. 1868, ua laweia ua kanaka nei 
maluna o ka moku Kamaile, a lawe loa ia aku i 
Honolulu, e lapaau ai na kauka i kona wawae. 
Ua hooholo lakou, e okiia kona wawae i mea e 
pakele ai kona ola ; aka, aole i ae o Naliikipi ia 
mea, a ua hoopii i ka Moi me ka uwe, e ae aku 
iaia e hoi hou ma Lanai, aole hoi i hanaia kona 
wawae. A i kona hoi ana, ua hoomaka ia ka 
hiwelawe ana ma ke ano he noiau me ka moakaka, 
O ka paUiho ino o ka wawae, mai ke kuli a hiki 
loa aku i na, manamana wa'wae, m\i^QV\sx^^^\\^ 

me na welu lole maemae, me ka wai mehana a me 
ke kopa '*Castile." A pau i ka holoi ponoia, na 
kapili ia aku ke kowali a me ke kukui i olelo mua 
ia aenei, a hala kekahi manawa, ua ola loa ua wa- 
wae nei. k hiki loa i keia makahiki 1880, ke ola 
nei kela kanaka, oiai ua maoioi ka io a me ka ili 
o kona wawae, he mau.hoike ana no ia no ka pa- 
laho a me ka popo weliweli i hahi, aka, ua hiki 
pono no iaia ke hole wawae, a ua maikai kona ola 
kino. 

NA MEA LAPAAU NO NA MAI O KA ILI. 

Na mai o kela a me keia ano ma ka ili, ua la- 
wolawe nui na kahuna Hawaii i ke aa o ka awa a 
me ka ili o kona lala. No ka ohana laau nioi ka 
awa, ua lawelawe ia e na lahui o Asia, i mea e 
hoohiamoe ai a i mea e ono ai ka ai. ūa like ia 
me ka nioi betela, i kapaia **kasiri," e ka poe 
Malae. Ua nauuauia ka lau o ka betela, i hui pu 
ia me ka hua o ka areka, a me kau wahi puna 
uuku, e na miliona he nui o na kanaka o Asia a 
me Malae, a oia ke pookela o ko lakou mea e ho- 
oluolu ai. O ko lakou mea e maha ai a e maa- 
lahi ai ma kahi o ka baka ; a ua manao nuiia no 
hoi ka betele no kona maū ano laau lapaau e hoo- 
paa ai i ke kahe ana o ke koko, a no na fiva ke- 
kahi. O ka awa nioi o Polunesia, he mau ano 
like kona me ko ka betela, oia hoi ka pipili, awa* 
awa a papaa ; a ke manao nei ka mea kakau, 
ina e naunau ia ka lau o ka awa me ko ka hua o 
ia areka, a me kau walii puv\a, \ie m^^ Ww^i'ō^e.^- 

make loa ia e na kanaka o Poluneaia, no ke 
onaona o ke ala, a he mea no lioi e hooluolu ai ; e 
laa me ka betela kaulana o Asia, e aho ia mamua 
o ka baka pilau ar Hoonawaliwali. Ma ke ano imi 
ola, nolaila i hiwelawe ai na miliona o na lahui 
ulaula i keia mau laau liioi ehia, ma ke ano he 
mau laau lapaau, he mea hoohiohi kino, a he mea 
hoopau eha. Aka, ua loaa i ka awa ka inoa ino, 
e like me na mea maikai e ae he nui, no ka lawe- 
lawe ole ia. Ua inuia a oi aku mamua o ka mea 
kupono. He mea maikai ina e huli akaheleia 
kona mau ano e kekahi poe kauka ajiamai ; aole 
i mea e ahu ai koua waiwai ma ko ano he 
laau lapaau Hawaii, aka, i mea e ikeia ai kona ku- 
pono e lilo ai i laau lapaau no na lahui a pau o 
ke ao nei. 

HOMEPATIKA. 

Me he mea la, ua hoomaopopo mua na kahuna 
kahiko o Hawaii nei i na ano lapaau homepaiika, 
(oia hoi na kauka kulu wai liilii) ma ka lawelawe 
ana i ka laau nana i hoola i ka mai i makemake 
i ke ola. Ua maopopo keia ma ko lakou lapaau 
ana me ke kauilaokahmi, i kapaia i kekahi mana- 
wa ka laau nioi. O keia laau kaulana, wahi a 
kekahi poe, e loaa wale ana no ma Lanai a me 
Molokai ; ua oleloia ma ua kaao he laau make, e 
like me kela laau weliwoli o Iava, oia ka up'xs 
pohon ; ina ka e moe kekahi kanaka a holoholona 
paha malalo iho o ka mahi o ia laau, o kona make 
np ia, no ka mea, aia no ko akm K'!\.\^v5'^<^^\s!^%.- 

loko o ko kumu a me na lala o ka laau kalii i 
nolio ai. 

Ua maopopo ia kakou, o keia olelo^ lie mea 
make ke ea o ke kauilaokalani, he haauui wale iho 
no ia ua na kahunapule d me na kahuna anaana* 
Aka, ke hoomaopopo nei kakou^ o ka wai o ka ili 
laau^ a me na lau oia laau, he awaawa ano laaa 
make no^ a ina e inu ia he mau kulu wale no, he 
mea ia e hoinoino koke ai ia loko, a lilo i fiya ilo* 
ko o ke aakoko o ke kanaka kino oolea ; aia hoi, 
o na lau o kela laau i hui pu ia me na pua o ka 
hala, oia ka laau lapaau i manao nuiia e ua Ha- 
waii no na fiva. 

O ka puholoholo a me na lau o ke kowali, oia 
kekahi ano e lapaau ai i na fiva. A i keia wa uo, 
ua lawelawe na kahuna Hawaii me ka nioi maoli a 
me na lau o ka laau naholani (pale fiva) i mea e 
hoola ai i na fiva. 

KA LAPAAU ANA I NA MAKA. 

Iwaena o na kahuna o ka wa kahiko, aole i ike 
ia he poe i waeia no ka lapaau ana i na maka wale 
no^ aka, ua hoomanao lakou i na mea e hoola ai i 
na mai o ka maka, a ua oleloia, ua hoola ia e la- 
kou ka poe mai maka ulaula me ka wai o ka 
lala pohuehue, ka laau hihi nani no hoi i ike ia 
ma na kahakai o keia paeaina. 

O ka hua o ka popolo kekahi i oleloia he piea 
maikai no ka eha o ka maka. 

KA LOMILOMI. 

O keia hana kaulana wa^iia o u-ai "^^-^^i^^^ ^Q\a 

tro lea hoolealea ^ale no e līie me ka olelo a ke- 
kalii poe haoie kaka]tt biike, aka^ l>e ana lapaau na 
ia a Ba kalkima īlaWaiiy i imi ia iloko oka inanawa 
kahiko loa, oiai he hon Trale ibo nei na ka oihana 
hoonanene kino a ka poe Siledena, e kaulana nei 
ma na aina baole. O keia anaanai ana a me ka 
lomilomi a»a me na lima, ua ike nui ia iwaeua o 
na'lii, ka poe mea aialo be lehulehu^ u ua bana ia 
i mea e hooluolu ai i ke kina mahope o ka hooika- 
ika ana ma kekahi bana. Ina i maloeloe ke lii, 
hiolani kohana iho la ma ka moena^ a m kana 
ppe wahine akamai e lomilomi, e anaanai, a e 
kaomi me na lima ma koua kina a me na lala ; . 
aole e liuliu, ua hiamoe loa aku la aia. Aka, ua 
lawelawe ke kahuna me ka lomilami i mea e lapaau 
ai, a i mea hoi e hoomaopopa ai kekabi i ke ano a 
me kahi e waiha ana ka mai. Aole i lawa i kon» 
manao, e laa me ke kauka ba'ale, ma ka baba ana 
i ka pana o ka lima e maopopo ai ke ano oka mai, 
aka, ua baba a ua hoao ke kahuna Hawaii me na 
poho a me na kuekue o ka lima, ma na uha a me 
na olona o ke kino a pau ; ma ka lomi ikaika ana 
ma ke kna, ua haomaopopo oia ua maikai na ami 
a pau o ka iwi kua ; ma ka baba akahele ia ana 
me ke akamai ua hoomaopopo pono oia i na ano 
a me ke kulana o ka waiho ana o kela a me keia 
wahi oloko o ke kino , alaila ua hehi oia me kona 
mau wawae me ke kaumaha okoa o kona kino, 
maluna iho o ke kua o ke kanaka e moe ana ilalo 
ke alo, oiai e emi ana ke kua o ia kanaka no ke 
kaumaha, a mahope nae ua o\uo\\x Vi^^Qr£^'^^^:iKk "^ 

puni mamnli o keia hehi ia ana, me he mea la he 
ohi hou ka i loaa ia ia. 

I keia wa, ua aneane haalele ia ka lomilomi ma 
koua ano he lapaau no na mai. Ua hala ka nui 
o na 'lii) ka poe nana e kena aku i na kauwa e 
lomilomi mai. 

Nolaila, ke ikeia nei, ua nui ua oihana maikai e 
lapaau ai i ka wa kahiko, ua hala a nalowale i keia 
wa. A heaha ka ike a me ka hana a ke kanaka 
Hawaii i keia wa e pili ana i ke ola o kona kino ? 

Eia— ua ai i ka huaale, a i ka paakai naha paha, 
a i ole ia, ua kii ia na kahuna wahahee, no lakou 
iia ike pookela ma ka anaana me ke kilokilo e ola 
ai ka mai, aole me na laau lapaau he lehulehu a 
waiwai no hoi, i loaa wale ma na kula, na ululaau, 
na awawa a nje na mauna o kona aina hanaui 

Ina o ke kahuna Hawaii e hoolilo ia i kona 
noonoo ma ka ohi ana a me ka hoomakaukau ana 
i na laau lapaau he nui i ikea e kona poe kupuna, 
a i loaa hoi iaia ka moolelo o ia mau mea, e aho 
no ia, a e hoolilo auanei ia hana i mea e hoopo- 
maikai ai i kona lahui, ma ka hoao ana i na laau 
lapaau he nui wale i kupono no na ano mai o na 
kanaka Hawaii ; a he mea hoi e hoolana ai i ka 
manao o ka poe noonoo o na aina e mai, he wai- 
wai io no ko loko o na laau lapaau o Hawaii nei. 

Me ka minamina nae, ke hai ia aku nei ka oiaio, 

ho ake nui wale no ke kahuna Hawaii e kapaia 

oia he kilokilo a he mea wanana. Pela no me na 

kanaka hoopunipuni, haauui o na kau i hahi kahi- 

ko ma na aina e i hooiiia\a.mi\\^m^\a.. 

A i keia wa hoi, ke makemake nei kekāhi poe e 
\llii ia ka oihana lapaau iloko o ka pouli a me ka 
pohihihi. 

O ka hoola ana i kekahi kanaka mai me ka laaa 
i ulu wale ae, a me ka wai maoli paha, a mea mo-^ 
akaka lea e ae paha, he hana ia e hiki ai ke hoo^ 
maopopo ia e na mea a pau, a nolaila> aole no e 
kaulana ana ka inoa o ke kanaka nana i lawelawe 
knua ia mau mea. A no ia mea, o ka ppe nana i 
hapai i ka oihana lapaau no na mai o na kino 
o kanaka, oiai, ua hopohopo a ua palupalu ka noo-^ 
noo o ka poe mai> ua hoopuni ia ka ia poe oihana 
i na mea a pau e pohihihi ai ; a i keia wa malama^' 
lama, a me ka manawalea o ke ao nei, oiai e hele 
ana ka poe pono ma o a maanei e hoopomaikai ai 
i ka lehulehu ; eia no na kauka o keia wa ke mau 
nei no ko lakou huna ana i na mea lapaau i maa i 
na mea a pau> oia no ka wai, ke kopa a me ka paa* 
kai, me ko kapaia aku i ua inoa maa ole i ka lehu- 
lehu ; a pela no i huna ai na kauka iloko o na 
huaolelo kahiko, i ike kakaikahi ia, i na ano laau 
e pono ai ke lapaau aku i na mai o kanaka, a ua 
liiki ole ke heluhelu ia> aia wale no o ka poe i ao 
maoli ia ma ia ano olelo. 

Aia hoi, ua like na kauka o na aina e me na 
kahuna Hawaii, ma ko lakou akena ana he akamai 
a he Doiau lakou» e. ake ana e huna i ka oihana 
lapaau i ike ole ia e ka lehulehu kanaka^ 

O ka hapa uuku wale no o na laau lapaau i ike 
ia a i lawelawe ia ma Hawaii nei, ka i hoike ia 
maloko o keia mokuna. Aka> o ka mano^ laiwiK^ 

ka mea kakau, e hoala ia ka ooonoo aim a me- ^ū^ 
hoomaopopo lea ia no ia mau laau lapaau. U» 
lana ka manao^ e belu pono ia a e hoakaka ia na 
ano o ia mau laau a pau, e kekahi kauka o na 
aina e, nona ka naauao a me ka hoonmnawanui, i 
kokua ia ma ia hana e na kaLuna Hawaii hoopona 
a me ke aloha lahui. 

īloko o na laau lapaau o Hawaii nei^ e ike ia 
ana he mau kumumanao waiwai io a mo ka iini, & 
kakau ai ka peni a ke kanaka lapaau imi ike, in» 
hoi he kanaka ia i makemake a i lana kona manao 
no ka pomaikai a me ka Lolomua o ka labui 
Hawaiir 



MOKUNA XVIIT, 

NA HOOLEALEA KA WA 

KAUIKO. 



Ma ka lioohiolo ana i na inaUa alii iloko o keia 
pae aina, i loohia ai ka lahui holookoa i ka poino 
tiui* 

O ka mana o na^lii maluna o na kanaka, ua like 
ia me ke kaula i hipuupuuiai i ole e helelei. Ua 
pili ia ano i ke kanaka Hawaii mai kahiko mai^ 
mailoko mai o na ano kulana o Aeia. Oiai he kau* 
maha i kekahi manawa, he ano ohana no, me ka 
makuakane ke poo ; a i ka hoopauia ana mamuli 
o ka hoonaueue a na haole^ ua like ia me ka hoo- 
kaawale ana i ke keiki mai kona makua ponoi, a 
haawi aku i ka makua hanai, wahi a ka Hawaii» 
Aole no hoi i maikai ka ulu ana ae o ke kino o ke 
keiki Hawaii malalo o na ao ana a ka makua 
haole. 

O na lahui ano like me na Hawaii^ oia no na 
lahui o Iaya^ Sumatara, Celebes> na mokupuni o 
Pilipi^ a me na ili ulaula e ae o na mokupuni o 
Inia, ua; mahuahua a ua ulu nui lakou malalo o 
ka noho'na alii o ka wa kahiko, oiai, ua hoopono- 
ponoia Jce aupuui e ka poe oTĒ4VXto^^% "^^^aaW 

tna ilei ia mau lahui i na ano o ka noho ana kalii"* 
ko, me ka pakui ana aku no hoi i kekahi mau 
mea hou. Ma na mokupuni o Malae ke hoomau 
ia nei no na hana hōolealea o ka wa kahiko. A 
he oiaio no hoi^ mamuli na mele a me na hana 
hooleaka kahiko e hoonlauia'ku ai ka hoonianao 
ana li me ka iini ka lahui. 

Ma ka hookapu ana, a mō ka hoopau ana paha 
i na hana hoolealea kahiko a na kanaka Hawaii^ 
ua paipai ikaika ia ko lakoii lahui a me ke ola o 
&a mamo. 

He mau hoolealea keia i pili i ke ola o ka la* 
iiui, (ke kapaeia nae na mea haumia} oia hoi ka 
heenalu, lelo kawa^ ka lehei a au i ka moana, ke 
kuikui, ka ulu maika^ ka paheehe^) ka holua^ 
ka hakoakoa) ka loillou, ke kulakulai, a me na 
hana hoolealea a hooikaika kino no lioi he nui 
Wale, he mau niea keia i hooloihi ai i ke ola o na 
kanaka Hawaii o ka wa kahiko. 

A heaiiel la na mea e pani ai i ka hakahaka o 
keia mau hoolealea ana a na kanaka Hawaii ? 

E hoōiiianao ae kakou i ke koa Hawaii o ke au 
kahiko. He mau hooiaio ana ka kakou i ike no 
kona ikaika, koua u^i a nohea na helehelena ; he 
kilakila hoi ke kulana ma ke kahua kaua. He 
mea nana i hoowahawaha ka palekaua, ke halawai 
aku me na hoa paio. 1 ka wa a kona mau maka 
onohi uila e ike ai i ka oi o ka maka o ka ihe, o 
ka wa koke no ia e makaukaU ai e pale emo^ 
ole aku a hala ae ia ia. A ina he lehulehu loa 
na omaka ihe oi e ouiuia ma\ a\\a\ko\^\\3k\fiLmcaa^ 

e linla ana no ia maii hoopoleiia ana mai e na lima 
ikaka a akamai i like me kona. O ke koa e like 
me loane li i make, i kamaaina hoi i ka lehulehu 
e ola nei ; he hoa paio ia i oi aku i ko na ukali 
wiwo ole o Homer ma na kula o Troy ; a o Ka- 
mehameha he l)iki iaia ke pale ae i na maka ihe 
eono i o ia'ku iaia i ka wa hookahi, i kohu like me 
AchiIIes a hoea lanakila mai la. 

A ano, auhea ke koa Hawaii ? Ka oniu maa o 
ka puali ? Ka poe ihe kupaa o na 'Lii ? Ka ma- 
malahoa akamai ? Ka hulumanu ukali oiaio ? A 
me na hana akamai a koa o ke kaua ma na waa ? 
Auhea lakou ? Auhea ke koa wiwo ole ? Ua hal.a 
aku lakou, a e loaa ana ia oukou ma ia mau wahi, 
ka loio kolohe, ke kahuna hoopunipuni, ke ka- 
hunapule hookamani, a me ka lopa palaualelo i 
hoonaauao ia. 

Aole i pane ia keia i kumu hoomakeaka a hoo- 
naukiuki ia oukou e na kannka Hawaii ; aka, ua 
pane ia koia iloko o ka manao aloha me ke kani- 
uhu ole ; a me ka manaolana no hoi e omaka ae ia 
mau huaolelo iloko o ke koena o ka lahui i na 
wahi hiona o ia au kahiko ma na ano kanakama- 
kua a me ka manaopaa ; a e hiki no ke hookoia 
kekahi mau hana o keia, ma ka hookumu hou ana 
e like me ka hiki o na hana hoohauoli ma ia wa 
kahiko. 

Aole no i manaoia e hoomaamaa oukou e lilo i 
mau koa no ke au i hala. Aka, e ae aku i na opio 
o ka aina e hoomau aku i ka heenalu, ke kui hoo- 
ikaika, ka hoopaheehee po\\, \i.'Oii m'ah.^^ \sx^V^ V^^- 

leilei ulu, ka hakoko, ke kukini a nie na lelele, a 
me na hoohauoli hooikaika he nui wale aku, a ma 
ia mea e hoonuiia'i ka hoomaikaiia o ke ola, ulu 
na manaolana aina, a ke omamalu mai na pilikia 
i ka Moi Hawaii, e manaolana ae no ia, e like me 
na la o ka Na-i Aupuni, e loaa iaia* he mau kino 
ikaika me na puuwai wiwo ole e paio no ka pono 
o ke aupuni, a e lawe haaheo ae i na mahalo a ko 
ke ao nei, no ke kulana kilakila o ke kanakama- 
kua a oiaio o Hawaii. 



MOKUNA XIX. 



NA HALEIAI m M KANAKi 

HAWAIL 



O ka laliuikaiiaka e koi an» a nni na kanka la- 
paau a me ua h^ilemai he leliuleliu i kumu e hoo- 
pakele ia ai ho lakou ola, aole no e pakele ana 
anamuli o ia mau mea ; a eia kekahi — o ka lahui e 
ola wale ana no mamuli o ka lapaau mau ia ana, 
lie makehewa no.ke hoola ia. 

Aole no mamuli o ka lapaau ia ana a me ke ku- 
kulu ia ana o na halemai <e hoomau ia ai ke ola o 
ka lahui Hawaii ; oiai naa, o na kokua ana a na 
kauka^ he mau hana no ia e hoomanao nui ia ai. 

O na kanaka ponoi o keia pae aina, i ka wa i 
hiki mua mai ai na haole, he lahui naau palupalu, 
hikiwawe ka huhu, he ano kamalii no hoi, a he 
puni wale^ a he huli wale no i na haole ke pelo ia 
mai ; nolaila, ua haalele ia na auo kahiko, a hopu 
i na ano hou, me ka hoopalaleha loa, i na ano 
kahiko ; a no ia mea, mai ia manawa mai a hiki i 
keia wa, ua ae wale aku lakou a hahai mamuli o 
im alakna u na haole« 

Ua hoopiiniia a ua hahai ia Da kanaka Hawaii 
me na ao wale ia, me ka hooponopono ana a me 
ka milimili ia ana e na haole, ma na ano haipule» 
hooponopono aupnni, hoonaauao a me ka noho 
launa ana ; a nolaila, ua nalowale ke ano kuoo 
kahiko, a he aneane hiki ole i ke kanaka Hawaii 
ke ku okoa ae nona iho^ me ka malama ia ia iho, 
iloko o keia au hou. 

E like me ka nalowale ana o na mana o na'lii, 
pela no na kahuna. ka hoomana ana ia T71i, o 
ka mana ihiihi o luna a me lalo, ka pono a me ka 
hewa, ua pau ia mau mea i keia wa. O ka pule ia 
Kane, oia hoi ka Ja-ne mana loa o Asia ka makua, 
ho makehewa ka hoopukaia. Aole i hoolohe ia 
ka uwe ana ia Ku. He mea waiwai ole ka pipi 
ana i ke koko o ka manu kea. I7a nalo aku la ka 
uhane mana o Kuauau, ka mea kaulana ma ka 
hoola a me ka hoomake ma Hawaii nei. Aohe 
leo mana o Hawaii nei i koe. A o na mamo a 
Umi a me Keawe> ua pio ka manaolana^ a ua moe 
aku a make wale iho no. 

Aka, o oukou e na kanaka Hawaii o keia wa, he 
poe haole oukou ma ke ano o ka noho ana. A 
oiai, aohe keokeo o ko oukou ili e like me kekahi 
poe, aole nae o oukou na hooilina o na pomaikai 
pookela o na kupuna o oukou, e like me ka poe 
kanaka i hele mai mai Europa a i Amerika paha. 
A oiai e malama ana i na ano maikai i koe o ka 
wa kahiko, e lawe mai a malama oukou i na mea e 
pili ana i ka hoomalamalama o na aina haole, na 
mea boi e pili ana i ke ^ai am \\^ ^^Y\ti^. 

A o keia makaala i ke ola o ke kino, ma ka la- 
paau a me ka malama ana i na rula, e noonoo nui 
iho oukou, aole lioi e hoopalaka e like me mamua 
aku nei. Nolaila, e pono paha i mau halemai hou, 
me na hale paha kekahi e haawi ai i na laau la- 
paau, ma kela a me keia wahi o keia mau pae 
moku. 

Ua akaka he pono a he pomaikai nui io ko ka 
Halemai Moiwahine ma ka hoola ana i ka poe 
pilikia a pau no keia lahui, oiai nae, ua kanalua 
no kekahi poe i kinohi, a ua hoohalahala paha no 
ke ano o ka lawelawe ia ana e na kauka, a he ma- 
kau kuhihewa wale iho no hoi ko kekahi poe. A 
he mea kupouo loa paha ke kukulu ia i mau hale 
liou o ia ano ma na wahi i akoakoa nui ai na 
kanaka. 

Aole nae he pono e kukuluia keia mau halemai 
hou ma ka hoolilo ana i na dala mai ka waihona 
aupuni wale no, aka, he mea pono e kokua nui ia 
me na dala a ka poe waiwai mawaho ae o ke au- 
puni. O ka poe nona na mahiko, a poe e ae i 
hoolimalima nui i na poe paahana, ua pono ia la- 
kou ke kokua pu mai ma keia mea. O ke ola a 
me ka make o ka poe kumakahiki, aia maloko o 
ko lakou lima. A o ka poe pi a makee dala no 
na kokua manawalea o keia ano, aole e nele ke 
koi ia mai o lakou i panihakahaka no ke koko oko 
lakou mau hoalauna i hala i ka make iloko o na 
hale haiki i kupono ole no ke ola ana, a i make' 
paha no ka malama pono ole ia, a no ka hana ino 
ia paha. E hoomanao ma\xm 0TL^TSi'dic^^'^^^:s2^^ 

9» 

Malia paba na olelo ia na Ba haole i lawe mai^ e 
like me na kuapuu a me kekahi mau mai e ae." 
Aia ma ka aoao 386, ua olelo bou ua kapena la : 
*'He keu ka pouli o ka naau okeiapoehupo 
(na BoIabola), nolaila, ua hoomaopopo ole lakou 
i ke kumu o keia poino (ke umi keiki) ma ka lakou 
mau liana iho, aka^ ke olelo nei nae lakou me ke 
kanalua ole, ua loohia keia poino ia lakou mamuli 
o ka launa ana me na kanaka o Euiopa." 

E heluhelu pu i na olelo mamua ae me ka mo« 
kuna nona ke poo ^' Ka Mai K^iokao" ma keia 
buke, ma na aoao 134 a me 139, a ke noonoo iho 
me ke akahele, ua pololei ole ia olelo ia ana e na 
kanaka Hawaii, a pela hoi me na BoIabo1a e ka- 
pilipili kuhihewa nei ; oiai, ua hookumu ia na mai 
he nui ma o na aina e mai, ^aka, ua hoomaka ia a 
ua hooulu ia ma o ka noho'na haumia o na kanaka 
ponoi o kela a me keia aina, a me ka ike ole a 
malama ole i na rula o ko lakou mau kino iho. 

NO KE UMI KEIKI. 

O ka hui eehia o na BoIaboIa, i kapaiaka Areoi, 
nana i hapai nui i ka oihana umi keiki — ^na kaika- 
mahine ka nui, i loaa mamuli o ka moe aku moe 
mai ; o ia hui ka hoopai weliweli i kau iho maluna 
o ka lehulehu o ia mokupuni maikai. He lahui 
pepehi keiki na BoIaboIa o ia wa, a ua pono no 
ka lilo ana o ko lakou noho'na kuokoa. He oiaio 
no, ua pepehi a ua umi keiki no kekahi poe kanaka 
Hawaii, a ke mau nei no ia ano hana lokoino a 
ia poe ; aole nae lakou i hoohui ia lakou iho i mea 
i} hapai ai i ka oihana moeWo\o\kft «». m^ Ya^jiX£:^v 

keiki. He aloha no na puuwai Hawaii i ka uwe 
mai o na keiki ; a i keia wa, ke mahuahua iki nei 
no na hanau keiki o na wahine Hawaii, ke malama 
a ke ao ia nei na keiki i ka noho'na naauao, na 
hana pookela hoi e kokuii ai i ka hoomau ana i ke 
kulana kuokoa^ o ke aupuni, a e hoolilo ia ai keia 
lahui ma ke kulana mua iwaena o na lahui e ae o 
Polunesia. 

KE KANU ANA O NA KĪNO KūPAPAU. 

Ke hoomau nei no kekahi poe kanaka Hawaii^ 
i ke kanu ana i na kino kupapau malalo o ka papa 
hele o ka hale kahi e noho ana ka poe ola ; a i 
kekahi manawa malalo pono iho no o kahi e moe 
ai, iloko o ka lua papau ; he hana pono olo ia, no 
ka wa pouli wale no ia. Malia paha na keia mau 
hana ano ole i hooulu ae i na mai lele, a kupono 
ole i ke ola kino. A oiai he maka'u wale lakou 
i na uhane o ka poe i make, nolaila, he mea hupo 
loa keia hoopili ana mai o lakou i na kino kupa- 
pau. O ke kino make ka mea e maka'u ai, aole o ka 
uhane. E kanu i ke kino make a hohonu iloko o 
ka lepo, aole e emi malalo o elima kapuai, a ma 
kahi kaawale hoi mai ka hale aku, alaila e ale ana 
ka lepo i na mai a pau, oiai oia ka makua ka mea 
naua e hoomaemae. Aka, ina e malama oe i ke 
kino kupapau makahi e kokoke loa anaia oe, alaila, 
aohe e liuliu, a waiho a make pu aku ana oe me ia 
iloko o ka lepo. 

Mai kanu e oe i ke kino kupapau, aia a loaa ka 
palapala hooiaio mai kekahi kauka la^aau mai* 
He maka'n nae ke kali\mi\i tviiTVMv.'ō. 11^x1^ Waxiss^\. 

na laau make, o ninau hoohuahualauia kana man 
hana. Ua nui na make emoolo ma Hawaii nei, a 
ua kanu koke ia no hoi me ka ike ole ia o na 
kumn i make ai, a me ka hoike ole ia i ke akea. 
He mea miikamae loa ke ola o kela a me keia 
kane, wahine a keiki, ina he kanaka Hawaii a 
haole paha, a o ke aupuni hoopono a ano makua 
hoi, ina he manao nui i ka pomaikai o ka lehu^ 
lehu mamua ae o ka hooponpono ana i na oihana, 
alaila, e kiai makaala ia ke ola maikai o kela a me 
keia o kona poe kanaka, a hiki i ka manawa e 
waiho ia 'ku ai ke kino make iloko o ka lui kupa* 
pau. 

KA HOOKAMAKAMA. 

O ka hoohaumia ana i na wahine, o ka oi ia o 
na hana walohia i ikeia ma ke ao nei, ma ka hoo^ 
maopopo ana a ke kanaka noonoo maikai. A o 
ka mea oi loa aku o ka hilahila, o ka ike ana aku 
i na kanaka o na aina malamalama mai, e komo 
kino ana iloko o keia hana e hoohaahaa ia'i ke ku- 
lana o na wahine o Hawaii nei a me na mokupuni 
o PoIunesia. Maloko o na moolelo a na kapena 
manuwa o kela a me keia aupuni, ua hoikeia na 
hihia o keia ano. Ua hana na aliimoku a me na 
luina i ka hewa, me na kaikamahine naau palu- 
palu o keia mau mokupuni, me he mea la he opa- 
la, i hoonoaia na lakou e kolohe a e hana ino. Ua 
olelo o Vanekouva, buke 1, aoao 116, penei : ** O 
na wahine i kipa mai, a i oluolu e hoolauna mai 
jne makou, no ke kapu \ ka\3L\a. T£ia.\3Jss* o k& aiua^ 
nolūila, ua au mailakou a,\L\ki \\w>.Tsxs}^x>.r k. 

maia buke 3, aoao. 9, ua olelo oia penei : *' Ma 
keia hora aumoe o ka po, ua nui na makamaka a 
makou i ike mua ai, o na wahine, i kipa mai i ke 
ku mua ana o na moku, aole lakou i hoohakalia," 
a pela no, ma ka hoike ana i ko lakou aloha no 
Vanekouva a me kona poe luina. A heaha la ia 
mea he aloha, oiai, ke hai mai nei oia, ua noho 
na kaikamahine maluna o ka moku a ao ka po ? 

Ua olelo o Kot;zebue, (he kapena Eukini) buke 
3, aōao 338, penei : " Ua hoopuniia na moku e 
na wahine mai ke kakahiaka a i ka napoo ana o 
ka la. O ko makou poe luina ua noho lakou ma- 
uka o ka aina he mau la okoa, a ua hui pu me na 
wahine a na kanaka, aole nue o lakou lili." 

O kekahi kapena moku Amerika, o Percival 
ka inoa ; i kona ku ana ma Lahaina, ua koi ika- 
ika aku oia i na luna aupuni, e haawi mai i mau 
wahine na na aliimoku a me na luina o kona mo- 
ku. Ua hoike mai o Manini no ka hookamakama 
maluna o na moku Farani a me ke Paniolo. 

Pela no i hana hewa ai na kanaka o kela a me 
keia lahui malamalama ma na mokupuni o keia 
moana. A nolaila, mai olelo mai kekahi, ua oi 
aku ke kanaka Hawaii ma na hana hoohaumia, no 
ka mea, aole ia he oiaio. Ua hoomaluia ke kino 
o na wahine malalo o na rula o ka wa kahiko. 
Oiai, ua aneane like na kane me na holoholona, 
ma ka launa ana me na wahine ; aka, ua hoomalu 
lakou i na kaikamahine puupaa a oo ; a ua hoo- 
kapuia na wahine, oiai i na manawa o na mai wa- 
hine ; aka, mawaena o na leiam m\iX!K«CL^^s^ 

hana koloheia ke keiki iloko o ka puao, a na komo 
hewa ia ka wahine i kona manawa kupono e hoo- 
malu loa ai ia ia iho. 

E na kane Hawaii, e hooikaika oukou e hoo- 
pakele ae i ka oukou poe wahine, ina he wahi 
manaolana iki kahi o oukou no ke ola o ka lahui. 
Eia no kekahi kanawai o keia aupuni, e papa ana 
i na wahine opio a me na kaikamahine, aole e 
haalele i ko lakou mau apana iho, me ka loaa ole 
o ko lakou mau palapala hookuu. Aka nae, aole 
i malama ia keia kanawai a kakou e noho nei, e 
laa me kekahi mau kanawai e ae, no ka nele i ka 
poe kupono nana e hooko. Ua haawi wale ia na 
palapala hookuu, me ka ninau pono ole ia mamua, 
a ua lilo keia kanawai i mea e hihia ai a e hana 
ino ai i ke kaikamahine ina ua holo mai oia ma 
Honolulu nei me ka nele i ka palapala ae holo. A 
i keia wa, me he mea la, aohe he kanawai o ia ano. 
Ina nae i hooko pololei ia, he kanawai maikai no, 
i mea e kāohi i ka holoholo wale ana ma o a maa- 
nei, me ke kupaa ole ma kahi hookahi. E imi 
oukou e na makuakane Hawaii, i mea e hooko 
pono ia ai ke kanawai o keia ano me ka naauao a 
me ka pololei, a i mea hoi e hoomau ia ai ka noho 
ana maluhia iwaena o keia lahui. 

NA MAI O NA WAHINE. 

Ua olelo kekahi mea kaulana i ke kakau buke 
ma Farani, V*he poe omaimai mau na wahine.'' 
Be mea oiaio ia mawaena o na. l^Wl i kiekie ka 
noiio'/ia malamalama*, aolo m^ ^^^ Tia.\^ijQx». ^ 

noho. ana ma ke ano a ke Akua i hana ai i ke 
kanaka, e mikiala, a e hele nui mawaho i ke akea. 
TJa hana mai ke Akua i ke kino o ka wahine i like 
ai kona mikiala me ko ke kane, nolaila, ina e hoo- 
naolowa a noho wale ka wahine, ua emi no kona 
kulana ola kino mahxlo o ko ke kane. O ka wahine 
molowa a noho wale iho no, he wahine omaimai 
aku la ia. Ina e moo wale ana ka wahine maluna 
o ka moena a po ka la, kekahi ia o na kumu e hoo- 
lilo ai i kona naau^e kuko no ke kolohe i ka po. 
Ina oe e makemake e hoomauia na helehelena 
maikai o ka wahine opiopio, alaila, e hoolilo ia 
kona manawa a pau ma kekahi mau ano hana ku- 
pono. Ina paha oia e waele i kekahi mala ipu a 
mala uala paha, aole ia he mea e kina a e poino ai 
paha ke kino o ia kaikamaiiine u-i. Aka, i ka \va 
e noho hoopau manawa wale ana ma na hale inu 
kope o na pake, a iloko paha o ka halekuai o ke- 
kahi haole hoopono ole, ina paha no ka hora 
hookahi wale no ka hoonanea ana, he hoohema* 
hema ana no ia e poino ai ua kaikamahine la. 

Ua oi aku ka ikaika o ke pale ana o na wahine i 
ke anu a me ka hoololi ana mai ka wela a i ke auu 
mamua ae o na kane, a ua oi aku ko lakou hoo- 
manawanui i ka hana a me ka hoalo i na mea ai ; a 
nolaila, me he mea la, e emi ana ko lakou omai- 
mai malalo o ko na kane.- He manawa hoomaha 
a hooluolu ka i haawi ia no lakou, oia hoi ko lakou 
wa e hoomaemae mau ai ia lakou iho iloko o kela 
a me keia mahina, i kapaia he mai-wahine, aole 
nae he mai maoli. Aka, m o\^\o\»» ^ \i^\sikiis^S!>55^ 

Hawaiī, aole e loua ī ka wahīne puupaa keia ano 
hoomaemae ma kela a me keīa mahīna, aia a launu 
kino mua me na kane. He wahahee keia o na 
kahuna o ka wa kahiko i haku aī, a na lakou i ao 
ae ī kanaka, aīa a naha ke kaikamahine, alaila, 
hoomaka mai ke kau ana o ka mai-wahine, oia ka 
hanawai. He keu keia o ka olelo wahahee a me 
ke ake hoino, na hooipoipo kolohe i hanaīa ma- 
muli o keia olelo oiaio ole ī ka wa kahiko o keia 
pae aina ! No ka mea, he mea maopopo, e loaa 
ana no ī ke kaikamahine puupaa kekahi makiawa e 
mai-wahine ai me ka launa mua ole mamua me 
kakahi kane. 

No ke aha la ī loaa ai i ua wahine Hawaii na 
maī puao, oia na mai ī loaa pinepine aī na wahine 
o na aina e^ ka poe kiekie hoi o ke kulana o ka 
noho ana malamalama ; oiaī, o na kupuna o na 
kanaka Hawaii^ aole lakou he poe kino palupalu. 
Ua maa i ko oukou poe makua ka lele ana ī na 
kawa kiekie, he kanalima a ho hanerī paha kapuaī 
ke kiekie, me ka luu lioi iloko o ke kaī kupikipikio, 
e auau aī iloko o ia hohonu a hala ka manawa 
loihi. No ko lakou kino paa a konekonea maikai, 
pela ī hiki aī ke auau e like me ia, aole no hoi 
he omaimai o na wahine īa wa, e līke me ka mea 
e kamailio nui īa nei ma na buke a na kauka 
haole ; a hiki maī i keia wa, ke īkeia nei ka 
hopena o ka rama, ka noho molowa wale ana me 
ka hana ole^ a me ka aahu ana o na wahine Hawaīi 
i na mea hoowehiwehi o ke kino. 
JE mare na. kaikamakiiie ^U;\^^\\ m^ \^\asi'6\ 

ka wa e oo pono ai. A e haalele nakanaka Hawaii 
i kela manao lapuwale, aia ka a naha mua ke kai- 
kamahine, alaila, kupono ka ke mare i ke kaue. 
Eia ka pono, e hoomau ia ka noho maemae ana 
o na kaikamahine Hawaii, a me ka malama ana o 
iia makuahine i na rala kupono o ke ola kino, 
alaila, aole e loaa kekahi kumu e kamailio ai no 
na omaimai wahine ma Hawaii nei. 

KA LIKE OLE O KA HELUNA O NA KANE 

ME NA WAHINE. 

ūa kamailio no ka mea nana e kakau nei i keia 
buke, no keia kumumanao, maloko o ka nupepa 
** Nuhou " i ka M. H. 1874, a ma na wahi akea e 
ae no hoi kekahi, a ua oi aku ka pono i keia wa e 
hooaiai hou ia keia mea. 

Ua oi aku ka nui o na kane mamua o na wahine 
ma keia Paeaina i keia wa, ua kokoke i ka 15,000 
ka nui o na wahine, iwaena o ka heluna nui o ka 
lehulehu he 62,000 paha. A o ka hapa nui o keia 
poe kane no ka Aina Pua mai no lakou, a ua like 
paha ko lakoa heluna nui me 13,000, a o ka nui 
nae o ko lakou mau wahine ma Hawaii nei he 
300 wale no, A o keia poe kane Pake, pehea la 
6 loaa ai ia lakou na kokoolua wahine ? 

He ninau ano nui keia e noonoo ia'i e kela a me 
keia poo o ke aupuni i ka pono a me ka pomaikai 
o ka lahui Hawaii. 

O ke kahu o ka Ekaleaia o Wainee maLahaina, 
ka i kamailio iki no keia ninau maloko o kekahi 
liūlawai mamua aku nei. \5a\iQ^^\^^ Qv^Wssjak 

poe kanaka, a i na maknaliine Hawaii e noīio mai 
ana iloko o ke anaina, no ke karaima o ke knai 
maoli ana aku o lakou i na poe kaikamahine i na 
Pake. XJa olelo ae ia, " Ua lohe au i kekahi o 
oukou e na makuahine, e i aku ana i kana kaika- 
mahine opio, oiai laua ma ke ala loa, e hele ae 
ana he wahi Pake nona kekahi hale inu kope : — 
Ea ! aia ka meaono ; oia'la k'au mea e haawi ai i 
kou kino haumia ole, e ukali oe iaia. A mamuli 
o ke koi a ka makuahine, ua hahai aku la ke kai- 
mahine i kft Pake a komo iloko o kona hale, a o 
ka haumia no ia. O na hale inu kope o na Pake, 
oia ke kahua e houluulu ai na koena uuku i koe o 
na kaikamahine puupaa o Hawaii nei. 

Ko ae aku nei ka mea e kakau nei me kaoluolu, 

ka Pake mikiala i lea hana, he kane mare kupo- 
no ia na ka wahine Hawaii ; a i kekahi manawa, 
he kakaikahi nae, i hanau ia mai he poe keiki mai- 
kai. Aka, aole nae he nui o ia poe i loaa na 
hua maikai mawaena o na Pake a rDe na Hawaii. 

1 kahi manawa i hala hope aenei, ua hoolimalima 
iho la ka mea e kakau nei he mau Pake limahana 
he 14, no ka manawa loihi. He 12 o lakou i noho 
pu me na wahine Hawaii ; a o kekahi o lakou ua 
oi mamua o hookahi wahine ; o ka nui o na wa- 
hine he 20, i noho pu me keia poe Pake, (ua make 
kekahi poe o lakou) he poe wahine mare a he poe 
moe mau, aka, a hiki wale i keia la, hookahi wale 
no keiki mai loko mai o lakou a pau e ola nei i 
keia manawa. Haule no ka manaolana ! 

No ua mea e pili ana iio \wei\a xxx^tx, \v,^ ^^TJkSi V>!^ 



KĒLA A Mīl KEĪA MĒA» 213 

ke loaa mai na hooiaio a ka poe hoolimalima paa- 
hana a pau o keia Pae aina, e pili ana i. na Pake, 
na Pukiki, na Lelewa a me ka pue a pau o na aina 
e ae, i mea e maopopo lea ai ia kakou a me na 
poo aupuni, no keia kumu ka mea e poino ai ka 
lehulehu, oia hoi ka like ole o ka heluna o na kane 
a me na wahine. 

t MAŪ HALE E MALAMA IA AI NA KEIKI 

KAMEHAL 

He mea kupono keia e noonoo nui ia'i e ke au- 
puni Hawaii» Aia ma na aupuni malamalama a 
pau o ka honua neii he mau hale o keia ano. O 
ka manao aloha iloko o ke kanaka o ka mea ia 
nana i paipai no ke kukulu ana i keia mau hale 
ma na aina e ; akahoi, ma keia Pae aina, ua pono 
i ke aupuni ke hapai i keia hana ana i home no na 
keiki i malama oleia a i haalele wale ia paha e na 
makua lokoino. 

He mau koiki anei i haalele Wale ia i keia wa 
tna Hawaii nei ? Ke mau nei anei ke umi keiki 
iwaena o ka lahui Hawaii ? Me ka hookamani ole 
ke hai aku nei au, pela no ka oiaio» Aohe nae 
he mahuahua e liko me ka Wa kahiko ; aka, ua 
maopopo no, eia iwaena o keia lahui i keia wa; 
kekahi poe e malama nei i ka oihana umi a pepe^ 
hi keiki. 

TJa ike ka mea e kakau nei, ekolu keiki i haa* 
lele wale ia ma Lanai, a ua lohe no hoi oia i ka 
olelo a kekahi mau wahine, i ko lakou manawa e 
kokoke akn ana e make, \xa»ū.Q l-^^ko^i ^ ^^>^^\i^.^5^ 

na keiki, a na nmiia na keiki i ka Tra iloka o \c(% 
puao. A ina kakou e lohe ana i na olelo hoike a 
na kahunapule a pau a me na kauka lapaau^ e pili 
ana i keia mea^ alaila, e loaa no ia kakou ka huina 
hoike nui a weliweli hoi« nana e hoomaopopo lea^ 
he mea pono ka hoomakaukau ana i mea e hoopa- 
kele ai i ke ola o na keiki liilii ma keia Fae aina^ 

He oiaio no, ua nui na makuahine i aloha ole i 
ka lakou mau keiki^ a haawi lakou na hai e hanai. 
He nui na wahine opio, e ake ana e huna a e hoo- 
pio loa i ke ola o ke keiki, no ka maka'u^ no ka 
hilahila, a no ka naaupo paha. A nolaila^ ina e 
hoomaopopo lakou, i ka malama maikai ia o keia 
mau keiki iloko o keia home oluolu, a i hanaiia 
e na kahu makaukau ; alaila, e ulu ae ana paha na 
manao maikni iloko o lakou e hoola i ke kamaiki^ 
a he oi aku no hoi ia o ka pono mamua o ka pepe- 
hi ana iho. Ua makemake nui kakou e hooulu i 
ka lahui ; nolaila, e lawe ke aupuni i na keiki a e 
malama me ka hoihoi o ka manao. 

Ua manaoia e oluolu ana na poe wahine loko- 
maikai i kapaia ^' Ka Kaikuahine o ko aloha/^ e 
hapai i keia hana a e hiipoi i na keiki kamehai^ 
oiai o ka lakou hana ma kekahi mau aina malama* 
lama, o ke kokua i na keiki i haalele wale ia. 

E i mai ana paha kekahi poe, he mea keia e ho- 
emi ai i ka noho pono ana o kekahi poe. Pela io 
no paha. Aka, he mea paha ia e pono iki ai ka 
poe manao kolohe ; a he mea no hoi paha ia e ulu 
nui ai ke aloha iloko o na kanaka Hawaii a kaohi 
mai i ka pepehi ana i na ke\k\, «wo\<^ \io\ ^ kolo- 

amoku na bana hoamainoiiio oia ano^ a fae mea na 
iioiia e kokua ai i ka Hoouln Laliui^ 

HOaULU LAHUI. 

O na huaolelo maluna aenei, oia na huaalela 
kaulana o ke au ia Kalakaua k£t Moi. 

Ina ma ia hooulu ana, ua manaoia o ka hooulii 
t^aiwai, alaila, ua haokoia ia mea e manaa ia nei j 
aka nae, ina o ka hooulu i ka lahuikanaka ka mea 
i manaoia, alaila, aole no i liookoia ka manao o ke 
^Lii ka Moi^ ka makia hoi o kona aupuni. 

He oiaio no, ma ka helu ana i na kanaka i ka 
M H. 1878, ua oi iki ae ka nui o na kanaka ma- 
mua o ka heluna o ka M. H. 1872 ; aka hoi^ o ke 
kumu o ia oi ana^ no ka poe i hele mai mai na 
aina e mai. Ko mau nei no ke emi ana o keia 
lahui Hawaii ponoi. Aole nae no ka hapai ole o 
na wahine ; aole no kamawaliwali onakane ; aole 
Ho ke omaimai a me ke ano nawaliwali o kalahui ; 
aole no ka molowa a me ka makaukau ole ; aple 
BO hoi no ke kolohe a me ka hookamakama o na 
haole, na pake, a lahui e ae paha ; aole no kekahi 
o keia mau kumu^ a o na hnina paha a pau o ia 
mau kumu, aole nolaila i haule nui ai ka lahui 
Hawaii, ka lahui nona ponoi keia pae adna a me 
he aupuni. Ma ka helu ia ana o na keiki liilii^ 
iiia aku la malaila ka haule. nui. 

Ua hai mua ia aku no keia kauoha paa ia oukou 
mamua, a ke hai hou ia aku nei no, me ka hoo^ 
maopopo ppno : Ina e hookele pono ia kela a me 
keia hapai ana o na waliiiivi "Hl^^^\\ \ \si^\\siSii»^^ 

maikai ia ka hanai ia ana o kela a me keia keiki i 
hanau pono ia mai e na makuahine Hawaii ; alaila, 
e hoomahuahua io ia no auanei ka heluna o ka la- 
hui Hawaii, a o kela mau huaolelo kaulana a ko 
kakou Moi aloha e hooko io ia no. 

E kiai ia na keiki liilii me ka mikiala, a e kauleo 
ia ka olelo mai o a o, o ka helu akahi hoi o na 
hana i ili mai maluna o ke Aupuni Hawaii nei, oia 
hoi keia— "E malama pono ia ke ola o ka Lahui 
Hawaii I" 



MOKUNA XXI. 



KA MAI HEPELA. 



O keia mai fiva lele a pukapuka, he oi aku ke 
kupono ke kapaia lie Mai Pake mamua o ke kapa 
ia ana he Mai Hepela ; no ka mea, mamuli o ka 
moolelo o keia mai i loaa ae mai na kanaka lapaau 
noeau loa, ua hoomaka mua keia mai ma Kina. 

Aole keia mai e kau ana maluna o ke kino ma- 
muli o ka hoohemahema, e like la me ka lumatika, 
ka opuohao, ka hi, a me kekahi mau ano mai e ae, 
a i ole ia, mamuli paha o kekahi ulia o keia ola 
ana ; aka, ho mai keia e lele ana mai kekahi kiio 
kanaka aku a i kekahi kino kanaka. E loaa ana 
no ke kanaka ola maikai e like me ka loaa ana o 
ke kanaka omaimai. 

O ka lele ana o keia mai, ua hoomaka ia no ia 
mai kekahi wahi omaka uuku loa, e like la paha 
me ka makalii o kekahi ano mea ulu hua liilii, i 
hiki ai ke lawe hele ia mai ka lole aku o kahi mea 
i loaa ole i ua mai nei a komo aku la i kahi o ke- 
kahi poe e aku, i kohu like me na hipa e lawe hele 
ana i na anoano i pipili i ko^^ou'eeL^^iw^iN^^ 

helelei aku la ma kela a me keia aina mamao e 
aku, a malaila e lioomaka hou aku ai ka ula ana. 
He hiki no hoi i kekahi kanaka i loaa ole i ka mai 
hepela ke lawe mai ia ano mai mai na aina o ma o 
kona huluhulu, a hookomo mai a laha iwaena o na 
kanaka o keia pae aina a aina e aku paha. No- 
laila, he mea kupono e hooi ia na kumu pale me 
ka makaala loa ma ka hooikaika ana e kaupale aku 
i ka hoolaha ana mai i keia ano mai weliweli ma- 
mua o na ano mai e ae. 

ī ka wa e komo ai ka anoano o keia mai iloko o 
ke kino o ke kanaka, [lole e ike koke ia ana kona 
mau hiohiona no kekahi mau la he lehulehu, i ano 
like no hoi me na anoano i kanu iailoko o ka lepo, 
aia a hala he mau la, alaila, ike ia kona omaka 
ana ae. īloko o ia manawa, e mau ana noka mai- 
kai o ke oia ana o ka mea i kau ia aku i ka mai. 
ī ka umikumamalua o na la mahope iho o ke kau 
ana o ka mai, alaila, hoomaka mai ka fiva ; a i ka 
umikumamaha inai o na la,' alaila, puka mai ka 
puupuu. Mamuli o ka ikaika o ka fiva, e hoauo e 
ia ana ka noonoo i kahi wa. Aole i loaa iki ka 
laau nana o hoola a e hooluolu i keia ano mai, 
aoho mea hiki nana e keakea mai i konamau loina. 
O ka mea wale no i manao nui ia, oia ke kahu 
malama mai maikai a me na mea ai kupono no ka 
hoonooiio ana a me ka liooikaika ana aku i ke kino 
o ka mea mai. Me ka malama makaala Una mo 
ke aloha, e kakaikahi ai ka poe e make ana mai ka 
holuna mahuahua o. ka poe i ola. Ma na aina e, 
he ekolū wale no make \\oko oY<^'a»^m^V5ji^j\ 

hanei'i kanaka i loaa i ka mai hepela ; aka, ua oi 
aku nae ka poe i make iloko o kela a me keia ha- 
neri poe mai ma o kakou nei ; a me he mea la i 
ka nana aku, o ko kumu o keia ano e loa, no ka 
nele i na kahu malama mai kupono a no ko ano 
maikai ole o ka o, e mahani wale ao ai la paha ka 
mai a ohi, mamua o ka lioloamoku ana i ka make. 

O ka mea iloko o ka ehaeha o ka mai, he mea 
pono e malama ia oia me ke akahele. E makaala 
loa ia ka hoomakaukau mau ana i na mea ai ku- 
pono no ka hoomau ana i ka ikaika o ke kino. E 
pale loa ia ka au^^u ana iloko o ka wai huihui. E 
malama loa ma ka hoolawa kaulike ana i ke ea 
mawaena o ka mehana a me ka oluolu kupouo no 
ka mea mai ; a e pale loa ae mai ka noho ana 
ma kahi e pa kololio ana ka makani anuanu. 

Aohe laau i loaa he waiwai iki kekahi no ka 
hoohi ana i keia ano mai, aka, he haawi ia nae ka 
aila naha (aila kolij i ka mea mai i kahi manawa, 
i mea e liooluolu ai i ke kino. Mamuli o ke kiai 
makaala ana a me ka malama aloha ana a ko kahu 
malama mai e hoemi ia mai ai ka heluna o ka poe 
make mai ka poe i puka pono me ka maalahi mai 
ka huina nui i'loohia i ka mai hepela. XJa lehu* 
lehu na mai hepela i make ma keia pae aina, ma- 
muli o ka hoohemahema, ka malama pono ole i ka 
wa i loaa ai, a me ka nele i na mea ai kupono no 
ka hooikaika ana i ke kino. 

Noh)ila, e ua kanaka Hawaii, e kupaa me ka 
makaala ma ke kiai a me ka malama ana i ko ou- 
kou mau oiwi ponoi, a i ko ox3JLO\i \£L\\^5LVQ.^oSa»S!>s^ 

paha i loohia ia i ka inai hepela ; a e manaoio iho, 
aia mamuli o ko oukou hoomanawanui ana me ka 
oiaio a me ka malama aloha ana e hoopakele ia ai 
ko oukou mau ola. 

E hoomanao no hoi, ua ahona iki ke pale ana 
aku i ka mai mamua o ka lapaau ana aku ; a ina ua 
maikai ka o ia ana mai na la opiopio, a e o hou ia 
i hookahi a elua paha manawa hou mahope aku, 
he kumu pale hala ole ia no ka hoomahani ana i 
ka ikaika hahana o ke kau ana iho o ka mai hepela 
maluna o ko kino a pakele ke ola. 

